
Predgovor. 

Tko bude čitao ovu kratku i tužnu povijest, mislit 
će možda, da sam pustio uzde svojoj mašti. Nu koji je 
ljubio, trpio, žrtvovao se, ne će naći ništa nevjerojatno u 
ovoj bolnoj povijesti. 

Plemenito je držati obećanje živima, sveto je držati 
ga mrtvima. 1 

Ovo je rukopis, koji mi je povjerio prijatelj na smrtnoj 
postelji. Počivaj u miru čista i žarka dušo, kao što i ja 
cjelivam i čuvam ove uspomene. 

Pokazao sam se možda slabim, što nijesam -zatajio 
čudnovate dogođaje iz straha, da će se pričiniti izmišlje¬ 
nima, jei svi ne vjeruju u čudesa, ali onoj manjini po¬ 
božnih mogle bi biti od velike koristi. Gospod upre katkad 
svoj milostivi pogled u neke duše, koje su mu osobito 
mile; on im pomaže svojim milostima, pomaže im svojim 
rasvijetljenjima i vodi ih svojim nadahnućima. Da se ova 
istina još više potvrdi, htio sam udovoljiti želji moga do¬ 
brog Hinka, te izdati ovu njegovu milu ostavštinu. 

O da mogu biti ove uspomene spasonosnim naukom 
onim mladićima, koje je Bog odredio za radosti i borbe 
vjere, da slijede glas Božji stupajući preko svih zapreka 
boieći se pače i protiv onih, koji su nam dragi, premda 
kod toga krvari srce i plače ucviljena duša! - O rodi¬ 
telji, zaslijepljeni jedino zemaljskom ljubavi: budite vele- 
dusm, zatajite se! Evo to je, što od vas ištu sinovi vaši! 
Zašto se bojite puteva Gospodnjih? 

Svemu, što pripovijeda siromašni Hinko, bio sam ja 
sam svjedokom; a ožalošćena njegova majka i sestra Pija 
provađaju još sada u miru Gospodnjem ostatak svojih dana. 
Starija sestra Alojzija, koja je stupila među kćerke sv. Vinka 
Paulskog, te se posvetila ljubavi bližnjega i sakrila svoju 
Čistoću pod bijeli ovratnik, moli neprestano za vječni spas 
svojega milog pokojnika. 

Ja pak do nogu oltara i u tišini svoje čelijice u žaru 
ljubavi molim utjehu za sve, koji trpe i pobjedu svima, 
koji se hrabro bore. 


I. 

Domovina mi je Španija. Moj se otac posvetio trgovini, 
a majka, kći lijepe Italije, osim plemenita roda, bila je obda¬ 
rena velikom dušcm, nježnim srcem, rijetkim umom, a bijaše 
i vrlo naobražena. 

Već kao šestgođišnji dječak natjerah mnogo puta u 
zdvojnost svoju majku, kako mi je sama često govorila. Ali 
ja, premda malen, opažao sam, da ona to ne govori ozbiljno, 
nego da samo želi da obuzda moj vatreni značaj i nemirnu 
ćud. ^ Bio sam svojevoljan; nijesam trpio, da mi je išta na putu 
i već sam želio, da mi se svi klanjaju i pokoravaju mojim 
zahtjevima. Svakiput, dok se zabavljah sa svojim dvjema 
sestrama, zabava je kratko trajala, jer je brzo došlo do tuč¬ 
njave, koja se svršila sa suzama i dugim plačem s njihove 
strane. Majka se sirotica uvijek na to tužila. Ja pak, čim 
sam opazio da sestre plaču, bacio sam im se pred noge, molio 
ih za oproštenje i zaklinjao za ljubav Božju, neka šute i 
umire se, da majka ništa ne opazi. To činjah ne iz straha 
pred kaznama, koje su me često stigle ili zbog česa drugoga, 
već samo zato, što mi bijaše vrlo žao uvrijediti majku, koju 
sam toliko ljubio. Cesto je morala čuti naš plač i onda je 
htjela o svemu točno čuti i teško onomu, koji bi štogod 
zatajio! Deset puta na dan bacih joj se pred noge moleći je 
za oproštenje i oplakujući koji od svojih običnih prekršaja. 
Ali jedva sam od nje dobio poljubac, .počeli smo iznova. 
Ništa nije moglo obuzdati moju živahnost. 

Često odjeven 11a vojničku s drvenim mačem u ruci, 
papirnatim šeširom na glavi, jašeći na kakovoj batini, samo 
da je imala držak donekle nalik 11a konjsku glavu, vrtio sam 
se po cijeloj kući, oštećujući, lomeći i rušeći sve, štogod mi je 
stajalo na putu. Sjećam se, kako sam jednoga dana zajašio 
svog drvenog vranca, unišao u sobu te naišao upravo na 
veliku sliku, koja je prikazivala neku bitku. Činilo ml se, 
da vojnici spremajući se na navalu, jaše baš protiv mene. 
Zanesen svojom živom maštom stadoh vikati; »Hajde, da se 
ogledamo!« Navalih na njih sa svojim drvenim mačem i tako 
sam udarao po slici, da se je platno na više mjesta poderalo. 
Opazivši to otac upravo je pobijesnio, osudio me, da moram 

tri dana sprovesti o kruhu i vodi i sve moje prošnje, i suze 
nijesu ga mogle ganuti. Žalostio se, što sam mu pokvario 
jedno od najljepših remek-djela, koje se kroz tolike godine 
tako brižno čuvalo u našoj kući. Premda nijesam shvaćao 
nutarnje' vrijednosti i cijene te slike, ćutio sam ipak veliku 
bol videći svoga oca tako žalosna. 

U najzabitnijem mjestu naše kuće bijaše jedna tamna 
soba, u kojoj se čuvalo staro pokućtvo i ostale slične stvari. 
Tu sam u svom žaru djetinje pobožnosti objesio na zid 
jednu sliku, što sam je dobio od svećenika, kojemu sam prvi- 
put dvorio kod sv. Mise. Slika predstavljaše bijeg sv, Obitelji 
u Misir. Kad bi me pritisla žalost ili sramota, što sam rastužio 
majku, nastojao sam se sakriti, bježao sam, da se zatvorim u 
tu zabitnu sobu pred trnu lijepu sliku, i tu sam plakao. Često 
sam držao, da sam učinio prave zločine, te sam vrućim su¬ 
zama molio za oprošenje djetešce Isusa. — Prigodom dakle 
gore spomenute nesreće klečao sam pred sv. slikom dva 
sata. Bijaše mi sedam godina; ni sada ne znam gdje sam 
smogao tolike riječi, koje sam u molitvi izgovorio gospodu 
Bogu. Po glavi su mi se vrzle najekscentričnije osnove. 
Majka mi je pripovijedala o sv. Jeronimu, kako se povukao u 
pustinju, da .čini pokoru i ondje se kamenom udarao u prsa. 
»Pa dobro«, rekoh u sebi, »što mi drugo preostaje, nego da 
noću pobjegnem od kuće, zaklonim se u kakvu šumu, te tamo 
činim pokoru i bičujem se kao ovaj Svetac?« 

Bila je to instinktivna želja prethodnica želje jednoga 
dana ... Nijesam jošte znao, da gorim za Tobom o Gospode, 
i da ću se sasvim Tebi posvetiti. Ali odjeća svećenika je 
odjeća mučenika; jer svijet ne razumije da onaj, koji daje 
svoju vlastitu krv u kalež milosti, ostavlja svaku ljubav 

njegovu. 

Nadođe noć. Otac me tražio po svim kutovima, da 

idem brže na počinak. Uniđe slučajno u onu ropotarnicu sa 
svjetiljkom i vidio me, kako klečim gorko plačući pred tom 
sv. slikom. »Jadno dijete«, zavapi suznih očiju, dok sam ja 
bio sav smeten, što me ovdje našao. On se prigne, pridigne 
me, pritisne na grudi, te utisnuvši mi na čelo žarki cjelov, 
reče mi: »liinko, ti ćeš jednoga dana biti radost svoga tate, 
zar ne? Evo ja ti opraštam uvredu, što si mi je nanio, ali 
hoću, da prestaneš plakati; umiri se i hodi u krevet.« Ja sam 
poslušao, ali sam i u krevetu plakao dalje, ganut njegovim lju¬ 
baznim riječima. Premda me ova nezgoda učini za nekoliko 
dana ozbiljnim, brzo sam ipak nastavio djetinje obijesti. 

Jednog dana, kako se često dogada u Španiji medu 

djecom, igrao sam se sa svojim sestrama bikova. Da bolje 
prikazem razdraženu životinju, metnuo sam si na glavu veliku 
papirnatu krabulju. Dok sam se amo tamo vrtio, udario sam 
mjesto u sestre u jednu veliku zidnu uru, koja odmah pade. 

Štropot se čuo po cijeloj kući. Iz bližih su soba svi pohitjeli, 
da vide što je. Ne može se pomisliti, kako mi je bilo, kad 
sam opazio kraj sebe svoga oca! Bio sam pred njim nepo¬ 
mičan; niti se nijesam sjetio, da skinem s. glave tu bikovsku 
krabulju, koja je prouzročila svu tu nevolju. Ali mi je u tome 
brzo priskočio u pomoć moj otac, koji mi je tako vješto prili¬ 
jepio ćušku, da je divlja glava odletila daleko od mene na 
pod. Počinio sam još mnogo sličnih vragolija. 

II. 

Kad odrastoh, najveće mi bijaše veselje društvo mojih 
vršnjaka; s njima sudjelovati u zabavama još je više zado¬ 
voljavalo moj mladenački žar, koji je uvijek težio za nečim 
novim. 

Majka je dobro poznavala čestitu i bogoljubnu. obitelj 
grofa Biancottia, koji stanovaše u gornjem katu u istoj kući 
s nama. Grof je imao tri sina, tri bisera, koji bijahu živahni, 
veseli u cvijetu mladosti, a ja sam našao u njima svoje naj¬ 
bolje prijatelje. Bijasmo svi više manje jednake dobi; Ubald, 
drugi sin, bio je mjesec dana mlađi od mene. 

U stanovite satove dolažahu oni u moju kuću, gdje 
smo se zabavljali do mile volje. Majka bijaše s time zado¬ 
voljna, jer oni, budući da su bili mirniji i pametniji od mene, 
ublaživahu moje strastvene težnje. 

Ponajviše smo se sastajali u jednoj dvorani, koja je 
bila upravo za naše zabave određena. Tu smo pravili od sto¬ 
laca kočije, u koje smo posadili sestre i braću. Zatim ja i 
Ubald sjedosmo naprijed vodeći svoje drvene vrance. Ko-, 
čija bijaše naravski nepomična, kao što i konji; ali ništa za to; 
na krilima svoje mašte često se vozismo do zaželjenog cilja. 

Ubald i ja sašli smo i pozivali knezove i kneginje, da 
sađu s kočije sa svojim bebicama. Ulazismo u dvorane; u 
elegantnim tanjurićima i s velikim ceremonijama priređivale 
se ovdje užine, koje su se sastojale od slatkiša. Ja sam uvijek 
htio da budem pivničar, pa premda sam imao džepove natr¬ 
pane najboljim slatkišima, još sam iskao i od gostiju nagradu. 
A ovi razdragani poradi takvog podvornika, bijahu u tome 
vrlo veledušni. 

Katkada, uvijek dakako u kočiji, išli smo i u crkvu. Tu 
zapravo u kutu dizala.se propovijedaonica. Ja sam se popeo 
na nju i vikao iz svega grla preporučujući milostinju i post; 
a to zato, da što više padne u džep propovjedniku, koji se 
prema potrebi žestoko obarao i na veliko mnoštvo grješnika. 
Bio sam sakristan, klerik, biskup, sve, kako su već prilike 
zahtijevale. 

Drugi smo puta išli opet u kazalište. Ja sam onako ex. 
abrupto (bez priprave) našao igru za predstavu. Obligatorni 

sadržaj bijahu uvijek vještice, utvare, tatovi đavli i ča- 
robne kule. 

Postepeno, kako se razvijala igra, trebao sam nova 
liqa, zato su nakon pet minuta gledaoci prešli na pozornicu 
i postali glumci. Ja sam pak mijenjao ruho i lice svaki čas i 
izvađao sam u sili uloge sviju. Ukratko, jedini junak naših 
predstava b:o sam ja. Za vrijeme pak odmora, s rukama u 
džepovima svojih hlača šetao sam oholo amo tamo po pozor¬ 
nici, gledajući sa zadovoljstvom svoje gledaoce. Ja sam bio 
središnja točka njihovih pogleda i oduševljenog pljeskanja. 
Jednoga lijepog dana ipak nam je majka zabranila kazalište] 
jer sam ja bez njezina znanja katkada upotrebljavao njezine 
najljepše suknje od svile s dugim šlepovima, njezine šešire 
i sve, što sam ljepše našao. A kao da to još nije bilo dosta, 
kad sam igrao ulogu ubojice, tako sam prestrašio svoje se- 
stiice, da su morale u krevet. Tako je bila dokinuta ova igra, 
koja mi se među svim ostalima najbolje sviđala. 

Ljubav za konje i oružje bijaše u meni tako jaka, da 
se bizo pretvorila u strast, te su moji već više puta proro¬ 
kovali, da ću jednoć postati hrabar vitez. Dok sam ja to 
slušao, sav sam plivao u veselju. Sjetih se, da dva moja 
ujaka bijahu u Italiji generali, te u svojoj glavici nijesam vidio 
ništa izvanredno u tome, da i ja jednoga dana postanem 
njima jednak. 

Oružje i konji bijahu dakle moj ideal. Kadgod sam 

čuo, da ide ulicom konj, odmah sam sve stavio po.d prozor, 
da se popnem gore i gledam, a na pogled konjanika sav se 
zažarih u licu. Sto ne bih učinio, da dobijem one vojničke 
znakove, da si metnem na glavu onu kacigu i pripašem onaj 
sjajni mač! U dvanaestoj godini znao sam kao 11a dlanu sve 
vojničke časti počevši od kaprala pa do generala; vješto sam 
razlikovao razne regimente i raznolike odjeće konjanika i pje¬ 
šaka, kao što i ostalog vojništva. Kod konja sam pak na prvi 
pogled raspoznao razliku pasmine i uvijek sam pogodio, kad 
sam označio ovoga kao arapske, drugog čisto engle¬ 
ske krvi, a onoga normanske ili andalužanske pasmine. Dok 
sam boravio u gradu, nije me otac pustio u neke fine staje, 
u kojima bijahu dva krasna engleska konja za jašenje i dva 
mekienburška za vožnju. Nu kad smo ljeti otišli u vilu tad - 
sam laglje mogao umaći majčinoj i odgojiteljevoj pasci. Cesto 
sam zalazio u staje i proveo mnoge satove s kočijašem Pe¬ 
trom, koji me je jako volio; on samo da ugodi mojemu ukusu 
govOraše mi uvijek 0 konjima i 0 kočijama. Molio sam ga da 
me posadi na kojega konja, dok ih je vodio, da ih napoji; a on 
kad je bio siguran, da ga nitko ne vidi, udovoljio je mojoj želji. 
Sjedeći tako ponosito na svome konju, mislio sam, da sam 
Karlo Veliki, te mi se činilo, da bih mogao osvojiti obje ze¬ 
maljske polukugle, kad bi mi pustili na volju. 

Pošto sam spomenuo svoga instruktora, prikazat ću ga 
bolje. Već sam svršio elementarne razrede pod vodstvom 
jednoga pobožnog i starog svećenika, koji je dolazio jedamput 
na dan u našu kuću. On, pošto je zadao lekciju mojim se¬ 
strama, zabavio se sa mnom uvijek po pol sata učeći me 
svega po malo. Ali kad su me kanili poslati u gimnaziju, 
ctac moj htio je da imam takovog čovjeka, koji bi me ne- 
samo podučavao, nego ujedno i pazio na moje vladanje. Majka 
je postigla, da moj novi instruktor bude Talijan Sebastijan 
Bricca. Bijaše to mladić od 25 godina, značaja iskrena i po¬ 
štena, čvrstih vjerskih načela, prije revan suradnik nekog ka¬ 
toličkog dnevnika. Pod vodstvom ovoga vrsnoga mladića 
sproveo sam dvije godine svojih nauka. 


III. 

Prijatelji s gornjega kata rastijahu kao i ja u dobi i u 
naobrazbi. Nu otac njihov priučavao ih je elegantnom životu, 
a ne poslu, dok je moj otac sasma drugačije mislio. Ja im 
bijah zavidan, jer oni svaki dan polažahu jašionu, dok mi moj 
otac nije u ovoj točci nimalo htio da udovolji. Nijesam se 
mogao odreći ove svoje želje, pa kad sam pošao na šetnju 
s grofovim sinovima u pratnji njihova odgojitelja, tako sam ih 
vruće molio, da mi pokažu jahačku školu, da su mi obećali, 
da će me jednog dana potajno odvesti onamo. Prvi put sam 
se zadovoljio time, da gledam njihovu lekciju, ali kasnije se 
nijesam mogao više suzdržati; i ja sam skočio na jednoga 
konja, koji se zvao, kako se još sada sjećam, Patria. Tako se 
sat za šetnju promijenio u sat za jašenje. Premda sam s njima 
svaki dan hodao, kod kuće nije nitko ni najmanje sumnjao 0 
mojoj neposlušnosti. Za kratko vrijeme naučio sam sva po¬ 
trebna pravila, da ravnam konja; znao sam ga upravljati da 
se vrti, da ide korakom, da trči, da skače preko grabe i 
ograde. — Bilo mi je tada 14 godina i smatrao sam se sretnim. 
—- Moji su prijatelji, sada već vješti jašenju, namjeravali za¬ 
početi svoje izlete na otvorenom polju; a ia sam osjećao stra¬ 
stvenu želju, da idem s njima. Nu dobro sam uviđao, da će 
kod kuće sve saznati. Odlučio sam stoga da ih pustim same, 
nu ipak sam svaki dan napeto čekao njihov povratak, da 
vidim uspjeh jašenja. Pripovijedanje o njihovim uspjesima 
mjesto da me utješi, još me više ožalostilo. »Blago vama 
koji se možete zabavljati, kako vas je volja!« zavapih ja. 
Ernest, najveći od te trojice, jako me volio i bil-o mu je žao, 
da me vidi tako žalosna. Ja više nijesam učio onim žarem kao 
prije, izgubio sam svoju nekadašnju vedrinu, postao sam mu- 
čaljiv. Ne da se izreći, kako je ova promjena zabrinula moju 
majku. Jednoga dana ona to spomenula ocu. Brzo prihvatih 

ovu priliku, te uđarih u plač i rekoh, da bih bio maHiiviii ; 
veselih, kad bi mi se dopustilo, da jašim sa svojim priSŽKa 
Otac se razljutio na ovaj moj. prijedlog i rekao mi, da n kad 
ne govorim o toj stvari. Dosad mi još nikad nije govorio teko 
sti ogo i odlučno. Nikada nijesam saznao za uzrok ove njegove 
odluke.. Uvijek sam svoje naume povjeravao Ernestu i otkrivao 
mu svoje jade, ali premda je i on sam dijelio sa mnom moju tlgu 
i nastojao da me utjesi, nijesam imao više mira. Jednom dođe 
on sav veseo u moju sobu, te mi navijesti, da će sjutra u pri! 
huti jahačku utakmicu sa nagradom, a odabrano za to mjesto 
da je neko bližnje selo. . Ja sam drhtao. »Dragi Erneste« 

»Priieliu’ w -° me VOlLl ,!' Či,li ’ da J » mogu ići s vama.« 

»iiuatelju, vec sam se pobrinuo; evo ti par ostruga i bič« 

O\o govoreći, izvadi sve ispod prsluka. Ja se prepadoh 
»Erneste«, rekoh, »sta će mi ostruge i bič?« »Što će tpj 

Ponosno. »Sjutra u osam sati mjesto da ideš na preda- 
va^nje Don Sebasujanu, dođi u jašionu, odanle se kreće. Od¬ 
luci se; do viđenja!« Iza toga jednostavno ode. Nijesam 
znao, sto da uradim. .U giavi mi je sve vrelo. Dosjetih se: 
sjutra cu ujutro nastojati, da nastane kakva prepirka u kući 
poradi , mene, a nato ću hineći strah pred očevom kaznom 
pobjeći, i time cu ispričati svoju odsutnost. Što sam naumio 
to sam i izveo. Ujutro je u pol osam Don Scbastijan, pošto 

me uzalud čekao, poslao po mene moju sestru Aloiziju. »Reci 

učitelju, da me jutros nije volja ići na njegovo dosadno pre- 
davanje!« odgovorili joj. Nikada u svome životu nijesam što 
tako bezobrazno izrekao. Nato sam uzeo -šešir i pobjegao. 

Kod jašione me čekalo dvadeset drugova. Namjestili 
ostruge, zajaših. konja i otpuhivasmo. Dobio sam nagradu i 
bijah proglašen junakom utakmice. Koliko me je s jedne strane 
veselio triumf, toliko sam s druge strane bio zabrinut, što. će 
iz toga biti. Moj će se otac sigurno veoma točno o svemu 
obavijestiti. Veselo smo skupa ručali, premda me grizla 
savjest,, što sam bio u tolikoj mjeri neposlušan svome odi. 
Ovo bijaše prvi puta, što sam osjećao, da sam u istinu počinio 
veliku pogrješku. Zajašismo konje i vratismo se u grad. Po¬ 
stepeno, kako sam opažao tornjeve na crkvama i dimnjake na 
kućama, kako sam se sve više približavao gradu, raslo je u 
meni grizodušje i strah., te sam ozbiljno mislio na bijeg. Osta¬ 
vivši konja zaputih se laganim korakom prema kući. Na 
kraju jedne ulice vidio sam, gdje dolazi k meni jedan sluga 
moga oca. Drhtao sam kao šiba na vodi i htio sam se sakriti, 
izbjeći njegov susretaj, ali uzalud, on me dostigao. »Hinko«, 
reče mi, »kakve li zdvojnosti u vašoj kući. Otac nas je ra- 
zaslao oltolo po gradu. Majka vaša još trči okolo tražeći vas 
kod rođaka i prijatelja. Za Boga, hajte brzo kući! Vaš je 
otac rekao, ako vas sastanemo, da vas uvjerimo, da vam sve 
oprašta i čeka vas raskriljenim rukama.« Odmah sam shvatio, 

da mi je sve izvrsno pošlo za rukom. Ipak hineći stid rekoh 
sluzi, da sam od straha pred očevom srdžbom pobjegao od 
kuće, nu jer me je osigurao o svome oproštenju, pripravan 
sam da se vratim. 

Predstavih se kao krivac svojim roditeljima, a oni sirote 
trčeći mi u susret zagrliše me. Moja me majka jako stisne 

i plačući reče mi: »Zašto bježiš od kuće poradi takve sit¬ 
nice?« — »Cuj, sinko«, reče mi otac, »nijesi nam trebao toliko 

straha zadati; ovaj put ti opraštam, ali pod uvjetom, da moliš 

za oproštenje Don Sebastiiana, zbog đrzovitosti, kojom si se 
prema njemu ogriješio.« Potišten odoli k svome učitelju i 
padoh na koljena pred njim. On se nasmiješi i reče, da je već 
sve zaboravio te je uvjeren, da sam samo iz lakoumnosti po¬ 
činio ovu nepodopštinu. I tako se ovo svršilo. 

Ja sam ipalc plakao. Plakao sam ne poradi pogrješke, 
koje sam se priznavao krivcem, nego zato, što mi je žao bilo, 
da sam prevario svoju milu obitelj. 

rv. 

Strast za jašenjem nije mi ipak dala mira. Čim je prošlo 
prvo grizodušje, razmišljao sam, kako ću prisustvovati drugoj 
utakmici, koja bi urečena za jedan četvrtak. Ono jutro sam 
naprosto čekao, dok otac ode od kuće, a zatim sam pobjegao. 
Prolazio sam na konju sa svojim drugovima kraj oružničkog 
trga, kad mi najedamput na moje najveće preneraženje dopre 
do uha dobro poznati glas: »Hinko, odmah dolje!« 

Vidjeh oca, kako se primiče k meni. Bio bih tada volio, 
da sam tisuću metara pod zemljom! On je pograbio za uzde, 
a ja se polako spustili s konja. Nijesam se usudio podići svoje 
oči prema njemu i drhtao sam po cijelom tijelu. On je predao 
konja učitelju, koji nas je pratio, i povukavši me za rame 
vodio me kući. — Putem nije mi kazao ni riječi, ali došavši 
kući zatvori me u svoju sobu i reče mi srdito prekrštenih rulrn: 
»Zar tako uzvraćaš ljubav svome ocu? Danas sam pun tuga, 
još je i ove trebalo! Nosi se, nezahvalniče!« Ovo rekavši 
pade na stolac i udari u jaki plač. 

O oče, dragi oče, da te mogu poljubiti i utješiti za svaku 
od onih suza, koje su još sada kao dobrotvorna rosa u duši 
mojoj usred žestokog vihra strasti i borba. Nu nadođe još 
bolniji dan. 

Otac me pozove u svoju sobu. Sjedio je, a oči je imao 
oborene prema zemlji. »Oče!« zava.pih jedva što sam unišao, 
»ti si silno problijedio!« U taj čas čuo sam očajno naricanje 
iz susjedne sobe. To bijaše majica. Srce me je prebolno ti- 
štilo i bilo mi je, kao da ću poluditi. »Hinko«. reče mi jadni 
otac nesigurnim glasom, »dugo sam se borio, ali konačno sam 

se odlučio. Majka se mora brinuti za brojnu obitelj, a ja sam 
zaokupljen poslovima, pa se ne možemo s tobom baviti, kako 
bi to zahtijevao tvoj odgoj. Siguran sam, da će ti koja godi¬ 
nica u zavodu dobro doći. Mi se spremamo na put u Italiju, 
onamo me zovu moji poslovi, a pošto moramo koju godinu 
tamo ostati, ti ćeš se baviti naukom. Kao što ćemo ja i tvoja 
majka biti uvijek vjerni svojoj dužnosti, tako budi i ti, dragi 
Hinko. Siguran sam, da ćeš rado poslušati i uvažiti našu 
veliku žrtvu.« Plač mu je prekinuo govor, a ja se nađem na¬ 
jednom u naručju majke, koja me grčevito stiskala i glasno 
plakala poput djeteta. 

O bolni Mane! Mjesec dana iza toga bio sam već u 
zavodu u Italiji. 

V, 

»Nemoj se žalostiti, dijete moje!« govoraše mi ravnatelj^ 
»Ovdje niiesi baš daleko od grada i svaki put, kad hoćeš, 
možeš vidjeti svoje drage. Pa onda, ako ti ne će biti pravo u 
zavodu, ja ću odmah pisati tvome ocu, da dođe po tebe.« 

«Dragi gospodine«, reče zatim obrativši se k ocu, »u 
početku su svi ovakovi. Plaču, sakrivaju se po kutovima, 
prepuštaju se svojoj žalosti. Ali ne prođe ni mjesec dana, pa 
makar ih htjeli odvesti, ne bi više pošli odavle. Oni se -Hše 
ne mogu rastati sa svojim drugovima i poglavarima.« »Ja se 
nadam«, reče moj otac ganuto, »nadam se, da će moj sin odgo¬ 
varati brigama svoje obitelji i svojih poglavara. Vama ga pak 
preporučam, koliko znam i mogu: to je naš jedini sin!« Ovo 
govoreći brisao si suze. »Jest. jedini je, pa stavljam u njega 
mnogo nade. Srce imade izvrsno i plemenito, a izvanredno 
je ćutljiv. Ni za što se ne žalosti, nikakve ga brige ne taru, 
vrlo je živ, ali ne neobuzdan. Odgojen je kršćanski.« 

»Ti pako, Hinko moj, prestani plakati i budi miran, tu 
ćeš naći u ravnatelju drugog oca. Mi ćemo te gotovo svakog 
tjedna pohoditi, a ako što ustrebaš, samo nam javi; piši ram 
često, što češće možeš.« Ove riječi mjesto da me utješe, još 
su podvostručile moj plač. Ovih se ocu oko vrata i bio bih 
mu rado toliko toga kazao; ali mi suze nijesu dale govoriti. On 
me privinuo na svoja prsa i plakao je. Zatim se otrgao ad 
mene, gledao me čas, poljubio me i žurno se udaljio. Ja sam 
htio trčati za njim, ali me ravnatelj zadržao u svome naručju. 

Zavod bijaše velebna zgrada na vršku jednog prijatnog 
brežuljka; odanle se pružao vidik u široko obzorje i čaroban 
je bio pogled na okolicu. Iznutra bijahu visoki trijemovb kroz 
koje se dolazilo iz jednog dvorišta u drugo a na koncu je bio 
ubavi vrt s dugim puteljcima, na koje bacahu sjenu prastara 
stabla sa svojim gustim granama. 


Ravnatelj me dovede u gornje sobe zavodske zgrade; 
u prostran« i duge spavaonice. Pokaže mi moje mjesto u 
prostranoj i zračnoj dvorani. Osim kreveta imao sam i kle¬ 
calo. stolac i stolčić.' To mi bijaše svekoliko pokućtvo. — 
»Sviđa ti se ovdje?« upita me dobri starac. »Da«, odgovorih 
teškom mukom. Ah, gdje je ona moja sobica s ružičastim za¬ 
storima, lijepim pokućtvom od ebanovine i slonove * kosti! 
Gdje ljupka pozlaćena krletka sa živahnim šarenim ptičicama, 
koje me najslađim svojim pjevom svako jutro pozdravljahu?! 
Pregledao sam blagovaonicu, škole i sobe za učenje. O ko¬ 
liko novosti za mene! Ali otkako je otac otišao, nije moglo 
ništa da me utješi, ćutio sam se stranim među stranima. Na¬ 
večer sam bio predmetom gledanja u vrtu i prepušten samomu 
sebi. Sada sam zašao u kut, sjeo kraj nekakvog drveta i 
počeo sam glasno plakati, dok nijesam od umornosti i dnevnog 
napora usnuo. Ah! pokazala mi se majka, majka, koja je još 
više plakala nego ja; sva moja kuća bijaše rastužena. 0 da 
sam ih mogao zagrliti, opet unići u svoju sobicu ... 

»Gospodičiću. probudite se; vaši drugovi idu već u kre¬ 
vet. ja ću vas otpratiti.« Skočih i pođoh za sobarom Ale¬ 
ksandrom. 

Bijaše melankolična mjesečina i žalosno bacahu stabla 
svoje sjene. Prekrižio sam se tiho i započeo svoje molitve. 
Moj krevet je stajao na ulazu u spavaonicu tako, da su svi 
pitomci prolazili kraj mene. čuo sam, kako neki govorahu; 
»Jadno dijete.« Drugi mi željahu laku noć. Ali jedan oveći 
narugao mi se govoreći: »Mama, mama!« Za stalno me taj 
nevaljanac vidio, kako sam u vrtu spavao, te je prisluškivao, 
a sada se izrugivao mojoj tuzi. To je bilo previše; bacih se 
na svoj stolac i plakah, dok nije došao Šandor. Njemu je 
pošlo za rukom, da me umiri i uspava. Već je odzvonilo za 
šutnju, kad sam iz susjednog kreveta ćuo tiho; »Laku noć, 
dragi Hinko!« . »Tko si?« zapitah i sjeđoh na krevetu. »Zo¬ 
vem se Karlo Tarchetti.« »O, ti si sigurno dobar, to ću pisati 
svojoj majci. Laku noć, dragi Karlo.« »Do sjutra, dragi 
Hinko. Veseli me, što sam blizu tebe.« »Ah i mene, dobri 
Karlo. Već sam manje turoban, jer već sada ćutim, da ćeš ti 
biti moj tješitelj. S Bogom!« »S Bogom!« Kako je tužno 
probuditi se prvi put u zavodu! Bacih prvi pogled naokolo; 
sve je jošte šutjelo. Nu malo su se zatim svi stresli i ustali 
na znak zvona, što je zvonilo na ustanak. Bijah zbilja u za¬ 
vodu! Nije bilo više majke, da me dođe probuditi; nije bilo 
ni Pije, da mi donese šalicu slasne kave. »Hinko!« čujem, da 
me netko slatko zove. »Ah, Karlo!« Stisnem mu ruku i pro¬ 
motrim ga. Visok je, ima kojih 14 godina, a lice mu je vrlo 
plemenitih crta. Oči su mu poput dvaju crnih dijamanata, iz 
kojih odsijeva dobrota. Gusta mu je kosa kao ebanovlna, 

lijepi zubi mu izgledu kao slonova li ost. Dobar je i priprost, 
Ijubezan i dobrohotan. Čovjek ga nwra odmah uzljubiti. 

Po sata iza toga bijasmo već svi u kapelici. Tu izgo¬ 
varahu moji drugovi jednoglasno i monotono riječi molitava 
pod svetom Misom. Malo prije presv. Pričesti zaoievahu Pi¬ 
tomoj ieđnu pjesmu, koja mi je ostala duboko utisnuta u dušu. 
Počiniala se riječima: »Marijina smo dieca mi«. Ovo me 
p'evanje ganulo. Pokn'vši lice rukama plakao sam ponovno. 
»Jest. Marijo!« govorah ja. »evo sada mi ti imađeš biti maj¬ 
kom. ier je moia daleko. Daj mi Karla za prvog druga, te mi 
podijeli da uzmognem s potpunim pouzdanjem preliti u nje¬ 
govo srce sve tjeskobe svoga jadnog srca.« 

Ovo rekavši molio sam, molio sam mnogo, a činilo mi 
se. da sam u živom razgovoru s Marijom, kao da je ona moia 
jedina majka. Izidoh iz crkve posve okrijepljen. Kad sam 
došao u sobu za učenje, dobio sam svoje mjesto. Odmah sam 
sjeo i zamolio od asistenta papir za list, da pišem svojoj 
majci. Jedva sam počeo: »Predraga moia majko!« već ni- 
iesam. mogao da nastavim. Naslonio sam lakte na klupu i 
počeo opet zdvajati. — 

VI. 

Doskora sam se, kako je prorekao ravnatelj zavoda, 
priučio novom načinu života. I u djetinjoj dobi se osjeća važ¬ 
nost prvog odlučnog koraka u budućnost, te se već onda na¬ 
stojimo naobraziti i boriti za čast. 

U četvrtom razredu, gimnazije, u koji sam bio upisan, 
bio sam drugi po napretku u naucima. Stoga me počeše ne- 
koii drugovi za nešto držati, a to mi je bilo veoma drago. 
Pisao sam svome ocu o svojim prvim uspjesima i molio ga, 
da mi uz neke igre pošalje i veliki vuneni šal, koji se onda 
mnogo upotrebljavao, jer se i u zavodu osjeća zimska hlad¬ 
noća. Međutim me razveseliše dva lista: jedan od oca a 
drugi od majke. Među tolikim lijepim recima očeva lista na¬ 
laze se i ovi: »Tko dobro započne, taj je već polovinu 
svršio. Stoga dok si ondje, gdje ti se već sada sviđa, moraš 
se sjećati, da si ondje za svoje dobro. Budi uvijek iskren; 
pogrješka ponizno priznata na po je oproštena. Nasuprot, koja 
se lažju sakriva, čini nas dvostruko grješnima pred Bogom, a 
prezrenima u očima ljudi, kada se sazna istina.« Predobri 
čovjek dodao je također, da će mi poslati, štogod molim, osim 
»velikog šala, da si pokrijem uši i nos«, kao da sam kakva 
slaba djevojčica. S jedne strane uviđao sam, da se čovjek, ne 
smije prilagoditi mušicama vremena. Jedan momak, koji treba 
da za koju godinu stupa s puškom na leđima, uz glas vojničkih 
trubalja, pa da nosi šal! 


»Između dvije stotine«, pisao mi otac, »što bijahu sa mnom 
u zavodu, niti jedan nije imao šala; naša bolnica bijaše uvijek 
prazna. Stara pak bolničarka Kamila bijaše cijelu zimu u 
derobi i krpala čarape. Pa ako je i kada poziilo kojem finom 
želučiću, koii nije dobro probavio lekcije iz slovnice, prijevod 
iz Kornelija i Vergilija, nije mu drugo donijela, nego čistu 
juhu, što ju je doktor Porro propisao. Budući da je on dobro 
poznavao takove prigodne bolesti, uvijek ih je vrlo uspješno 
liječio strogim postom.« 

Nu, list majčin donio mi više zla nego dobra. Još je 
uv’jek neutješna i zdvojna. radi moga odlaska. Kuća bez mene 
nije Joj drugo nego grob, jer sam joj jedino ja davao život. 
Pa ako se brzo ne vratim, ona da će brzo i sigurno umriieti. 
U listu mi Je poslala i slike mojih sestrica i neke svete sličice. 

Sve ovo me uzbunilo i tako ganulo, da sam htio pobjeći 
iz zavoda. Jadna majko! Ti ni jesi znala, da bi me tvoja 
ljubav ubila. Plakao sam sve do večera. Napokon smo svi 
uništi u spavaonicu. Kad je onaj, koji mi se već jednom rugao, 
opazio, da su mi oči crvene, počeo se opet bezobrazno smi¬ 
jati i vikati: »Mama, mama!« Zatim uzme okrajak moje 
plahte, da si tobože obriše suze, onda ju je izvukao malo 
ispod mojih nogu i vukao k sebi. Jedan se drug smijao s njime 
i pljeskao mu. Meni skoči krv u glavu. Baš moram isplatiti 
bezobraznika! Žestoko navalih na njega. Ali on je veći i 
jači od mene. Gurne me i baci na moj krevet. Nu prije 
nego stigne asistent, dođe Karlo. Bez srdžbe, ali jako po¬ 
grabi silnika za ruke, te mu reče mirno, ali odlučno: »Ovo, 
što radiš, nije pošteno, nemoj se više ni taknuti Hinka, ier ga 
ja branim. A ti, Hinko, oprosti mu.« 

»Hvala, prijatelju moj«, zavapih u žaru zahvalnosti. On 
me pogleda ljubazno i sa smiješkom, kao što je to obično činio. 

Prijatelj od mladosti priljubi se usko našem srcu, za¬ 
grijava dušu, kao što sunce grije zemlju, pa tako u jedinstvu 
s njime pomoću Božjom tražimo dobro i napredujemo u njem. 
Kod posljednjega ispita bio sam prvi. To mi je pribavilo što¬ 
vanje svih mojih drugova. Ovo je štovanje jošte povećalo i 
to, što mi nekako u isto vrijeme stiže od kuće kovčeg sa odi¬ 
jelom i drugim stvarima, kojima sam si pribavio tijesnih pri¬ 
jatelja; a dobio sam ih, ako i ne možda previše, a to svakako 
više, nego sam ih želio. Taj čarobni kovčeg sadržavao ie 
slatkiše i darove svake ruke. U očevom pak listu, koii se u 
svemu tome isticao, stajalo je među inim i ovo: Šaljem ti 
ovo,, da se malko razveseliš sa svojim drugovima. — Čuvam 
Još i sada sve očeve listove, tako su lijepi, da bih ih volio 
sve ovdje prepisati. 

VII. 

Karlo je postao središte svih mojih riajčišćih i najtoplijih 
čuvstava. On posjedovaše u najvećem stupnju tešku'znanost 
zapovijedi pada mnom, ali ovo gospodstvo bijaše željeno i 
ugodno, a ujedno utješno i spasonosno za mene. Providnost 
mi ga Božja stavila uz bok u svemu i svuda: u spavaonici, 
kod stola, u sobi za učenje, na šetnjama, u školi i u crkvi. 

Ja sam nastojao odgovarati dobroti njegove plemenita 
duše, jer sam gojio spram njega neizrecivu ljubav i veliko što¬ 
vanje. On je običavao biti prvi u razredu, a ja sam mu više 
puta stajao na putu. Takmio sam se dapače s njime i u zada¬ 
ćama i u naucima. Uza sve to on nije pokazao nikada ni 
najmanje sjenke zavisti,- pače je još umnožao svoju skrb za 
mene. Bio je pobožan, uljudan i, čedan; udahnjivao mi je 
neko strahopočitanje. Malo pomalo otvorio sam mu svoje 
srce, pripovijedao sam mu svoje zgode zajedno sa svojim dje¬ 
tinjarijama, a on je opet meni kazivao svoje. N"e imao ni¬ 
koga, osim svoje stare majke, koja ga je veoma ljubila. Želio 
se posvetiti redovničkom životu. 

Na prvi mah nijesam mu htio vjerovati, mislio sam da 
se samo šali. Ja sam mu saopćio, da ću stupiti u vojničku 
akademiju, da se posvetim tome plemenitom staležu. »Kako 
to?« pomišljah, »Karlo, tako nadaren, bogat, ljubezan, ple¬ 
menit, da ostavi staru majku, svijet, bogatstvo, pa da se po¬ 
kopa u kakav samostan!« Nijesam to nikako shvaćao, te sam 
držao, da je lud. 

Ali je ovo sve umnožalo u meni udivljenje i štovanje 
spram njega, te mi se zbilja činilo, da je Karlo za mene cd 
Boga poslani anđeo. Odzvonilo je. zvonce za odmor, a ja 
poletih za njim i veselilo me, što čujem, gdje pripovijeda uvijek 
jedno te isto, što sam ja svaki dan s negodovanjem osuđivao. 

Govorio je malo, ali mu riječi bijahu tako slatke i žarke! 
Glas mu je tekao poput ugodne harmonije, te mi dopirao do 
dna srca. 

»Gledaj, Hinko«, reče mi jedne večeri, »vidiš li ove 
rase drugove, koji se igraju ovdje na dvorištu? Gledaj za 
sto godina ne će ni jedan od njih živjeti. Ti me pitaš, zašto 
kanim ići u redovnike? Zato, jer ovdje nemh ništa osim ne¬ 
volja. Za ono nekoliko dana našega života, što moramo da 
ih ovdje u patnji sproveđemo, najbolje je misliti na dušu. na 
.taj najplemenitiji dio našega bića i priskrbiti si mjesto u nebu.« 

One večeri išao sam u krevet s borbom u srcu, te r.i- 
jesam mogao dugo da zaspim razmatrajući neprestano o^ rije¬ 
čima svoga prijatelja. No doskora se opet probudih. Duša mi 
bijaše utopljena u žalosti. Mislio sam na daleke roditelje, na 
staroga djeda, koji je već blizu groba; na sestricu, koja je 
čudom prije mjesec dana ozdravila od bolesti, koja joj je skoro 


oduzela život. Sjećah se nesretnika, koje mi je u mom dje¬ 
tinjstvu pokazala ljubav majčina. Činilo mi se, da slušam 
zadnje pozdrave, bolne vapaje i glasove mrtvih. 'Svemu će 

biti konac. 

A onaj željkovani Karlov ideal uvijek se vraćao u moje 
misli, te mi unatoč svemu ulijevao neobičnu snagu. Neki nu¬ 
tarnji glas, kao da mi je zapovijedio, da ga slijedim. Primao 
sam već tri godine sv. sakramente dosta često, ali više iz 
običaja nego iz pobožnosti. Istina, htio sam biti dobar kr¬ 
šćanin, ali mi ne bi bilo pravo, da mi tko reče. da sam kakav 
svetac ili pobožnjak. Nu iza onog Karlovog razgovora mislio 
sam ozbiljnije na svoju dušu. Tako djeluju riječi dobrog pri¬ 
jatelja na srce jednog mladića! 

Slijedeće nedjelje primio sam svetu Pričest i molio Go¬ 
spođa, da me oslobodi od nemira, što mi je mučio srce. Ali 
ovaj, mjesto da se umanji, još se više množao. Kroz mjesec 
i po bijah u smrtnim tjeskobama. Moj se dobri Karlo više 
puta na dan, pa i za vrijeme odmora, znao povući u kapelicu, 
da se pokloni presv. Sakramentu. Izgledao je kao anđeo. I 
uvijek mi je kazivao o svojim svetim odlukama, o svojim 
naumima, o svojim željama, a ja sam ga s udivlienjem slušao. 

Jednoga me dana zamoli za dozvolu, da me ostavi, jer 
da ide u kapelicu. »Pa šta, zar ti nije pravo«, rekoh mu, »da 
i ja idem s tobom?« Pođoh za njim. Kleknuo sam pred sliku 
bi. Djevice, koja je izgledala, kao da pruža ruke prema meni. 
Molio sam, plakao i zaboravio na sve zemaljsko. Činilo mi 
se, kao da sam u nebu. Moj je prijatelj već izašao. Sve je 
šutjelo. Istom dosta kasnije opazio sam, da su moji drugovi 
već u školi. Predstavih se profesoru, te se ispričah rekavši, 
da Sam za vrijeme odmora zaspao u crkvi. Međutim sam na¬ 
peto očekivao konac predavanja i često sam pogledavao na 
Karla. Kad smo izašli, rekao sam mu odmah, da mu imam 
nešto reći. Došavši u dvorište uzeh ga za ruku, te ma kazah 
jecajući; »Ti si pobijedio, moje oružje bit će Propelo!« »Što 
to govoriš, moj Hinko?« odgovori Karlo smiješeći se, »što mi 
govoriš o pobjedi? Ja se nikada nijesam borio protiv tebe! ... 
O, ja nijesam učinio drugo, nego što sam ti otvorio svoje srce, 
kao što si i ti meni... Ne, ne, ja ne ću, da ovako govoriš. To 
su stvari ozbiljne. Zvanje se ne odabire lakoumno. Ti si još 
premlad i nagao. Tu treba vremena, molitve i razmatranja. 
Osim toga .treba da se posavjetuješ i s ispovjednikom.« 

»Ti me ovim riječima strašiš. Znaj, da su već dva 
mjeseca, kako razmatram o svojoj budućnosti, dva mjeseca, 
kako trpim sve muke u srcu i najveće tjeskobe u duši, kako 
molim presv. Djevicu, da me rasvijetli. Ti ćeš možda misliti, 
da ja trpim, dok ti ovako govorim. Pa baš ovaj dan, kad ti 
ovo saopćujem brojim među najljepše dane svoga života. 

Ćutim toliku radost, ushićenje i slatkoću, kakve nijesam osje¬ 
ćao otkako sam na svijetu.« 

Karlo me je motrio s najvećim ganućem; napokon se 
zacakliše dvije suze radosnice 'u njegovim velikim crnim 
očima. Uze me za ruku, te uđosmo u kapelicu. —• Sve, što 
vodi u nebo, uzvišeno je. 

VIII. 

Omiljeli predmet mojih razgovora s Karlom od onoga 
dana bijaše naš novi stalež: težnja za svećeništvom. Koliko 
puta pred zapadom sunca, usred onog neizmjernog horizonta 
i tamnih brdina razmišljasmo o prvim kršćanskim mučenicima! 
Progonjeni od silnika sakrivali se po neprijatnim šumama. 
Pogibahu u mračnim tamnicama, pod sjekirama krvnika i pan¬ 
džama zvjeradi; bijahu mučeni, ali ne nadvladani; ubijeni, ali 
ne pobijeđeni! Ovoj uzvišenoj pojavi divila su se stoljeća, 
ona je nadvisila sve zemaljsko! Evo nas kod tajinstvene pri- 
vlačivosti katakomba, kamo se sakupljaše raspršeno stado bo¬ 
žanskog Pastira sa strmih brdina, iz rijeka krvi, s krvlju na¬ 
topljenih poljana, iz raskošnih i sjajnih palača. Tu bijahu ve¬ 
sele- gozbe, bolni prizori, bratski poljupci i svečani rastanci; 
dok je gore u amfiteatru bijesna rulja bezbožnika nestrpljivo 
čekala nove mučenike. 

Karlo je svojom dosjetnom razboritošću blažio moj 
mladenački žar; katkada se i smijao mojim fantastičkim sa¬ 
njarijama. Činilo mi se, da sam pozvan, da obratim čitav 
svijet. Kako sam ga prije mislio osvojiti mačem, tako sam 
sada sanjao, da ću ga svega obratiti Propelom. Oduševljavah 
se, kao da sam već misionar. Katkada sam si utvarao, da sam 
u vedroj i tihoj noći usred pustinje. Tražio sam drvo, da za nj 
privežem svoga konja; zatim sam kleknuo, da molim. Kako 
je svečana molitva u beskrajnoj pustinji među nebom i zemljom, 
pod sjajnim zvijezdama! 0 divne li veličine onih svetaca, 
koji življahu samo u pustinji! Odanle sam se sjećao svojih 
dalekih rođaka i prijatelja i molio za njih. Zatim sam razapeo 
među granama čvrstog i krošnatog stabla mrežu od konopca, 
koji mi je imao biti mjesto kreveta. Popeo sam se gore, da 
se obranim od napadaja divlje zvjeradi... 0 sanje, sanje! 
— A Karlo se smijao i kazivao mi, da moram najprije misliti 
o mnogo ozbiljnim stvarima. Ja sam zbilja postao njegov 
vjerni učenik. 

Kad sam pisao kući, očitovao sam svoje nove naume, 
koji su izazvali veselje u cijeloj obitelji. Moja sestrica, koja 
bijaše uvijek čuvarica mojih tajna, pisala mi je ‘vrlo ozbiljan 
listić. 

Pijica; kako sam je zvao; djevojče od deset i po godina, 
vrlo mi je rado dopisivala. Kad bi dobila od mene list, jedino 


j točno na nju upravljen, bijaše izvan sebe od veselja. Čitala 
ga svima, pa i bebicama. Ovaj puta je molila dozvolu i dobila 
je, da mi ona sama za sebe odgovori. Pošto mi se zahvalila 
na daru, što sam joj poslao, nastavi: »Imam da ti Driopćim 
vrlo ugodnu novost! Primila sam sakramenat sv. Potvrde I 
Sada si dakle možeš misliti, kako sam se tebe sjećala! Miloj.« 
sam molila, kao što uvijek molim;' pa niti Alojzija na te ne 
zaboravlja. Sto se pak tiče Afrike, bit će bolje malo priče¬ 
kati, jer tamo dolje ne bih mogla polaziti predavanja opatica. 
Čim dovršim svoje nauke, onda ćemo vidjeti. Nastoj me po¬ 
sjetiti, da me ohrabriš, jer mi se čini, kao da me već muče... 
Neka mi samo u tom slučaju jednim udarcem oduzmu život, 
kako si ti to činio na pozornici, jer zbilja, kad bi me rezali na 
komade, ja bih vikala.« 

Ja sam taj list pročitao Karlu i nasmijali smo mu se od 
srca. Držao sajn, da sam ja nešto više od svoje sestre; ali 
Karlo, • koji se čedno smiješio, sažaljivao nas je oboje; ali se 
nadao, da će s vremenom dozrijeti i učvrstiti se naše odluke. 

IX. 

Međutim nadođe konac školske godine. Karlo je dobio 
prvu nagradu, a ja drugu. Otac mi je pisao, da će doći po 
mene i odvesti me k majci i sestrama na ljetnikovac. U 
posljednje dane bijaše Karlo uvijek uz mene; gotovo me nije 
nikad ostavio. Dijelio mi jc dobre savjete za ferije, ali nada 
sve nu je preporučivao, da molim, i da ne otkrijem roditeljima 
svoje odluke, da kanim postati redovnik; da mu pišem, a on 
da će ostati ove godine u zavodu, da pravi duhovne vježbe. 
Što mi ravnatelj rekao prvi dan moga dolaska u zavod, ispu¬ 
nilo se. Ostavljajući taj zavod plakao sam: pozdravio sam 
sve drugove i poglavare i zagrlio sam jecajući svoga dobrog, 
nenatkriljivog Karla. 

O Karlo! Velikodušni, ljubežljivi i pobožni Karlo! Bar 
ti sa svojim odlučnim značajem nijesi promašio svoju misiju 
na zemlji. 

X. 

Sva je moja kuća vesela. Majka plače od radosti, malo 
da me ne guši privijajući me na svoje srce; moje me sestre 
Hube, smiju se i napunjaju mi ruke darovima. Alonzo, naš 
stari sluga, zakleti republikanac, koji je oca na rukama nosi«, 
okanio se politike. Motri me, vrti s-e oko mene, dolazi i odlazi 
ne znajući, što da radi. Kaže, da se pomladio za deset godina, 
Jadni starac. Sveta Djevice, koliko me ljubi moja obitelj, koliko 
>ne ljubi! Govore, da sam lijep, velik, okretan. Svi se naši 
seljaci poredaše sa šeširima u rukama, da me pozdrave. 

Obitelj vrtlara pružila mi lijepu kitu ružica. Ja sam 
volio ruže. Poznavao sam sve njihove boje i vrste. Pija bi 
htjela, da budem svuda s njom. 

Šteta, da nema Karla. 

»On postaje čovjek!« govoraše majka. »Već je vrijeme, 
da se opameti«, doda otac. Bijah sretan boraveći veći dio 
dana u vrtu, sjedeći kraj svoje majke, čitajući joj kakvu dobru 
knjigu. Svake nedjelje sam primao sv. Sakramente. Nije .više 
bilo svađa sa sestrama, niti neposlušnosti prema roditeljima. 
Bio sam pokoran i ljubezan. Kuća mi se činila pravim nebom. 
Nu jednog dana dođe majka preda me namrštenim licem s li¬ 
stom u ruci. List bijaše upravljen na mene. 

»Što to znači?« upita me. Ja nijesam odgovorio, nego 
sam se zacrvenio i spustio glavu. Bio je to list od moga do¬ 
brog Karla. Ali nijesam saznao, što je u njemu bilo, jer ga je 
majka potrgala na komadiće. »Kako si djetinjasti« reče mi 
ljutito, »ti već hoćeš govoriti o zvanju i o stvarima, kojih ne 
razumiješ. Pazi, jer ja ne trpim ovakovih listova. Neka se 
više o tom ni ne govori.« Onda mi naloži, da pišem svome 
prijatelju, neka mi nikada više što slično ne spominje i da 
s njim naprosto prekinem svako dopisivanje. Kod kuće, go¬ 
voraše ona, da moram biti poslušan sin, te za sada ne smijem 
na drugo misliti, nego da budem dobar sin. Od onoga dana 
počela je paziti na me vrlo budno i sumnjičavo. Nije bilo 
druge, morao sam se pokoriti. Da je moj otac bio u ljetova¬ 
lištu, možda bi me on obranio. Ali ga nije bilo, osim u ne¬ 
djelju jer je bio kroz tjedan zaokupljen poslovima u gradu. 

' Žalost radi nadošle zapreke i pomisao, da sam rastavljen 
od svoga najmilijeg prijatelja, rastužila mi srce. Malo po¬ 
malo izostavljao sam sv. Pričest i nijesam više išao da dvorim 
kod svete Mise. Mjesto da boravim s majkom duge satove u 
vrtu kao prije, volio sam društvo nekih prijatelja, koji su ne¬ 
daleko od nas bili na ljetovalištu. Da nijesu brzo minule je- 
i-jje, ja bih opet postao obijestan. Majka se veo počela 
tužiti ocu. 

XI. 

Nadođe dan odlaska. Majka me htjela sama otpratiti u 
zavod. Bilo je to tužno jutro; jedno od najtužnijih u jeseni. 
Duvao je oštar vjetar i nosio sa stabala prve žute listove. 
Potočić je tugaljivo žuborio, kao da plače ... Jos me jednom 
svi zagrliše, a iza toga sjeo sam s majkom u kola. Na njezin 
znak krenu kola kasom naprijed. Ovdje ce malo stati, da si 

otarem^suze^iiko ^ gru ba halja, gledana tako poruglji- 
vim okom, napadana sa svih strana, prezrena i oklevetana 
Pa dobro, neka se zbude volja Božja. Ta ce halja vraćati zlo 

dobrim, pođnašat će neustrašivo napadaje i osuđivanja, ona će 
bjti najrječitiji primjer ufanja, predanja u volju Božju i opra¬ 
štanja. 

O majko, zar ne razumiješ turobni iz_ražaj lica svoga 
sina? Zar ne vidiš, da se u njemu bori neka nepoznata i jaka 
sila i da će možda ovo jadno srce podleći teškoj borbi? Zašto 
se bojiš onakvog rastanka, u kojem se upravo nalazi nada u 
pravo blaženstvo? Barem ti', koja si majka, poštivaj moju 
slobodu! Ako Bog tako hoće, On će ti svejedno sina ugrabiti 
kakvimgod načinom, kojimgod putem. 

Svijet u svome materijalizmu drži, da je to nemoguće, 
jer ne vjeruje u svemogućnost Božju. Ali ti priznaješ, ti još 
■vjeruješ u čudesa naše sv. vjere. Neka te ne plaši pobožno, 
strogo i sabrano lice, čovjeka Bogu posvećena. Ti si, majka! 
Nemoj se pridruživati našim neprijateljima! Naša uzdržljivost 
uspaljuje njihovu srdžbu, naša ustrajnost uspiruje njihovu 
mržnju, a njihova se pobjeda temelji na našoj samozataji. Budi 
veledušna, još nije prekasno! Neka ti govori srcu slavodobitni 
ideal trpljenja; pusti, da red bude jedino utočište tvome ljub¬ 
ljenom Hinku. 

Velika trpljenja imadu i velike radosti, a sve, što teži 
u nebo, prolazi kroz suze i križeve. — Budi veledušna, dok još 
irnadeš vremena! 


Bijaše nekako polovinom listopada, kad sam se vratio 
u zavod, dopraćen od majke. 

Ako sada pomišljam na nesreće, koje su me kasnije 
snašle, na tužne dane, koji mi sada troše bitisanje, uvijek mi 
se misao svraća na ovaj žalosni događaj. Ne, ne optužujem 
te, jadna majko, jer sam posve uvjeren, da je sve, što si ura¬ 
dila, bila samo posljedica neiskazane tvoje -ljubavi prema 
meni. Ali te je tvoja pretjerana ljubav zaslijepila, a od ove 
tvoje sljepoće potekle su nažalost sve moje nesreće. 

O Karlo! On me oduševljeno zagrli; ali se brzo 
udalji od mene, prestrašen hladnim i sumnjivim pogledom moje 
majke. Jako je izrasao, ali potezi njegova lica nijesu se ni¬ 
malo promijenili: uvijek lijep, plemenit i umiljat, kako sam ga 
ostavio. Držao sam svoju majku gotovo podivljalom, što je 
ovako postupala s mojim, tako poštenim i iskrenim prijateljem, 
" u srcu kojega kucahu ista čuvstva ljubavi, kao i u mojem, 
kojj je Svoj vlastiti ideal učinio mojim. On me branio i tješio 
u žalosti, razvedrivao i razveseljavao mi dušu ... Činilo mi 
se, da ie majka veoma nezahvalna! — Njezina ljubav prema 
meni bila je odviše strastvena i nije nikada ni pomišljala, da 
bih se ja ikada mogao od nje udaljiti. Nije se zadovoljila 

samo time, što mi je zabranila svako pouzdano općenje s Kar¬ 
lom, nego je i htjela gospodovati i ravnati mojim mislima. 
Svaki put, kad sam joj htio izraziti svoju želju, da se Bogu 
posvetim, rekla mi ona: »Ne, ti ne ćeš nikada biti svećenik. 
Nikada!« Misleći na ove njezine riječi, jer bijaše inače po¬ 
božna žena, još danas ne razumijem, što je mislila u svome 
srcu glede moje budućnosti. Valjda je htjela, da je nikada 
ne ostavim. 

Mišlju gledam svečani doček, kojim me primio dobri 
ravnatelj zavoda, onaj sveti starac, koji- me upravo očinski 
ljubljaše. Zagrli me i nježno upita: »Hinko moj, jesi li kroz 
ove praznike ostao dobar?« 

Riječ dobar podsjeti me, kakav sam prije malo mjeseci 
otputovao Jz zavoda. Na njegovo pitanje nijesam znao što da 
odgovorim. Pogledah majku u lice, naslonili glavu na pognuto 
rame ovoga dobrog svećenika i porumenih. Majka, koja je 
već sve čitala u skrovištu moje duše, prekine šutnju i poče 
uzrujano i ujedljivo govoriti: »Gospodine ravnatelju, ja se 
ne mogu ništa potužiti glede solidne obuke, što je ovdje dobiva 
moj sin, ali ja sam vam sina predala odana i upravo zaljub¬ 
ljena u svoju obitelj, a natrag sam ga dobila otuđena. Kao 
da je zaboravio na sveta čuvstva prema svojim roditeljima i 
drugim rođacima, koja sam mu ja tolikom pomnjom u srce 
ucjepljivala.« 

»Moja dobra gospođo!« reče u čudu pobožni svećenik, 
»izrazite se bolje, ja zbilja ne razumijem vaših riječi.« »Hoću 
reći«, nastavi majka, »da se moj sin Hinko vratio kući s nekim 
idejama, koje mi se nimalo ne sviđaju. A da ja znadem, da 
mu se ovdje usađuju takova načela, smatrala bih si strogom 
dužnošću, da ga izvedem odavle. Vi me možda ne razu- 
jete? Reći ću vam jasno, da se Hinko vratio iz zavoda s na¬ 
umom, da nas ostavi i da ide u svećenike« 

»Pa što zato, gospođo?« 

»Kako, zar vam se to čini malo? U petnaestoj godini 
s ovakovim idejama u glavi!... pa u ova vremena! Znajte, 
radije bih vidjela svoga sina mrtva pred svojim nogama, nego 
da ga vidim kao svećenika.« Na ove riječi zavrisnuh od užasa 
i zavapih: »Šuti, majko, šuti!« Ravnatelj se digne sa svoga 
stolca, te odrješito i veličanstveno tako, da je budio štovanje 
i strahopočitanie, reče: 

»Opraštam vam, gospođo, vašu bludnju, koju držim ne¬ 
promišljenom. Vi vrijeđate sveti red svećenički, kojim sam i 
ja, premda nevrijedan, urešen. Vi pokazujete, da ne shvaćate 
svetu misiju, koja je naložena službeniku Božjem. Zar vas 
nije strah srdžbe Božje? O, da nijesu nikada takvih riječi 
izustile usne kršćanske majke! Zar vas nije strah sablažnja- 
vati svoga sina? Čujte dobro, gospođo, čujte, ja ću svaki dan 
moliti Boga, da ne ispuni vaših nepromišljenih riječi.« 

»Oprostite, oče, ja nijesam nipošto kanila vrijeđati sve¬ 
ćenički red, a još manje vas. Ali vi znate bolje od mene, 
kako su tužna i kobna vremena, u kojima živimo ... svećenik 
je omražen, progonjen... A majka je uvijek majka: ja bih 
bila nesretna da gledam, gdje mi je sin nesretan. Jednom 
riječju, ja sam ga vama izručila jedino zato, da svrši svoje 
gimnazijske nauke, a ne kanim nikako da ga učinim kakvim 
fratrom.« 

»Vi možete, gospođo, ako to držite za dobro, odvesti 
sa sobom svoga sina, kad nijeste s nama zadovoljni. Uostalom 
budite sigurni, da niti ja, niti moji podložnici nijesu nikada 
zabavljali vašega Hinka ovakvim stvarima. Ja mu ipak ne 
mogu braniti, da pobožno moli i da prima svete sakramente; 
da moli Boga za potrebito rasvijetljenje, da si odabere stalež. 
Gospođo, molitva će vašemu sinu najbolje pokazati, kojim će 
putem najsigurnije stupati. Po njoj će mu Bog govoriti, da li 
se mora posvetiti vojništvu, pravu ili književnosti; ili će se 
posvema njemu posvetiti. Nebojte se, gospođo, molitva ne će 
prevariti vašega sina.« 

»Kakogod bilo, gospodine ravnatelju, znajte ipak, da 
ja ne ću od moga Hinka imati fratra, to je ozbiljna stvar; za 
takvo se zvanje ište izvanredni poziv i kušnje.« 

»Zavirite u dubinu svoga srca, gospodo, i naći ćete, da 
samo ambicija potiče roditelje, da određuju zvanje svojim si¬ 
novima. Što je današnje društvo? Lude provale slijepih 
ambicija, nagla propadanja, teške i očajne borbe, gorko isku¬ 
stvo, nijeme radosti i strahoviti grijesi. Pa ipak baš u ovaj 
ponor hoće roditelji da sruše, svoje sinove, pače ih svezanim 
očima onamo bacaju. Postat će možda raspušteni, prikratit će 
možda život i sebi i roditeljima, trpjet će štetu na imetku, 
izgubit će i svoju čast; ali ništa zato, samo da se Bogu ne 
posvete. Za sve drugo ih nije briga.« 

»Ukratko, ravnatelju, moj se sin ne mora baš uspeti u 
nebo. Ovdje je zato, da uči i da se naobrazi. Vi ne znate, 
što je jadna majka! Znate, otkako sam dobila list od onoga 
zlokobnog Karla Tarchettia, nijesam imala ni časka mira! 
Plakala sam pače i u snu i upravo zavijala od tjeskobe. A i 
sada mi srce uvijek dršće. Katkada osjetim grozne boli u 
duši i gorko plačem. 

»A ti, Hinko, misli na svcie dužnosti, a ne na zvanje. 
Još si predjetinjast. Uči, ljubi nas uvijek i s Bogom!« Lju¬ 
bazno me zagrlila i udaljila se. 

Moram reći, da mi nije bilo teško da se s njom oprostim. 
Premda sam je nastojao ispričati, ipak priznajem, da sam 
znao, kako je njezina ljubav silovita i sebična. 

XIII. 

Vidio sam opet svoje prijatelje. Karlo mi se brzo pri¬ 
bližio i pružio mi ruke. Ja se zacrvenili, a on je svojim pro¬ 
nicavim okom čitao u mojoj duši. Ja sam se ćutio nevrijednim 
njega, niti sam mu se usudio reći koju riječ. On me pogleda 
ljubazno, ali sažalno. Bio bih mu htio da otkrijem svoje srce, 
da mu pokažem rane, koje me mučiše; činilo mi se, ako se 
vratim k njemu, da ću se vratiti k Bogu, zadobiti mir savjesti 
i biti sretan; ali se nijesam ćdvažio. 

Oćutio sam veliku potrebu, da se rastresem i tako 
ugušim skrovite grižnje, koje su bile posljedice rnojega pona¬ 
šanja u praznicima i nestalnosti u mojim dobrim odlukama. 
Prepustih se obijesnom životu u zavodu. Družio sam se sla¬ 
bim saučenicima i brzo sam postao njihov pristaša. Naučio 
sam sve njihove lopovštine i -više puta sam bio ulovljen i 
kažnjen. Naša najsmionija poduzeća bijahu: orobiti koji.ormar, 
ukrasti šta u kuhinji, držati tajne užine, biti, kako snio mi 
govorili, slobodan i držati se junački. Jedne smo zimske ve¬ 
čeri na sastanku raspravljali o nespretnom dnevnom redu, 
koji zahtijevaše ustanak u pet sati ujutro. Padne mi na pamet 
zgodna misao: moj krevet stajaše na ulazu spavaonice, tik do 
jednoga velikog prozora. Ako sam se popeo gore, dosta mi 
bijaše ispružiti ruku, da dosegnem omraženi konopac. Spo- 
razumih se s prijateljima. Navečer, dok svi snivahu dubok 
san, digoh se, otvorili tiho prozor, popeli se gore, okrenuli 
zvono i napunih ga vodom. Iza toga slavodobitno zatvorih 
prozor i bacih se sav ozebao u krevet. Sjutradan se moji dru 
govi rano probudiše. Tu se ispitivalo, smijalo i grozničavo 
očekivalo peti sat, da gledamo ljutitost vratara i poglavara. 
Napokon je 11 a uri na stubama odbilo pet sati, a onda je na- 
stala općena šutnja. Ćuli smo korake vratara po hodnicima, 
dok je išao, da pozvoni. Nu zvono, puno leda, tek jg muklo 
drndalo i obraćalo se naokolo. Višeput je povukao srdito 
psujući zvono, đake, zavod, poglavare, a napokon mu konopac 
ostane u ruci. 

Događaj bi popraćen općim smijehom. Nato je vratar 
pobiiesnio, probudio ravnatelja, prefekta i katihetu. Mi smo 
se pak gore pod gunjevima smijali kao ludi. Naskoro se po¬ 
kaže katihet i pljeskajući rukama reče glasno: Benedicamus 
Domino, ali nitko ne odgovori: Deo gratias. 

Najpospaniji bili smo mi!... Na prvu opomenu bili 
smo nepomični, na drugu smo sjeli na krevetu protežući se. 
Pothvat je divno uspio, smijali smo mu se više mjeseci, a po¬ 
glavari nijesu nikada otkrili trag začetnicima ove zlobne lo¬ 
povštine. Ja sam se ponosito smatrao prvim junakom lopo- 
vića. Orgatiizovali smo, da tako kažem, pravu malu bandu 
fakinčića, među kojima sam se odlikovao ja, ako i ne zlobom, 

a to svakako smionošću. Među naše progonitelje spadao je u 
prvom redu Šandor, tako dobar, brižljiv i srdačan sa mnom 
već kod moga ulaska u zavod. Da istinu kažem, bijaše vrlo 
originalan. Prije svega poradi onoga svog komičkog lica 
poput staroga kaprala. Dražili smo ga, da se srdi, što nije bio 
promaknut za generala prema svojim zaslugama. Osim toga 
kao da je svojim držanjem govorio: »Vidite, ovako sam se 
snizio samo iz dobrog srca i svojevoljno. Baš kao Don Bosco, 
koji bi mogao imati milijune, a ipak živi siiomašno poput 
mene.« A činilo se, da ove dobrote imađe u izobilju, jei ju je 
rasprostirao na cijelu svoju okolinu, a sve na našu koiist i 
čast. Bijaše pak vrlo tašt, naravski na uštrb istine, koja si¬ 
gurno ne bijaše nikada njegova vjerna drugarica. .Mi mali 
zlotvori potpirivasmo njegovo sebeljublje, dok nije počeo 

pjevati. , ...... 

Gallieri mu na pr. govoraše: »Sanđore, a bitka kod 
Novare?« A Šandor, ako je meo, zaustavio se, podupro ju¬ 
nački na metlu kao Hektor na svoje strahovito koplje.. »Ona 
velika, ljuta vojna četrdeset osme!. Prešli smo Ticino« .... 

»Ali dodirno do Novare« — vikali ja, da bude pielaz lciaći. 
Inače, tko zna, kuda bi Šandor lutao... »U Novari! Kod 
Novare!« vikahu drugi. Novara! to ie evo junački period 
njegovog povjesničkog života. 

Onda ie Šandor digao svoju glavu bolno, ali dostojan¬ 
stveno poput Homerova junaka, komu bi i sama Palada bila 

preniska. ....... 

»Proturao sam se naprijed, makar su i moji nazadovali! 
Bez straha; bajunete na posao! Probadao sam austrijske ka¬ 
petane i časnike jednoga za drugim.... kad...« »Kakovu 

ste čast obnašali, Šandore?« upita ga jedan od nas. »Gast... 
kapetana, gospodičiću.« Nato svi mi složno vikasmo. »Bum. 
bum!« Stari kapral, koji je premasno lagao, okrenuo nam ie 
leđa, te ponizno i mirno nastavio svoj posao mrmljajući; 
»Kakav je to odgoj! Kakav ie to odgoj!« . . 

Nu Gallieri je nešto otkrio, što ie bilo od nepiocjenive 
vrijednosti za nas. Jedne nas je večeri prekinuo, baš kad smo 

učili otkriće Amerike. . .. 

»Kakva Amerika!« zaviče taj magarac. Daleko važnije 

otkriće je ovo: »Šandor ima umjetne zube.« 

»Umjetne zube?« opetovasmo veselo, taruci si ruke. 
»Jest, gospodo, umjetne zube. Ja sam ga vidio, da ih je, okre 
mit k zidu srdito i brzo ravnao« ... .. . . 

Šta da učinimo? Svi smo bdjeli nad njim s najvećom 
pomniom. Baš zato smo mu se pridružili i onda, kad ie išao 

u kuhinju da jede. , 

Nesreća je htjela, da je jednog dana pohlepnije negoli 
obično zagrizao u komad slabo kuhane govedine. Zubi mu 




ostadoše u govedini, a on je zatvorivši si dlanom usta trčao 
za kuharom po kuhinji, jer je ovaj ugrabio tanjur ispred njega. 
Rikao je kao ranjeni lav, ali zatvorenim ustima, tražeći zube 
u polusirovom mesu. Mi smo se iza njega smijali. Gotovo ie 
poludio od srditosti. 

Kao da mu sve ovo nije bilo dosta. Naš se Šanđor 
hvalio plemenitim rodom. Jedan brat mu ie narodni zastupnik, 
drugi je general, treći tvorničar likera, milijunaš ... 

»Gdje je taj .tvorničar likera?« »Ovdje u gradu«,, reče 
raskajan, što je opet jednu krupnu izustio. Nijesmo to pravo 
razumjeli, pa htjedosmo biti na čistu s ovim tvorničarom li¬ 
kera, milijunašem. 

Jednoga dana ode Šandor u grad; a mi zlobnici bje- 
žasmo potajno za. njim, ali malo udaljeni, sve do bližnjega 
trga. On se zaustavi kod jednoga poderanog siromaha, koji 
je šetajući prodavao limunadu. 

Bio je to Krezo. 

Mi smo mu na povratku pljeskali i mučili ga bez mi¬ 
losrđa. 

Obljubljeni predmet Šandorovih govora bijaše, kako Je 
on kazivao: — godina četrdeset osma; — zato smo ga mi 
fakini okrstili: četrdesetosmašem. — »Ouarantotto, hodite 
ovamo; — Ouarantotto, dajte mi ručak; — Oho, Ouarantotto!« 

A on je dolazio i odlazio zlovoljan kao general poslije 
izgubljene bitke i neprestano mrmljao: »Kakva je to uljud¬ 
nost! Kakav je to odgoj!« 


XIV. 

Bijaše zadnji dan poklađa. Jedan profesor našega za¬ 
voda priredio je za naše malo kazalište: »Tomu Moursa« od 
Silvija Pellica. Mene je zapala glavna uloga. Gospoda i go¬ 
spođe, pozvani 11 a našu zabavu, zahtijevahu opetovanje nekih 
prizora... Ja bijah kumir slavlja! Burni poklici pratiše moje 
oduševljeno deklamovanje. U .trećem činu sam odnio čitavu 
kišu cvijeća i slatkiša. Poslije predstave morao sam doći 
bliže. Gledao sam s nasladom mnoštvo, podigoh oči i vidio 
sam, gdje mi svi saučenici pljeskaju. Gotovo sve bijaše uz 
mene, a ja plivah u slasti. Bijah veoma ponosan nad svojim 
uspjehom. 

Ali Karlo bijaše crna točka u mome slavlju; mjesto da 
pljeska, on je plakao. 

Duboko se naklonih, a zastor, koji se lagano spuštao, 
ugrabi me oduševljenim pogledima gledalaca. Moji me ko¬ 
mični drugovi opkoliše, a ja sam širokim udisajima srkao la¬ 
skanje, koje bijaše za me opojni nektar. Nikakva turobna 
misao nije mi obuzimala duše. 

Poslije večere, bijaše oko pč noći, šetah se u vrtu 
s Augustom . Gallierijem, mladićem iz neke plemićke obitelji. 
Bijaše mu 18 godina. Igrao ie ulogu Kromvvella. Ja sam ga 
slabo slušao, jer bijah rastresen ■ taštinom videći, da sam sre¬ 
dište udivljenja i gledanja svojih drugova. Ipak mi nije iz¬ 
makao jedan njegov izraz: 

»Meni se vrlo sviđa uloga Kromwella«, reče on. »O, da 
sam veći i mudriji, da uzmognem biti uistinu zlotvor kao on!« 

Zaustavih korak i prestrašen viknuh: »Što to govoriš. 
Auguste? Ja se upravo zgražam nad tvojim riječima i skoro 
bi mi bilo žao, što sam tvoj prijatelj, kad ne bih znao, da 
ovako govoriš samo iz šale.« 

»He, moj dragi«, odgovori Gallieri, »ti si previše pri¬ 
prost! Čim je tko na ovom svijetu gori, tim mu ie bolje.« U 
taj čas prekine zvuk zvona hulu na ustima moga druga. Kad 
smo izmolili zajedničke molitve, odmah legosmo u krevet. 
Brzo sam zaboravio na Augustove riječi, jer nijesam stavljao 
u nje nikakve osobite važnosti. Zadovoljio sam se tim, da sam 
ga nazvao glupanom. 

XV. 

O, kako je p’bslije pokladnih ludorija turoban prvi* dan 
korizme! Ustao sam umoran i trom. Moj krevet bijaše iz¬ 
među Karlovog i Augustovog. Čim sam skočio na noge, još 
se nijesam ni obukao, približih se Augustu, te mu lagano pro¬ 
drmani ramena, koja mu bijahu otkrivena. »Ustani, Gallieri, 
već je devet sati.« Kad to nije ništa koristilo, ia sam se 
oblačio dalje. Uto dođe asistent i videći, da je moj prijatelj 
još u krevetu, poče ga i on glasno zvati. 

»Pustite, gospodine, ja ću ga probuditi«, rekoh i pri¬ 
bližih se drugu, primih ga za rame i htjedoh da ga izvučem 
iz kreveta, »Kako ie umoran!« rekoh sam sebi..., ali njegova 
ruka bijaše ukočena; rastegnuo sam ie, ali se ponovno ukočila. 
Činilo mi se, da su mu ramena hladna. Problijedih, ali se 
ohrabrih. 

»Auguste, ustani, što radiš? Možda ti je zlo?« Asistent 
dotrči i prođrma moga prijatelja u krevetu ... Kosa mi se 
naježi! On je imao oči raširene i izbočene ... lice mu bijaše' 
crno kao ugljen ... Među zubima ie čvrsto držao plahtu ... 
Gallieri bijaše — mrtav!... Ja sam zavrisnuo i srušio se 
na pod. 

XVI. 

Kad dođoh k sebi, nađoh se u krevetu. Promatrao sam, 
kako slabi plamičak plinske svjetiljke tužno baca po sobi svoje 

srijedo svijetlo. Još sam bio izvan sebe, te sam mislio, da 
je to ona ista svjetiljka, koju sam svako jutro vidio u spava¬ 
onici. Čekao sam, da zvoni na ustanak, ali uzalud. Nitko nije 
došao, da pomuti onu grobnu tišinu. Kušao sam sjesti na 
krevetu, ali padoh natrag. Pokušah opet i ovaj puta morao 
sam se uvjeriti, da mi je tijelo slabo, izmoreno i tromo. Ne 
koristi nikakvo naprezanje; neka me onemoglost • držala pro- 
tegnuta na krevetu. Htio sam zaviknuti, ali nijesam mogao 
ni usta otvoriti. Videći, da mi je svaki pokušaj uzaludan, pođ- 
vrgao sam se tomu i počeo slijediti niz svojih uspomena ... 

Najprije sam se razbacano i poremećeno, sjećao pozor¬ 
nice, množme gledalaca, pijesaka, koji sve više rastijahu. Ali 
ove mi slike dolažahu odijeljene i nijesam ih mogao nikako 
urediti i složiti u cjelinu. — Napokon se moji pojmovi razbi- 
striše, razbistriše se na osobit način. Pokaže mi se crna lje- 
šina, puna pjega, dva grozna i nepomična izbuljena oka. »Što 
'e bilo sve ovo?« Valjda, grozan san, užasna prikaza, koje 
te treba otresti? Tko su sva ova lica, koja dolaze pred 
mene? 

Što je to? Zapališe svjetiljku i primakoše je k mome 
licu. Oko moga kreveta bilo je mnogo ljudi. Prepoznao sam 
svoga oca, majku, svoga učitelja: prepoznao sam . . ah! da, 
da — Karla. Srce mi je jače zakucalo, uzdah mi se vinuo iz 
prsiju. Oči mi se napuniše suzama. — Vidio sam zavodskog 
liječnika, zatim svećenika u roketi i štoli, kojega nijesam po¬ 
znao. — Da li je to san ili viđenje ili pak zbilja? Naprezao 
sam se da novičem. ali nijesam mogao otvoriti ustiju. 

Što se to dogodilo sa mnom? Liječnik mi opipa bilo ... 
opet mi primakne upaljenu svijeću k očima' i ponovno se do¬ 
taknuvši bila reče: »Isto kao jutros; samo opažam simptom, 
koji naviješta skoru krizu.« »Zar da nema više nade?« vi- 
kaše zdvojno moja majka, »zar ne bi bilo moguće, da nas on 
azumije?« »Znam. da bi se svi veselili, kad bi sirota dao 
Kakav znak, da nas razumije«, odgovori liječnik. »Pokušajte 
vi, gospodine«, pozove moga oca. Otac se približi k jastuku, 
primi me za ruku, jako'je stisne, poljubi me u čelo i nježno 
mi reče: 

»Dragi Hinko, sinko moj, daj barem kakav znak. da 
nas poznaš, i da vidiš, da ti svećenik daje oproštenje! Reci, 
da želiš ići u nebo, te nas tamo čekati.« Ja sam sve čuo, sve 
sam vidio, i ne znam, kako da me te riječi nijesu ubile! — 
Umrijeti! Umrijeti tako mlad, u cvijetu života! Umrijeti, 
pošto sam se udaljio od svoga Boga, pošto sam ga zaboravio. 
On je bio tako dobar sa mnom! 

Ne mogu opisati, što sam sve pretrpio u taj čas! Htio 
som govoriti, micati se, barem okrenuti glavu'.. . Moj napor 
bijaše uzaludan, nijesam mogao ni riječi progovoriti, niti dati 
ikakav znak. Činilo mi se, da umirem. Od teškoga napora 

zacakliše mi se oči i počeh plakati. Moja mi se majka pri¬ 
bliži, baci se na koljena pred krevetom i stade jecati... Svi 
plačući kleknuše. a svećenik izgovori nada mnom riječi ođrje- 
šenja. Zašto nijesam mogao barem doviknuti svima zadnju 
riječ: s Bogom! 

Oproštenje! Oproštenje! O bolne li poezije smrti, poput 
slika, što brzo iščezavaju sa prolaznim mislima i svijetla, što 
sp gasi! Bolna poezijo smrti! O da dođeš svima vedra 1 
vesela! 

»A sada«, reče liječnik, »preporučam najstrožu šutnju. 
Ovdje neka ostane samo jedna osoba.« čuo sam i kušao sam 
dati znak, da ostane Karlo, ali me nijesu razumjeli, pa nijesam 
vidio više nikoga. 

XVII. 

'Ovaj moj letarg među životom i smrću b'o je dug. Čim 
se probudih, sav znojan i izmučen te izvan sebe. vikao sam. 
što me je grlo nosilo. Na tu se viku štrcali odasvud. Molio 
sam odmah, da me obuku, da ću ustati, jer mi se činilo, da 
sam već posvema zdrav. Umirili su me veoma ganuti. - Majka 
bijaše izvan sebe od veselja; poglavari se radovahu, što je 
kriza tako sretno prošla. 

Istom sam sada vidio, da sam se izbavio iz velike po¬ 
gibli. Malo pomalo sakupio sam svoie misli, sjetio sam se 
cijeloga tog groznog događaja. Iza bolesti od osam dana sva 
je pogibao iščezla, a moii roditelji videći, da se već opo¬ 
ravljam. vratiše se u grad. 

Karlo, taj pobožni i vierni Karlo, dobio je dopuštenje, 
da mi bude bolničarom i proboravio je duge satove kraj moga 
kreveta. Milosrdni me Bog htjede opet k sebi pozvati po 
mojem starom prijatelju. Dobri me mladić zabavljao sa svom 
silom ugodnih doskočica; čitao mi neke izvatke iz dobrih 
knjiga, pripovijedao mi o školi, o zabavama i rođacima. Nu 
kadgod sam ia svratio govor na svoie zvanje, na nekadašnju 
moju gorljivost i naše nacrte, on je spretno govor svraćao 
na drugo. 

Jednog dana. kad me opet prekinuo i naložio mi, da 
šutim o tome, počeo sam plakati. On tada stisne moje ruke 
među svoje i molio me za oproštenje. Vidio sam, da su i u 
njegovim očima suze. 

»Karlo«, zavapih, »zar ne vidiš, da me Bog htio van- 
rednim načinom natrag pozvati k sebi? O, budi još za Hinka 
nekadašnji Karlo, a ja ti obećajem, da ću biti prijašnji Hinko.« 
»Pa šta hoćeš time da kažeš, moj Hinko?« »Ti dobro znadeš, 
moj predobri Karlo, da se hoću vratiti k Bogu i ako me On 
ne odbaci, Njemu se sav posvetiti.« »Ali zar ti nije majka 





32 


zapoviiedila, da sa mnom ne razgovaraš o takvim stvarima?< 

»Ja znam, prijatelju moj, da u takvim slučajevima jadnim 
roditeljima ne preostaje drugo, nego da se žrtvuju, ali je i za 
nas sinove najteža kušnja to, što se katkada sukobimo na¬ 
žalost i s voljom onih, koji su nam dali život. Bog će i meni 
podijeliti hrabrost i snagu, da skršim sve lance, te se priljubim 
jedino Njemu. Jest, Karlo, ja ćutim, da me On zove natrag: 
k onim svetim ushićenjima, k mojoj nekadašnjoj gorljivosti. 
Vjeruj mi, ovo nije samo časovito oduševljenje. Mnogo sam 
o tom razmišljao prije nego sam ti to rekao. Ja znam za- 
stalno, da je smrt Gallieria zadnji Božji poziv. Mislim, da mi 
Bog ne može jasnije govoriti. Ja više ne mogu da ostanem 
gluh. Uviđam taštinu varavoga svijeta i ispraznosti, kojima 
je opkoljen život.« 

»Dosta, dosta, prijatelju moj! Ja se slažem s time, što 
mi kažeš, ali zar te ja mogu svjetovati, da ne slušaš svojih 
roditelja? To ne ću, ni ne mogu. Cuj me dakle, moj dobri 
Hinko! Ti si mi govorio, da je tvoj otac pobožan i dobar, da 
misli samo na tvoju sreću, a i tvoja majka da je također kre¬ 
posna, da te ljubi neizrecivo, premda se protivi tvojim željama. 
Pa dobro, ti se odvaži i obrati na svoga oca. Piši mu sve, 
otvori mu cijelo svoje srce i ravnaj se po njegovu savjetu, a 
reci mu i to, da znaš sigurno, kako će se majka odlučio oprijeti 
tvojoj namjeri. Pa ako će tvoj otac prihvatiti tvoje želje, te 
im se ne će usprotiviti, onda će biti siguran znak, da te Bog 
hoće. Što ti se čini, Hinko?« 

»Ti si doista anđeo, ja ću drage volje poslušati tvoj 
savjet i sve ću tako učiniti, kao što si mi rekao.« Pisao sam 
ocu. 


XVIII. 

Napokon sam posvema ozdravio i nastavio prekinute 
nauke. Moji su drugovi opazili, da sam se promijenio. Zlo¬ 
česti bijahu još uvijek prestrašeni smrću druga, te se ne usu- 
diše ni pisnuti; a dobri su se veselili videći me opet u svojoj 
sredini. Bio sam uvijek među prvima u školi, pa jer sam bio 
blage ćudi, otvoren i vedar, svi su me ljubili. 

Od onoga dana, kad sam pisao list, grozničavo sam 
očekivao odgovor. Moja je odluka čvrsta i dosta jaka, da 
prkosi svim zaprekama i teškoćama. Bila je to kao vruća 
želja, koja je neprestano sve Više rasla i čekala, da joj se 
udovolji. Napokon bijah jednog dana pozvan k ravnatelju. 
Uzdrhtah od veselja, a lice mi porumenilo. Možda je otac sam 
došao s odgovorom? Trčao sam k ravnatelju. 

»Moj dobri Hinko«, reče mi on, »evo ti list od oca, koji 
ti valja čuvati nad svaku dragocjenost. Ja sam ga već čitao 

i pročitao, i još ga se nijesam dosta naužio. Ti ga prouči i 
duboko si ga usadi u srce.« Pročitao sam list, često prekidajući 
čitanje uzdasima i suzama. List je glasio ovako: 

»Predragi moj Hinko! 

Poradi dokaza iskrene ljubavi, koje si nam dao, među 
kojima se ističe i taj, što si sretno prošao u naucima, uvjereni 
smo, da nas ti ljubiš onom svetom ljubavlju, koju treba da 
njeguje dobar sin prema svojim roditeljima, te ovako zazivlješ 
na sebe Božji blagoslov. 

Sada ti odgovaram na tvoj list. 

Prije-svega moja je dužnost, da ti razložim ovo: Premda 
nije dopušteno roditeljima, da sinovima svojim kod izbora sta¬ 
leža narivavaju svoju volju, što bi moglo biti na njihovu pro¬ 
past, ipak su strogo obvezani, da ih savjetuju, da ih oboru¬ 
žaju proti prevarama, i da im predoče ono. što ih uči razbo¬ 
ritost i dugogodišnje iskustvo. 

Ti oduševljeno težiš za svetim zvanjem. Ali je moja 
očinska dužnost osigurati se, da li ćeš ti imati snage, ustraj¬ 
nosti i— reći ću — junačke odvažnosti opirati se i boriti proti 
svijetu, koji će na te navaljivati. Sada znaj, da sam ja uvijek 
želio, da.budeš pozvan u svećenički stalež. Ali ćeš se najprije 
zrelo ispitati, dugo i ozbiljno razmišljati i moliti za rasvjetUenje 
i milost Duha Svetoga. 

Međutim posavjetuj se s onim, koji ti može pomoći u 
dvojbama: svojim umom i razborom. Na ovaj se samo način 
upoznaje pravo zvanje. 

Prijevara u ovom izboru imala bi najžalosnije posljedice 
za tebe i za mnoge druge, koji bi došli s tobom u dodir i ođ- 
nošaj. Promisli, hoćeš li provoditi neporočan i svet život, 
kao što je bio pokornički, blaženi i slavni život svetaca? Nije 
dosta obući odijelo; treba, da se i đigneš do visine sv. službe. 
Ta te misao mora svega prožeti, ona ti mora- davati jakost i 
ustrajnost. 

Ti ćeš morati suzbiti kticaje svoga srca, zaustaviti suze, 
što će ti možda na oči navrijeti; morat ćeš primjerom propo¬ 
vijedati riječi milosrđa, ljubavi i oproštenia. Ti ćeš morat 
općiti s dobrima i zlima, koji će te mučiti: s ubojicom, koji je 
spreman na te ići s bođežem; morat ćeš suzbijati svako protu¬ 
slovlje, sumnje i dvojbe. Jesi li mislio na sve ovo? 

Teško zlom svećeniku, koji ie zabludio u svome zvanju, 
te živi, ne ču reći, raspušteno nego ne dosta uzorno. Kakve 
li odgovornosti pred Bogom, kolikog li tereta za savjest radi 
nebrojenih grijeha, što su ih drugi počinili poradi jednog zlog 
svećenika! Ako već svaki čovjek, da dođe u nebesku domo¬ 
vinu, mora postati siromašan duhom, očistiti svoje srce, lišiti 
se svih zemaljskih naslada, obogatiti se svim krepostima, sve¬ 
ćenik pogotovo mora da ovome posveti sve svoje nastojanje. 

On mora posvetivši se službi Božjoj, posvetili se i službi bliž¬ 
njega; mora postati potpora slabima, oko slijepima, vodič.za- 
lutalima; mora posvetiti samoga sebe i svoju braću u Kristu. 

Ne dostaje mi ni sposobnosti, a još manje dopuštaju to 
okolnosti, da ti predočim sve, što moraš ozbiljno promotriti, 
prije nego se odlučiš za svećenički stalež. Pa zato zaključujem 
riječima sv. Jakoba: »Ako tko od nas treba mudrosti, neka 
moli od Boga, koji daje obilato svima« (1, 5.). 

Uvjeren sam, da u našim žilama još kola krv Ghislie- 
rievećia. 

Zato, kada ćeš se, uvjeren o svome zvanju za sveto 
svećeništvo, njemu doista i posvetiti, najsmjernije ću se za¬ 
hvaliti anđelu zaštitniku naše obitelji, sv. ocu Piju V., našem 
prarođaku, što nam je od Boga izmolio tako odličnu milost. 

Tvoj najodaniji ti otac.« 

»Dakle«, upita me ravnatelj, »što misliš sada? Jesi li 
pročitao? No, zašto plačeš? Zar je opet kakav oblak po¬ 
tamnio obzorje, koje bi danas moralo biti tako čisto? Sto 
hoćeš? Što ti još nedostaje?« 

»Oče moj«, odgovorili mu, »želim samo jedno, i to želim 
svim žarom srca svoga; stupiti medu patre, postati svećenik i 
misionar. Imam 16 godina, te se mogu odlučiti glede svoje 
budućnosti.« „ ... 

Čuvši ravnatelj ove riječi, koje sam tako snažno i odrje¬ 
šito izrekao, kao da su vapaj moje duše, nagnuo je glavu i za¬ 
mislio se. Ja sam pak dršćući očekivao odgovor kao kakovu 
osudu. ..j 

Napokon mi stane govoriti: »Sinko moj, ako ti tražiš u 
redovničkom životu mir duše i tijela, te misliš da se više 
ne trebaš boriti sa svijetom, ljuto se varaš. Samostan, o kome 
ti sanjaš, ne postoji; to je samo-utvara i ništa drugo.« — »Ah 
ja se rado odričem svijeta, jer sam već upoznao njegovu ta¬ 
štinu«, rekoh mu. 

»A imadeš li toliko snage«, upita me, »odreci se nesamo 
svijeta i njegovih raskoši, nego i svaku privrženost k zemalj¬ 
skim stvarima odbaciti?« 

»Naslade života, oče, ne hnadu više čara za mene. Ne 
bi mogao da uživam, jer sam bio smrti preblizu, pa je ne bih 
mogao zaboraviti.« 

»A možeš li reći, da se ne ćeš jednom gorko kajati, sto 
si ostavio ove naslade?« . 

»Podnipošto, oče! To se ne će nikada zbiti. Danas se 
odričem svega.. Moja je odluka čvrsta i nepokolebiva.« »Pa 
zar misliš, da se ja nijesam odrekao svega? Pa zar ne vidiš, 
da sam unatoč tomu ipak zakopan u poslove i prisiljen, da 
budem u neprestanom odnošaju sa svijetom?« 

»O, oče moj, na sve sam mislio. Zastalno ću naići na 
mnoge zapreke, na nebrojene poteškoće. Ipak se nadam, da 

ću pomoću Božjom sve nadvladati. Dobro znadem unaprijed 
da ću se boriti sa svojim roditeljima, sa svojom nježnom maj¬ 
kom, ljubaznim sesti ama, nu siguran sam, da se ojačan milošću 
Božjom ne ću iznevjeriti svojim odlukama. Rado ostavljam 
ugodnosti života, bogatstvo i naslade. Presveta će mi dj Ma 
rija pomoći; Ona će mi izmoliti hrabrost i jakost, da pobijedim. 
Ja sam čitao, da, kad bi svijet znao, kakav se mir i kakva 
radost uživa u samostanu, sav bi pohrlio i zavukao se u sa¬ 
mostane, a ja se ćutim zvanim u samostan. — Zar mi hoćete 
i zatvoriti vrata?« 

»Nemojmo se prenagliti, Hinko, ti u svojoj dobi previ¬ 
soko letiš, zato te ja moram obuzdati razboritošću. Kaži mi 
prije svega, znaš li ti, što je taj svijet, koji nazivaš svojim 
neprijateljem, za koji držiš, da nas mrzi, koji bi htio srušiti,, 
uništiti vjeru, koji ismjehava, kleveće, progoni svećenike?« 

»Jest, jest oče, sve znadem; i baš zato hoću da trpim 
za svoju vjeru, jedinu moju nadu i sreću« 

»A ako se digne na te oluja, te ćeš ovdje, gdje sada 
misIis naći mir, naći upravo protivno? A da ti je jednom 
da ne pogaziš svoju savjest, poći smrti ususret?« 

»O, oče moj! To bi bila kruna svih moiih želja! Umri¬ 
jeti, krv proliti za Krista!« 

»Sinko moj!« reče mi ravnatelj zagrlivši me, »ja vidim 
u tebi jasne znakove svetoga zvanja, ali bi se mogao i ja va- 
zamijeniti tvoj mladenački polet s pravim pozivom 
Božjim. Stoga treba da se neprestano preporučuješ Bogu, da 
se osiguraš, da li je istinito tvoje zvanje. Nužno ie, da ono 
prođe kroz vatru kušnje.« 

»A kako, oče?« 

»Tako, da prepustiš posao vremenu.« 

»O, oče moj, nemojte dopustiti, molim vas, da moram 
dugo čekati na ispunjenje svoje želje. O, da znate, kakve sam 
već kušnje pretrpio.« 

Nato mu ispripovjedih prijašnju svoju revnost, provedene 
praznike, sjetio sam ga riječi moje majke, dozvah mu u pamet 
strahovitu smrt Augusta Gallieria i napokon sam mu pokazao 
bst, koji sam još držao u rukama, kao uspjeh sveudilinih raz¬ 
govora s predobrim Karlom. 

»Iz svega ovoga«, zaključili, »poznajem svoje zvanje 
kao ođ Boga nadahnuto.« Ravnatelj mi je dao još mnogo pa- 
metnih i mudrih savjeta. Na koncu preporučivši mi, da budem 
miran, reče: »Samo lijepo dalje uči. Govori čim manje o 
svom zvanju, osobito pred svojim drugovima. Oni te ne bi 
razumjeli. Možeš o tome razgovarati jedino sa svojim dobrim 
Karlom.« 

»Da, da, sve ču učiniti, što mi kažete, ali, oče, sjećajte 
me se u svojim molitvama.« Ovako sam otišao od njega i 
odmah .otrčao Karlu, da mu sve saopćim. 

Karlo, koji je očevidno drhtao, a oči mu se sjajile ođ 
radosti, bio ie vanređno razdragan. Ja se bacili u njegovo 
naručje. O, skeptici, onemogli, slabi i malođušni skeptici, ne¬ 
mojte se tome smijati. I život vjernika imade svojih ugodnih 
i lijepih časova. Ne dao Bog, da je već u vama uništeno svako 
čuvstvo. O opojeni i oslabljeli strastima svojih izmučenih 
duša! Ufajte se, nasmiješite se životi) i vjerujte! 

XIX. 

Školska je godina brzo prošla. Iskustvo prošle godine 
pokazalo mi ie jasno, da praznici često unište dobre plodove, 
ubrane pod školskom godinom. Odlučih dakle i postigoh do¬ 
puštenje od ravnatelja, da mogu ostati u zavodu. Sve mi je 
išlo po volji. Bog bijaše sa mnom. 

Morao sam se podvrći ispitu zrelosti u Genovi, daleko 
od roditelja. 

Već sam dobio od oca dopuštenje, da mogu, kad svrsmi 
ispite, započeti duhovne vježbe u sijelu Družbe, koje ne bijaše 
daleko od grada,-u kojem stanovaše moja obitelj. Zato sam 
nakanio odmah iza duhovnih vježba stupiti u novicijat. Crnio 
sam se sretnim! 

' Činilo mi se, da su se oblaci raspršili i pokazalo se 
ljupko plavo nebo. O, Gospode, koji pohađaš srce tjeskobom, 
i koji ga opet podižeš božanskom okrepom, koji nas sve pri¬ 
vlačiš svojom neizmjernom ljubavi, pogledaj milostivo i blago¬ 
slovi moje dobre odluke! 


Jao meni! Još je imala doći tužna i mračna noć; mračna 
poput gorke tjeskobe, koja muči dušu i poput ljute prijevare 
koja obuzima srce. 

Iz daljine se već čuje grmljavina i kao zlokobna prijetnja 
primiče se grozna oluja. \ ee sam bio siguran, da su mi zelje 
ispunjene, kadno dobijem list od oca, koji je htio, da dođem 
kući i ondje sprovedeni barem polovinu praznika. 

»Tvoja majka i sestre«, pisao mi, »čekaju te poslije tvo¬ 
jih ispita u ljetovalištu. Da ih dobro položiš, stavi svoje pou; 
danje u bi. dj. Mariju, kojoj si, kako znadem, vrlo odan.« 

Teško mi bijaše, što sam došao u sukob ocem, koji mi 
je bio tako dobar i liubezan, ali sam se ipak pričinio, kao da ga 
ne razumijem, nadajući se, da će vrijeme sve to dovesti u 
sklad. Položio sam ispite i odmah se zaputio u C’**, gdje su 
isti dan počele duhovne vježbe. Dan, nakon što sam dobio 
maturalnu diplomu, brzojavno mi je otac čestitao. Veselio Se 
sa mnom i hvalio se svima. 

S Karlom i s nekim drugim svojim saučetsicima pribivao 
sam duhovnim vježbama. Tu sam vidio nekoje drugove, ko¬ 
jima sam se morao diviti. Izvanredno mi se ovdje sviđalo. 
Oni dani pobožne sabranosti pođvostručiše moj žar i pobož- 
nost, te mi se činjahu odviše kratkima. Otac me ponovno 
zvao, da dođem kući. Nalagao ini je, da se žurim, jer da će 
zatim u prijekom poslu na neko vrijeme otputovati. 

Nadalje mi je pisao: 

»Mislim, da su se tvoje duhovne vježbe već svršile, te 
naslućujem, da bi ti volio odmah ostati u novicijatu. Nu tvoja 
je majka nemirna i željno te iščekuje. Svi mi želimo, da si 
kod nas bar jedan mjesec. Dođi dakle, da nas razveseliš.« 
Kako mi je bilo teško ne odazvati se tako ljubaznom pozivu, 
ali sam ipak bio odlučan, te sam šutio. 

Napokon sam ipak morao da popustim zadnjemu listu 
jadnoga oca. Morao sam se podvrći ma i proti volje. 

»Dugili li duhovnih vježba!« pisao je. »Ja već mislim, 
da će se svršiti tvojom beatifikacijom. No tvoja će majka 
doći po tebe i dovesti te na ljetnikovac. Velim tvoja majka, 
jer upravo danas ođilazim u Pariz.« 

Ja sam drhtao na pomisao, da sam povjeren majci. Taj 
moj zaštitnik, jedini moj oslon, otputovat će dakle, a ja da 
ostanem sam s majkom? Kakve su njezine namjere? Da li 
će ona dopustiti, da se u svoje vrijeme vratim natrag u sa¬ 
mostan ili će nastaviti borbu? 

Ni ne čekajući moga odgovora, pokaže se ona preda 
mnom. To me uzbunilo i prestrašilo. 

Pošto još nijesam bio dosta poznat s ravnateljem ovoga 
samostana, trčao sam k ravnatelju svoga zavoda, koji je tu 
provodio velike praznike, i kojemu sam još zasada pripadao. 
Predočio sam mu listove svoga oca i rekao mu, da me majka 
čeka u čekaonici. Molio sam ga, da me savjetuje. 

Da sam mogao umaći svojoj majci, da mi je bilo dopu¬ 
šteno pobjeći; s kakvom žrtvom, s kakovom odvažaošću bio 
bih to učinio, jer sam i predobro znao, da će mi ona svim 
mogućim načinima stati na put, samo da mi zapriječi, da ne 
slijedim svoje zvanje! Ravnatelj gledajući listove, što sam mu 
ih pokazao, kao da je u njima čitao ono, što mi je govorio 
veleći: 

»Tvoje zvanje bijaše do danas slatko i mirno, možda 
podvrženo preslabim zaprekama; danas mi se čini, da počinju 
kušnje, pa ako budeš znao i ove slavodobitno nadvladati, ne 
ča više ništa sumnjati i bit ću sasvim uvjeren, da si zbilja od 
Boga pozvan. Sada je ipak nužno, da slušaš svoju majku i 
pođeš s njom. Kušnja je jaka, ali je ne možeš mimoići. Ti 
si mislio, da je dosta ako hoćeš da umreš svijetli, da preko¬ 
račiš prag ove kuće i da se zatvoriš u mir i tišinu ovih četi¬ 
riju zidina. Ovako bi ti unišao u red kao plašljivac i bje- 


gunac. Nasuprot, ti moraš u nj stupiti s očitim dokazima svote 
snage i nepokolebivosti, boreći se protiv najvećih zapreka, 
kao sto se n. pr. majčina ljubav. Želio si, da nitko ne znade 
za tvoju žrtvu, ali treba da za nju znadu svi. Ovo ie vatra 

“ Pr0Ć ^- tV ° ie - Iz ovih ćeš kušnja izaći 

ušci, jaci, požrtvovniji i vrijedmji. bada ti se oruža prilika da 
upoznas, da li je tvoje zvanje istinito, jer ako nije, Gospod će 
ti kazati, da ne snuješ nipošto tražiti svoj mir ovdje nego tamo 
kamo te zovu i gdje te hoće imati tvoji roditelji. Preporuči 
se Bog.i i presv. Djevici. Mi ćemo se ovdje za te moliti i na¬ 
damo se, da ćemo te doskora vidjeti.« 

Plačući me zagrlio, povratio mi listove i otprativši me 
sve cio vratiju, blagoslovio me. 

Ja nijesam više znao, što da učinim. Ozbiljne i sve* 
eane ravnateljeve riječi jako su me potresle. Činilo mi se. 
da sam istjeran iz one kuće, na koju sam bio već privezan 
svom snagom svoje duše. 

Unišao sam u čekaonicu, gdje me čekala majka sa 
sestrom Aiojzijom. Obadvije mi trčahu ususret. a majka zagr¬ 
livši me .cao poludjela reče: »Hodi, hodi, kola nas čekaju.« 

Popeh se s njima na kola i odvezosmo se. 


XXI. 

Ja sam dakle morao podnijeti zadnju kušnju! Bio sam 
opet bačen u svijet — ja, mladić bez iskustva. 

Majka držeći me za ruku pripovijedala mi o rođacima, 
koji me čekaju, o prijateljima, koji neprestano pitaiu za mene 
o svečanostima, što su se za me priredile; slatko se tužila 
na mene, da je više ne ljubim —- ja, jedina njezina utjeha nje¬ 
zin život. 

»Hinko« reče mi, »ti si dakle zaboravio u zavodu na 
četvrtu zapovijed Božju, koju sam te ia tako brižno učila- 
Poštuj oca svoga i mater svoju?! Treba da se već jednom 
kaniš ovih ludorija o pokornicima Tebaiđe i o nezadovoljnim 
pjesnicima. Poravnaj si ono navlas nabrano čelo. Ne potičem 
te dakako, da se prepustiš kakovim zabludama i strastima. 
Ali unade i nedužnih naslada, koje ne kaljaju savjesti. Kako 
to. Zar hoćeš da ugušiš u srcu mladenački žar? .Mladost 
treba kretnje, slobode i zadovoljstva.« 

Ja još nijesam odgovorio ;mislio sam na drugo. Mislio 
sam na zadnje riječi ravnateljeve, 11 a Karla, koga nijesam 
mogao ni pozdraviti. Blago njemu! . . . dok se ia moram 
boriti s kušnjama i suprotivštinama! Bio sam veoma žalostan 
te počeh plakati. Moja je majka mislila, da je taj plač poslje¬ 
dica njezinih riječi. Poljubi me u čelo rekavši, da mi oprašta. 

. Zaslijepljena sirota! 


»Deder Hinko« nastavi dalje, »umiri se. Nije lijepo, da 
dođeš na ljetnikovac, gdie te mnogi raskriljenih ruku čekaju, 
pa da se tamo pokažeš sa zaplakanim očima!« 

Obrisah si suze te duboko uzdahnuvši zavapih: 

»Ah majko, kakvo si mi zlo učinila! Neka ti Bog 
oprosti!« 

Ona se pričini, kao da nije čula. 

XXII. 

Evo me opet u vrtlogu svjetskoga života, u srcu onoga 
društva, koje odiučih zauvijek ostaviti. 

Između mene i majke započela je borba. Majka se ćutila 
jačom u očevoj odsutnosti. Uvijek me korila zbog moje nepre¬ 
stane turobnosti. Bijaše uvijek pripravna, da pobiie sve moie 
razloge. Sirota nije ništa shvaćala, nije ništa vidjeli; kriva ju 
je materinja ljubav zaslijepila. 

»Ja hoću da se posvetim Bogu«, govorah joj. »hoću da 
zivnn i umrem samo za Njega, hoću da budem svet!« 

»Ali sinko moj, zar te nijesam ja sama učila, da mo¬ 
ramo sasvim pripadati Bogu. Ti možeš biti njegov u koiem- 
gođ staležu. Budi dakle dobar, slušaj svoje roditelje i evo, ti 
si svet. O koliki su se posvetili i u svijetu!« 1 

»Istina, ti si me tako učila i ja sam ti za to zahvalan. 
Ali čemu se sada opireš volji Božjoj, koji me hoće u svoju 
službu?« 

, , »° volja Božja... volja Božja! Pa što ti znaš, što 
noće Bog od tebe ? Sta ti je O 11 možda poslao anđela iz neba, 
da ti to objavi? Varaš se sinko, to su ti zablude, utvare, koie 
ti se vrzu po usijanoj glavi!« 

»Vjeruj, majko, da to nijesu zablude; ia sam odlučio 
pcšto poto predati se posve Bogu! On me zove u svoju službu, 
a ja Mu se moram odazvati.« 

»Vidjet ćemo, Hinko, pazi što govoriš! I'i još ne znaš, 
koliko te tvoja majka ljubi, koliko te obožava! Ti si bogat, 
bistrouman, od sviju ljubljen, pa da budeš svećenik?! Ne 
budi lud!« 

Svaki dan srno se vraćali na isto. Ja sam neprestano 
molio Boga i misleći na onu: Pomozi si sam, pa će ti i Bog 
pomoći, razmišljao sam, kako da izvedeni svoje naume. No 
prisilno stanje, u kojem sam se nalazio, nije se ništa pobolj¬ 
šalo. Ovo sam pođnašao kroz tjedan dana. 

Moj se otac nije vratio, a majka mi je apsolutno zabra¬ 
nila otići. Ja sam pak s druge strane jasno ćutio u sebi glas 
Božji, koji me je pozivao. 

Odlučio sam pobjeći i ovako se izbaviti iz ovoga za¬ 
tvora. Po danu nije bilo moguće; previše su na me pazili, pa 
bi me iako odmah dostigli. Bez novaca bih bio prinužden dugi 

put pi evaliti pješke, a putevi nii bijahu skoro nepoznati. Sva 
vrata ljetovališta bijahu noću zatvorena, a ipak je trebalo bje¬ 
žati noću. To naime ne bi nitko opazio do jutra, kad bih ja 
bio već daleko. Ali kako ću izaći, a da ne probudim sluge? 

Bijaše jedan sat iza ponoći; nijesam zapalio svijetla, da 
ne pobudim sumnje. Kod mjesečine napisah na listić ove riječi • 

»Majko! Učila si me, da treba Boga nada sve ljubiti. 
Un hoće, da sam kod Njega i ja moram ići. Bog će te nagra¬ 
diti za žrtvu, koju prinosiš. S Bogom! — Tvoj Hinko.« 

Ah! Samo još jednom bih htio vidjeti svoju jadnu i 
diagu majku. Ona spava, ali je njezin san silno uzrujan; za 
mene, samo za mene se dižu i spuštaju ove turobne i potištene 
grudi. # 

»O majko«, rekoh u svom srcu, »hoću da se izbavim 
iz ovoga teškog stanja, koje nije za mene. Neka te čuva i po¬ 
maže najsvetija medu majkama, koja je kušala muke na Gol- 
goti. Bog mi dopušta, da te ostavim, da se ne budeš jedariiput 
morala kalati i gorko plakati. — O majko, ia ću sve učiniti, 
da te utješim.. Bog će ti povratiti radost srca, kad budeš vi¬ 
djela, da sam sretan. 

Mora se bježati; bježimo!« 

Odem . tiho iz sobe jadne majke i pogledam napolje. 
Svuda samoća i tišina, samo slavuj'pjeva u tužnom, noćnom 
miru. — »Hrabro! Sve za Boga!« 

Promjerim visinu, svežem dvije plahte, pričvrstim iednu 
na prozor i spustim se dolje . . . 

»Sve za Boga!« 

XXIII. 

Umoran i onetnogao stigoh u samostan, ali nijesam više 
našao u njemu svoga ravnatelja, jer se već povratio u zavod. 
Predstavio sam se stoga svome novom poglavaru, koji je bio 
dobro obaviješten o mojim prilikama. Ispripovjedio sam mu 
sve, što mi se malo prije dogodilo. Molio sam ga, klečeći do 
njegovih nogu neka nii se za ljubav Božju smiluje, i rekao 
sam mu, da ja više ne ću da znadem za svijet, jer da me Bog 
zove k sebi. Molio sam ga neka mi oprosti, što sam pobjegao 
od kuće i da me primi u samostan. On me liato pridigao, pri- 
vintio k sebi i rekao mi: 

»Sinko moj, čini mi se, da Bog doista hoće da budeš 
sasma njegov. On te je pozvao u dobar čas: sutra je opredi¬ 
jeljen dan za oblačenje tvojih drugova, pa ćeš i ti biti obučen. 
Još više nego si prokušan u svije'tu, prokušali smo te mi u 
slijepoj poslušnosti prema tvojim poglavarima, što je najbolja 
kušnja za onoga, koji se hoće posvetiti redovničkom životu.« 

Napisao je nekoliko redaka, koje mi je izručio rekavši 
mi, da se predstavim ocu asistentu, dok će orno svemu obavi¬ 


jestiti obitelj. Nato mi je naložio da budem miran. Pekao mi 
je, da sam novak, te da nastojim ustrajati u revnosti koiu 
sada osjećam. Došao sam k svome novom asistentu, koji ie 
bio _ učitelj novaka. On me srdačno primio, predstavio nie 
mojim drugovima, vodio me po čitavoj kući, te mi je sve 
pokazao, kao da me hoće uvesti u posjed svega onoga Dao 
mi je neke potrebite naputke, a zatim isprativši me dugini 
hodnikom otvorio mi jedna od stotine pobočnih vratiju i rekao: 

»Ovo je tvoja eelijica«, Nato me pustio samoga. 

Ovdje se dakle nađoh sam, odijeljen od svega i od 
sviju ... Ali ne, nipošto ne bijah sam, bijah sa svojim Bogom 
Njegovu sam sliku vidio, kako visi na križu nad krevetom 
Kraj kreveta bijaše jedno klecalo, malo dalje stolac i stolić 
s nekoliko knjiga. To bijaše sve pokućtvo mojega novog i 
tihog stana. Otvorio sam prozor: đoiie se vidielo prostrano 
dvorište. 

»Ovo je dakle«, rekoh okrenut prema zidovima sobice, 
»ovo je moja ćelijica«, Nijesam se mogao uzdržati od suza; 
bi e.su to suze. radosnice. Pao sam na koljena pred raspelom 
i htio sam moliti, ali nijesam našao riječi, pa sam samo jeca¬ 
jući opetovao: »Ovo ie moja ćelijica! Koliko me stalalo dok 
sam u nju unišao!« 

Zatim sam razmišljao. Mislio sam na svoju majku ra- 
stužemi i srditu poradi moga naglog odlaska, te sam se zgra¬ 
žao na pomisao, da bi mogla opet sama doći, da me silom 
ugrabi iz samostana. 

O da se otac za vremena vrati, da je umiri! Ćutio 
sam, da mi malakšu sile. Činilo mi se, da ne bih bio više dosta 
iak da ođolim drugoj borbi, ili bih morao pođlegmiti i popu¬ 
stiti, ili ne bih mogao da preživim tako tešku kušnju. Nato 
se opet podađoh svome veselju i opetovah: Ovo je moja 
ćelijica! 0 da znade tnoja majka za mir, koji mi je Bog ovdje 
pribavio, smatrala bi se zastalno sretnom i blagoslovila bi 
moj izbor. Ovdje ću se mirno s Bogom razgovarati, a On će 
mi odgovarati po svojim anđelima; bit ču dobar, bit ću svet. 
molit ću u ovoj svetoj tišini za svoje, roditelje, za svoje pri¬ 
jatelje. Bog će ih blagosloviti, pa ću tako i njima 
koristiti. 

Ovo je moja ćelijica! Ovdje ću u svetom miru nasto¬ 
jati, da omilim Bogu, trpjet ću Njemu za ljubav, činit ću svaku 
pokoru, bičevat ću svoje tijelo. Možda će se sam Bog udo¬ 
stojati, da me katkada vidljivo pohodi. Ah ne, ja sam ohol! 
Bilo bi me strah veličanstva Božjega. Učit ću, postat ću mi¬ 
sionar, propoviiedat ću, obraćat ću crnce u Africi, nevjer¬ 
nike u Indiji.« 

Ovim sam mislima bio obuzet, kadno me prekine samo¬ 
stanske zvono. Sav veseo otiđoh s ostalima u blagovaonicu. 
Bijaše naime vrijeme večere. Samostanska kuhinja nije si- 

gurno bila ravna našoj, ali sam ipak jeo najboljim tekom i naj¬ 
iskrenijom radošću. Samo da nije bilo pomisli na majku! To 
bijaše trn, koji mi je parao srce. 

XXIV. 

Oblačenje klerika obavilo se slijedeći dan u kućnoj ka¬ 
peli. Bila je to domaća svečanost. Uniđoh sa svojim dru¬ 
govima u sjajno rasvijetljenu crkvicu, svu urešenu cvijećem i 
starinskim bogatim sagovima. Oltar bijaše natrpan nizom 
iiljana, koji bijahu lijepo smješteni medu svijetnjake i pozla¬ 
ćene piramide, na kojima je bilo više nego sto svijeća. 

Od mojih drugova je imao svaki po jednog svojeg ro¬ 
đaka, koji je prisustvovao miloj i ganutljivoj svečanosti, a ja 
sam bio sam! Dobivši od ravnatelja babit, otišao sam u sa¬ 
kristija da ga obučem. Ostalim mojim drugovima pomagali« 
njihovi roditelji, koji ganuti i razdragani hvaljahu Boga za tu 
milost, a ja...?! Najeđamput sam osjetio, da me netko naglo 
uhvatio za rame i rekao: 

»Sinko moj, dođi da ti pomognem«. Bio sam ushićen 
cd radosti. Bio je to moj otac, koji je od ganuća plakao. 
Odmah sam ga pitao za majku, a on me je uvjeravao, da se 
na njegove riječi umirila. 

Moj me otac ljubljaše neizrecivom ljubavi i želio je, da 
budem sretan. Majka me također ljubljaše iskreno i mate¬ 
rinski, ali je sve činila, da zapriječi moje zvanje. Otac je na¬ 
suprot kao taktičan i razborit čovjek uviđao, da bi protiviti 
se mojemu naumu bilo isto, što i učiniti ine nesretnim. Pustio 
je dakle, da pokušam taj novi život. Možda je mislio u sebi, 
da ja ne ću moći dugo podnositi oskudice redovničkog života; 
ali nije želio, da ga kasnije savjest peče, pa mi zato nije 
stavljao ni najmanje zapreke. Ostao je dugo uz mene. Bo¬ 
ljelo ga, što će izgubiti sina, ali' se je utješio, kad sam mu 
rekao, da ja samo u samostanu mogu naći svoj inir i 
svoju sreću. 

Više puta me zagrlio. Činilo se. kao da se ne može 
odijeliti od- mene, no videći me zadovoljna u mome novom 
odijelu, nekako mu se povratio smiješak na lice, umirio se, 
zagrlio me opet, blagoslovio me i otputovao ie rekavši mi: 

»Budi sretan, - dragi moj sinko. uživaj onu sreću, koju 
može samo Bog podijeliti čovjeku!« 

XXV. 

Evo me na vrhuncu svih mojih želja, svih mojih težnja! 
Evo ja sam redovnik! Ja sam sretan! Miješam iskao, da 
drugi slijedi moj primjer, da ostavi bogatstvo, svijet i naslade 


i da pođe za mnom u samostan, ne, samo sam tražio, da me 
više ne izvuku iz moga slatkog mira. 

Neka drugi pomno traže bogatstvo, neka idu za sjenom 
prolazne slave, koju daje svijet: ja sam zadovoljan što imam 
sa sobom moga Boga. 

Moji^ su dani prolazili mirno, ugodno sam se sjećao 
svoje prošlosti, a nije me uznemirivala budućnost. Revno 
sam obavljao svoje duhovne vježbe, marljivo sam vršio svoie 
školske dužnosti. Upravo sam gorio od ljubavi k Bogu i bliž¬ 
njemu. Rado sam trapio svoje tijelo. Navečer prije nego 
sam išao u krevet, stavio sam pod plahtu kefe za obuću, neke 
ključeve i štogod mi je došlo pod ruke, samo da bude san što 
mučniji i da se često probudim. Malo sam se samo trebao 
podići na krevetu, pa.sam vidio u kapelicu, koja mi stajaše do 
glave. Ondje je gorjela obična uljenica a blijedi plamičak 
rasvjetljivao je^ žrtvenik. Tada sam podignuo svoje srce. te 
sam onako sam u noćnoj tišini upravljao vruća čuvstva 
k Isusu, utaniničeniku ljubavi. Zvao sam ga najslađim i nai- 
nježnijim imenima, sklapajući grčevito ruke, a tvrdi svoj jastuk 
kvasio sam suzama. 

O tajinstvene privlačivosti božanske ljubavi! Premilib 
li glasova za dušu, koja vjeruje! Svaki sam dan postio rta 
čast bi. dj. Mariji ili Isusu ili kojem drugom svecu ili sam 
se čega odrekao, što mi je po naravi najviše prijalo. Čovjek 
nije savršen; grijeh je njegova baština; pa mi je izmakla i 
kakva nehotična pogrješka. 

O x kako sam se onda kajao! odmah sam trčao k rav¬ 
natelju. da mu priznam svoju pogrješku i plakao sam moleći 
ga, neka se združi s mojim molitvama, đa što prije umrem. 
Nukala me na to jedino misao, da u nebu ne ću više moći vri¬ 
jeđati Isusa. Jednoga se dana čitalo u blagovaonici u živo¬ 
topisu sv. Franje Saleškog, kako je sv. Eranciska Chantal. 
upaljena ljubavlju spram Bega, uzela usijano željezo, te si je 
s njime na prsa utisnula ime Isusovo, da dokaže zaručniku 
svoje duše svoju vruću, neopisivu ljubav. Odlučili u svom 
srcu isto učiniti, te sam pomno nastojao, da dobijem potre¬ 
bito oruđe. 

Nedaleko od samostana imao je radionicu neki knjigo¬ 
veža. Jednoga dana, kad mi je kućni sluga donio rublje, za- 
molih ga, da mi od onoga knjigoveže priskrbi ona četiri slova, 
potrebita da sastavim to dragocjeno ime Isusovo. 

Dobio sam lijepa, velika i sjajna slova. Složio sam od 
njih ime Isus, čvrsto ih svezao, ražario u plamenu od svijeće 
i pritisnuo sam ih na desno rame. Koža je cvrčala, a ja sam 
trpio; ali mi se činilo, da će me to očuvati od vatre paklene. 
Pokus mi nije dobro uspio, jer se riječ jedva poznala. Usijao 
sam i drngiput slova i pritisnuo ih na srce. Nije bolje ispao 

ni drugi pokus, pa.cc mi sc otvorila rana, tc sam imao lijepoga 
posla, da sakrijem taj čin svojim poglavarima. 

Ovdje prekidam svoje pripovijedanje, te se obraćam 
k vama slobodomislioci, koji se rugate divnom izgledu apo- 
stola, koji piezirete sve, štogod je tajinstveno i uzvišeno. Vi 
uvredljivi i zagrižljivi mračnjaci, ipak ne možete poreći, da 
kao sto prije, tako i sada imade vjera svoje mučenike, koji 
se znadu svega odreći i sve s veseljem trpjeti. Vjera imade 
svoje mučenike kao što imadete i vi svoje samoubojice, koji 
Si jednim hicem iz samokresa ili udarcem bodeža nasilno' odu¬ 
zimaju nesnosan i neplodan život, život bez vjere i savjesti, 
bez ikakvih težnja i nada. To su plodovi vaše nauke. — Vi 
dakako da nijeste sposobni da shvatite, veliku sreću, koju uživa 
vjernik u najnečuvenijim mukama, što si ih znade zadati u 
sveto ime Božje. . Još danas mi se poznadti dva skoro ne¬ 
vidljiva znaka, koji me uvijek sjećaju onih sretnih dana. 

XXVI. 

Primicalo se kraju vrijeme moga novicijata. Jednoga mi 
dana stigne od oca list, koji je glasio ovako: 

»Predragi sinko! 

Uzeo sam si malo odmora, da te izvijestim o našem 
Stanju. Ja živini već preko mjesec ili dva opterećen prija¬ 
šnjim i još nekim novim bolestima, koje me sile na način ži¬ 
vota, koji nipošto ne odgovara mojoj živahnoj ćudi. Prinuždeu 
sam živjeti metodički i sistematski i imam brige, koje su mi 
teške i dosadne. Tvoja majka također trpi od glavobolje.« 

Tužni očev list svršavao se s običnim preporukama, da 
pozdravim poglavare i da postanem vrijedan svoje službe. 
Prošla su samo četiri dana, kako sam dobio ovaj list koji je 
bio i posljednji, kadno mi stigne brzojav, koji me zvao k po¬ 
stelji moga opasno bolesnog oca. 

Ne mogu izreći, kako duboku bol mi je prouzročila ta 
nenadana vijest. s 

Moj otac!... Ja sam ga tako ljubio, a i svi, koji su 
ga poznavali, ijubijahu ga također poradi njegove dobrotvorne 
duše, koja se zrcalila u svakom njegovom činu. Čitava ga 
javnost častila i štovala. Ne bijaše nikoga, koji ga je po¬ 
znavaoca da se nije ožalostio čuvši, da je on na smrtnoj po¬ 
stelji. Zurio sam se u grad. Vani me nije nitko čekao, sve 
bijaše žalosno i tiho. Sabrali svu svoju odvažnost i preko¬ 
račili brzo stube palače. Samo mi je došla ususret majka sva 
u zdvojnosti. Ja sam raskrilio ruke i nijemi, roneči suze došli 
smo k ocu. Liječnici su baš malo prije izašli. 

Otac je sjedio na krevetu, a glavu je imao naslonjenu 
na više jastuka, koji mu podupirahu i tijelo. Cim me opazi, 

raskrili svoje mile ruke, ovije mi ih oko vrata i privine me na 
svoje srce! t 

»Oče!« zaviknuh. »Sine moj«, odgovori on plačnim 
glasom. Dugo ostadosmo u zagrljaju jecajući i kvaseći jedan 
drugoga suzama. Majka nas je gotovo silom morala da ra¬ 
stavi, da se malko udaljim iz sobe i pođem u pokrajnu sobu, 
gdje me čekalo mnogo mojih rođaka. To je bilo prvi put, kako 
su me oni vidjeli u redovničkom odijelu. Sada je moj korak, 
koji je prije, čini se, pobudio toliko nezadovoljstvo, bio sva¬ 
komu drag. Svima je bilo vrlo milo i natjecahu se, tko će me 
prvi zagrliti. 

Žalosni bijahu svi, ali ja sam bio najdublje ožalošćen. 

Ja nijesam dotada znao, da tako žarko ljubim svoga oca! Ni¬ 
kako se nijesam mogao sprijateljiti s mišlju, da ću ga morati 
tako brzo izgubiti. 

Nemiran i turoban hodao sam amo tamo kao lud. Sav 
sam bio slomljen. Sad sam beznadno okolo gledao, a sad 
sam opet molio sa svim žarom i ufanjem. 

Jao meni! Bog nije htio, da odbacimo čašu. A kobni 
se i crni dan, u kojem sam imao ostati sirota, primicao sve 
bliže i bliže. Nijesam se više udaljivao od kreveta dragog 
bolesnika. Na njegovom umornom i mukotrpnom licu čitalo 
se neko tajno zadovoljstvo, što me gleda kraj sebe. Htio je 
da idem na počinak, te prepustim majci i sestrama brigu oko 
njega; ali meni je bilo tako slatko stajati kraj njega, da se 
nijesam mogao od njega nikako udaljiti. On se veoma veselio, 
što je vidio, da sam na dobrom putu. Bio je razdragan i smi¬ 
ješio se, dok sam mu pripovijedao o duhovnim stvarima i pri¬ 
micao mu k ustima raspelo. Posjeti, što su ga najviše umiri¬ 
vali i bili inu u ovo vrijeme najdraži, bili su posjeti njegova 
ispovjednika. 

Opažao sam nažalost, da mu se približava zadnji čas, 
Lice mu se tako sjajilo od vedrine, da je izgledao kao svetac. 

Na jednoj strani sobe bijaše klecalo, a na njemu otvorena 
knjiga baš kod one zlatne molitve za dobru smrt. Požutjeli i 
istrošeni listovi dokazivahu, da je često običavao moliti one 
molitve, a sada ih je opet velikom pobožnošću izgovarao. 

Satrven od bolesti približavao se onom kobnom času 
s mirom pravednika. 

Jedne smo večeri opazili, da je neobično slab. Disanje 
mu bijaše teško, pogled nesiguran, glas hrapav. On je na 
očigled ginuo. Pozove majku, sestre i mene. Kleknuli smo 
pred krevet, a on nas ie blagoslovio. Govorio je vrlo teško, 
a mi mu jecajući odgovarasmo. Kad sam se dignuo, privinuo 
sam se k njemu i obasuo mu lice cjelovima. Zvao sam ga 
svojom jedinom nadom, jedinom utjehom na ovoj zemlji, te 
sam ga suznim očima zaklinjao, da me ne učini tako brzo 
osamljenom sirotom. On je usnuo. Probudivši se reče: 

»Tko mi to suzama kvasi lice?* 

* »Oče moj!« 

»Hinko, poznajem te po glasu; ti ne znaš, koliku mi bol 
prouzrokuješ svojim zdvajanjem. Budi hrabar, meni će na¬ 
skoro biti bolje!« 

»O! da, da, oče moj, reci mi, što da učinim, da sačuvani, 
da produljim tvoj dragocjeni život! Bog je dobar, neizmjerno 
dobar, On mi te ne če ugrabiti, meni, koji te ljubim više, nego 
sebe samoga! Bog te mora ...« 

, »Dragi Hinko... ja idem pred tobom na mjesto vječne 
sreće.« 

»Ah! za ljubav Božju, prestani oče, nemoj tako govoriti 
nemoj mi mučiti dušu i parati srce! Ti ćeš živjeti, živjet ćeš 
za mene, za tvoga Hinka, za majku, za sve nas, koji te toliko 
ljubimo. O, oče, oče!« 

»Budi hrabar, sinko moj, pođigni oči prama nebu i sjeti 
se da je na svijetu sve taština ... da si ti sebi odabrao nai- 
bolji dio... s Bogom, dragi sinko... s Bogom Anđelo 
kćeri moje, s Bogom... s Bogom zauvijek!« 

»Oče moj! oče moj!... Odgovori mi!«... 

I ovo rekavši primili njegove hladne ruke ... ali on mi 
nije odgovorio ... 

»Oče moj!« opetovao sam, no on je opet šutio. Do- 
taku uh se svojim usnama njegovih. Soba, koja je primila 
njegov zadnji uzdah, odjeknula je našim zdvo.inim poklicima... 

Nije to bio san, ne, — bila je to tužna, potresna istina 
— moj otac bijaše mrtav. 

Svi plaču oko mene. Ja držim onesviieštenu majku. 
Nemam utješnih riječi; glas mi je hrapav. Bože, Bože! ko¬ 
like li boli! Cutio sam, kako mi klecaju koljena, nestajase 
mi poda ispod nogu. Pa sam ipak htio poći, vratiti se k ocu! 
j pošao sam, sabravši sve svoje sile. 

»O, oče! zadnju će noć s tobom sprovesti tvoj Hinko! 
Njega je zapalo, da te pripremi za ukop.« 

Kako su nam dragi, kako su nam mili naši pokojnici! 


XXVII. 

Slijedeći dan bio je sprovod, koji je najsjajnije ispao, 
premda nam je otac vruće preporučio, da budemo čedni, i da 
mjesto toga budemo blagođarni prema siromasima. Čast je 
porodice to zahtijevala, a zahtijevahu to i rođaci. Državne, 
gradske i vojničke oblasti, svekoliko gradsko činovništvo i 
mnoštvo nadarenih, prijatelji i štovatelji njegovi — složno 
iskazivahu zadnju počast poštenom i kreposnom mužu. 

Cim je otac umro, bijahu sestre odvedene k jednoj 
tetki'; ja sam pak ostao kod kuće s majkom. 

Nadmašuje moje sile, da iskažem, koliku sam boi ćutio, 
kad mi mrtvo tijelo očevo odnesoše ispred očiju. Nijesam na¬ 
lazio nigdje počinka. Htio sam ići za njim i baciti se u grob. 
Ne preosta mi drugo, nego da plačem i dadem oduška svojoj 
očajnoj boli, koja mi je tištila srce. 

Smrtna je tišina vladala po cijeloj kući. Turobne li zore, 
kad su ga nosili od kuće između cvijeća uz psalme i molitve! 
Nesreća je bila nenadoknadiva, a utjehe ni odakle! 

XXVIII. 

Bila je ozbiljna bojazan, da će moja majka od žalosti 
poludjeti. Tko ju je vidio, nije mogao, a da je ne požali. 
Jadna, blijeda i mršava žena hranila se suzama i provađala 
dane i noći u neprestanom plaču. Mi smo bili uvijek blizu nje. 
a ona je često nijema i natečenih očiju, kao izvan sebe, satove 
i satove upirala svoj nepomičan pogled u kakovu točku. Još 
je gore bilo, kad se koji od nas ma i na kratak čas udaljio. 
Svakoga je najslađim i najnježnijim imenima dozivala. Nepre¬ 
stano je plakala. 

Prošlo je već osam dana, a majci nije bilo ništa bolje. 
Njezino stanje napunjalo nas je grozom. U dobar čas stigne 
iz Španije stric, koji predloži, da svi zajedno s njom otputujemo 
u Barcelonu, da se udaljimo od mjesta, koje nas neprestano 
sjećalo na oca i da se rastresemo. Ovom sam se prijedlogu 
htio usprotiviti; ali kakove, da za to razloge navedem? Pa ka¬ 
kvim srcem da u ovim prilikama saopćim majci svoju želju, da 
se vratim u samostan? Kako da ju ostavim samu sa sestrama? 
Ona niti ne sanja, da bih ja sada što takovo samo i pomislio. 
Zar joj ne bi bio moj odlazak novi udarac, koji bi je možda 
svalio u grob? A zar sam ja opet s druge strane mogao ostati 
u svijetu? A gdje je inoj mir, moj pokoj? To je sve podvo- 
stručavalo moju žalost. 

Sutradan dođe krojač, pa sam bio odjeven na građan¬ 
sku, a da nijesam ni ustiju otvorio. Pošto sam već bio shrvan 
poradi smrti očeve, još mi je sada nove brige zadavao moj 
žalosni položaj i tako nesretno stanje moje majke. 

Moj dragi ravnatelj bijaše uz mene dan i noć; ništa mi 
nije moglo izbrisati iz pameti samostan, moje drugove iz novi¬ 
cijata, Karla ... Mislio sam na zavjete, koje bih mogao naskoro 
položiti. Ove misli, koje su me neprestano salijetale, svaki su 
me dan sve više žalostile i mučile mi dušu. 

Htio sam barem obavijestiti svoje poglavare o ovim 
novim prilikama, u kojima se nalazim, ali bojazan, da ću ih 
time rastužiti, kao i sigurnost, da će se to majke bolno kos- 
outi, ne dadoše mi, da to učinim. U onim sretnim vremenima, 
često mi je kazivala, da bi umrla od boli, kad bih je ostavio, 
ipa zar bi mogla sada podnijeti tako teški udarac? 

Dan prije odlaska bili smo poslije večere svi sakupiieni 
u dvorani s vise rođaka. 

Ja sam stajao sam u jednom kutu i razmišljavao. Cutio 
sam, da mi malaksu sile, jer sam malo jeo, a neprestano plakao. 
Najednom mi se pričini, da se sve pokućtvo vrti oko mene i 
kao da plesu svjetiljke po sebi. Nato mi se zatvoriše oči i one- 
mogao sruših se na stolac. 

Majka vrisnu, svi dotrče k meni te me odmah odnesu 
u krevet. Usne su mi drhtale, a zubi cvokotali. 

Dok me je stric svlačio, namjerio se na nešto tvrdo, što 
je izazvalo njegovu pažnju. Ja sam bio posve pri sebi, ali ni- 
jesam mogao govoriti, stoga sam se kušao otresti njegove 
i uke, no nijesam mogao. On me nadjača te izvadi ispod moga 
odijela, željezni kostrijet od čavala, sav zamrljan krvlju. Čuo 
sam njegove kletve na fratre i popove; a moja se maika na 
pogled ovoga krvavog oruđa zgrozi i udari u plač i silnu viku. 
Stric je nastavio svoje istraživanje i pokazao joj rane na mojem 
tijelu. Sa zgražanjem je opazio na mojim prsima usijanim že¬ 
ljezom nejasno utisnuto ime Isus. 

Moju nesvjesticu prouzročilo je smalaksanje sila, zato 
dok sam se oprostio s rođacima, rekao sam neka me puste na 
miru, jer sutra putujemo, pa trebam počinka. 

Doskora bijaše sva kuća u šutnji. Svi bijahu u dubokom 
snu, kad opazim, da se otvaraju vrata moje sobe. Nijesam 
pravo znao da li sanjam ili sam budan; aii sam odmah opazio, 
da je to bila moja majka, koja se- lagano približavala mome 
krevetu. 

»Hinko!« reče mi. 

»Majko!... što želiš u ovo vrijeme kod mene?« 

»Hoću da vidim, kako ti je?« 

»Dobro, dobro«, odvratili, »vrati se u krevet, ti trebaš 
više počinka, nego ja.« 

»Ah! sinko moj,« reče mi sjednuvši kraj moga jastuka, 
»ti me hoćeš ubiti! Otac je umro, a ti se lagano ubijaš!« 

»Što govoriš, majko? ta meni je dobro, što se jučer na¬ 
večer dogodilo, nije ništa: nijesam jeo i eto, to je sve.« 

»Šuti, Hinko! ... a ona kostrijet? a one rane na tvome 
tijelu?« 

»Strašne li boli! Jednostavno željezo, koje nijesam ni 
osjećao!« 

»Ali zašto činiš što takovo, a da prije ne kažeš’ svojoj 
majci?« 

»Jadna majko! Htio sam isprositi od Boga, da se umiriš!« 

»Ah, sinko nloj! tvoj mi se otac ne može više vratiti, ti, 
ti jedini mi ostaješ, Hinko, sine moj ljubazni! Ja hoću da živiš 
za mane, za svoju majku! Razumiješ li?« 

Ovako govoreći obujmi me oko vrata i stade opet pla¬ 
kati. 

»Ah! možda sam ovom zgodom mogao reći i izjaviti 
pravi uzrok mojih patnja, mojih nevolja. Bio sam preslab, pa 
sam šutio. Zar nije bila možda malo pretjerana bol, koju je 
majka izrazila? Zar se ne bi ipak mogla umiriti? Zar je Bog 
ne bi bio utješio, da se odvažila, te vratila svoga sina u Sve¬ 
tište?« 

Međutim se stric žurio s odlaskom; već se približavalo 
vrijeme putovanja. Ja sam tražio zgodu, da budem nasamu s 
majkom, ali svaki put, kad sam je susreo i htio pozvati nasamo, 
nestalo mi odvažnosti. Neka je neobična slaboća zavladala sa 
mnom, te se više nijesam ćutio onako jak, kao prije. Sakrio sam 
si lice među dlanove kao kukavni krivac, koji ništa ne nalazi, 
da se opravda. 

Kola bijahu spremna: ostavismo sobu i đođosmo na 
stube. Palo mi na pamet, da pobjegnem; ali nijesam znao, 
kako da to izveđem. 

Popesmo se svi na vlak. Bacio sam zadnji pogled na 
onaj ljubljeni grad, gdje sam ostavio tijelo svoga dragog oca 
u sjeni jedne vrbe i velikog bijelog križa. Srce mi se stegne, a 
oči mi se napuniše suzama. Vlak je jureći prošao pokraj one 
svete kuće, u kojoj sam sproveo najsretnije dane svoga života; 
pokraj samostana! Pozdravio sam svim ushitom svoje duše 
ljubljenog Karla i svoje {»glavare. Pa i Isusa tamo u kapeli! 

Vidio sam prozor svoje ćelijice... Majka je opazila 
kakve me misli obuzimaju, pa me je htjela rastresti. Ja sam se 
sa žalošću od nje odvratio i zavapio: 

»Majko, majko, ti si me izdala!« 


XXIX. 

Čim smo stigli u Barcelonu, prva nam je bila briga, da 
si uredimo naš novi stan. Nu posao se zatezao radi mnogih 
sažalnih posjeta, koji odasvud stizahu. Doskora se obnoviše 
stara prijateljstva, a i ja sam imao nekoliko ugodnih časova 
videći svoje drugove od djetinjstva, sinove grofa Biancottia, 
koji su narasli kaošto tijelom, tako i u naobrazbi i uljudnosti. 
Ipak sam veći dio vremena sproveo u tjeskobama i grizodušju. 

Mjesto da se bacim u naručje Boga, da se uzdam u 
Njega i da molim, ja sam oplakivao svoju nesreću, žalio sam 
sebe, podao se svojoj boli, pomišljao na prošle godine i zlo¬ 
kobno si proricao budućnost. Često sam zalazio u kapelicu, 
ali sam tu boravio samo tijelom; jer mjesto da dignem svoju 
dušu k Onomu, koji bi me mogao utješiti, ja sam mislio jedino 
na nezgode, što su me našle. Mjesto da se molim Bogu, za¬ 
dovoljio sam se time, da plačem nad samim sobom. 

XXX. 

No tuga i žalost poradi nenadoknadivog gubitka moga 
oca nije imala trajati dovijeka. Iza nekog vremena poče majka 
vraćati posjete, a ja sam hodao s njome. Po mišljenju liječ¬ 
nika zahtijevalo je moje narušeno zdravlje malo promjene i 
rastresenosti. Stoga sam jutrom i večerom poduzimao duge 
šetnje sad u grad, sad izvan grada* da se naužijem zdravoga 
i sv[ežeg poljskog zraka. 

Jahati bijaše mi strast, pa sam sa svojim prijateljima 
poduzimao svaki dan druge izlete. Objedovali smo obično na 
polju, a navečer smo se vraćali kući. 

Nadođe ljeto. Moja majka u dogovoru s grofom Bian- 
cottijem iznajmi jednu prekrasnu i čarobnu vilu, na ugodnim 
i šarenim brežuljcima Horte. Sa svojim sam prijateljima 
obilazio najljepše i najbogatije vile u okolici. Vidio sam i ve¬ 
ličanstvenu i zanimivu kulu mark'za Alfarras y di Llupia. U 
jednom botaničkom vrtu bijaše vrlo lijepa i dragocjena zbirka 
eksotičnog drveća i bilja. 

Labirint, koji se tu nalazi, od kojega imade vila svoje 
ime, uistinu je posebna raskoš. Ja se uputih u njegovu nutrinju, 
te sam se, pošto sam hodao dobar sat, našao tako zapleten 
među njegovim puteljcima, da mi je za izlaza!? bila potrebna 
nit Arijadne. 

Grofovi sinovi, već vješti tim nebrojenim puteljcima, 
smijali su se odozgo mojoj neprilici, dok mi nije došao Ubald 
u pomoć. On me je poučio, ako mi pođe za rukom doći do 
lijevih izlaza, da- ću se Iako izvući iz neprilike. 

Gledao sam i labudove, kako se lagano kupaju u brojnim 
jezerima. Bijaše tu lijepih i šarenih mostova i šumica, opa¬ 
jajući miomiris naranča, cvijeća i dragocjenih bilina. 

U lijepo izvedenoj spilji, među razvalinama samostana, 
stajao je kip jednoga starog fratra, koga su tamo zvali Pa¬ 
troni Feliksom; bijaše vrlo zanimiv poradi poteza svoga lica. 
U drugoj nedalekoj spilji je također lijepo izrađeni kip; svje¬ 
tovnjak vrtlar, nazvan dobri Bartomen. 


XXXI. 

Ljetovalište, koje mi se najviše dopalo, bilo je ono ple¬ 
menite gospode Marti—Codolar. 

Moja majka, a još više otac bijahu u tijesnom prija¬ 
teljstvu s gospodinom Alojzijem Marti. Baš zato sam i naj¬ 
radije upravio izlete u njegove vrtove. 

Cijele sam praznike sproveo izmjenice u Don Alojzijevoj 
i našoj vili. Zato mislim da će biti zgodno, ako ukratko opišem 
ljepote ove vile i prvi dan, što sam ga u njoj sproveo. 


Široki put, pokriven sjenom gustoga drveća i tropskog 
bilja, vodio je nalijevo k jednom obzidanom prostoru, u kojem 
bijaše velika kotlina, a usred njega se dizao veličanstveni 
spomenik kralju Ferdinandu VII., koji je svojim posjetom po¬ 
častio ovaj ljetnikovac. Kotlina bijaše puna bijelih i crnih la¬ 
budova, koji se zaklanjahu u jednu kolibicu, što je virila iz 
vode. Na lijevo bijahu sakupljene nebrojene, vrlo rijetke vo¬ 
dene ptice. Bilo je tu među ostalima, ako se ne varam, i tako 
zvanih sultanovih kokoši. Druga opet kotlina malo dalje da¬ 
vala je zaklon dvima labudovima osobite ljepote i veličine. 
Nasuprot ovog zida s druge strane puta bijaše drugi, gdje si 
vidio, kako u dražesnom jezeru lijeno stoje na jednoj nozi ru¬ 
žičasti plamenci s dugim crvenim kljunovima i ini vodozemci. 

Malo dalje šepirili se veličanstveni i oholi pauni, a 
bilo je i bijelih rijetke i skupocjene vrste. Dalje unutra kraj 
glavnoga puta bijahu veliki kavezi s orlovima, sokolovima, 
jastrebovima, majmunima i srnama, a u jednoj velikoj otvo¬ 
renoj spilji, što bijaše iskopana u zemlji i obzidana zidovima, 
bio je medvjed, koji se spretno igrao na ljestvama, što se di¬ 
zahu usred njegova stana. Tik do ove ograde bijahu sabrane 
najrjeđe i najrazličitije biljke. Ne ću zaboraviti jednoga malog 
krokodila, kojega ie vrtlar Peret pustio iz vode, u kojoj se 
kupao. Stao je strašno puhati. Siromah je već postio četiri 
mjeseca, a još mu je preostajalo dva mjeseca posta. Međutim 
je došao u perivoj i gospodin Ljudevit sa svojim sinovima, 
koji se pridružiše k nama, da nas prate. 

Uz ovaj isti put bijaše ograda i kuća za ljame. * Jedan 
od sinova Don Ljudevita činio ie, kao da pljuje na njih, a ove 
uspravivši se na svoje papke odgovarahu i proganjahu drznika 
silnim pljuvanjem iz nozdrva i gubica. To gledati bijaše za 
nas mladiće prava naslada. 

Iza toga bila je ograda za američke nojeve. Tu sam 
se morao čuditi gledajući, kako oni slasno i pohlepno gutaju 
mjedeni novac, kosti i kamenčiće. 

Bilo je tu i klokana, koji živahno skakutahu, a vidio sam 
i kako ženka nosi u tobolcu svoje mlade, kojima provirivahu 
glavice iz njihovog toplog i mekog stana. 

Jedan se veličanstveni afrički slon marljivo zabavljao 
velikom drvenom kuglom. Vrtlari mu donesoše nekoliko glava 
kupusa, koje je proždrljiva životinja najedamput progutala. Jednu 
mu položiše na leđa, kamo nije mogao doseći svojim rilom. 
No on naperi prema kupusu svoje rilo i tako je dugo puhao 
na nj, dok nije pao na zemlju, a onda ga proždr’o. Dalje sta¬ 
jaše uz ogradu jedna žirafa sa svojim dugim vratom. Bijaše 
prekrasna i vrlo okretna. 

Pođosmo zatim na lijevo u jednu lijepo uređenu šumicu, 
bogatu mramornim kipovima, brojnim zdencima i umjetnim vo¬ 
doskocima. Sjećam se, kako sam se približio k jednoj velikoj 

staklenoj kugli i dok sam u njoj promatrao slike pratioca,, 
sto su odsijevale u njoj, najedamput oćutim, da sam pošteno 
mokar od vode, što je štrcala iz tankih i finih cjevčica, kojima 
bijaše kugla opletena. Sreća, što je bilo ljeto. 

• Gospodin Ljudevit, pokazujući* na kolosalni kip Herku- 
lesa s lavljom kožom u rukama, reče mi, da je neka visoka 
dama, kad je posjetila vilu, sasvim ozbiljno zapitala vrtlare,, 
nije li to spomenik kojega od gospodarevih pređa. Zatim 
dođosmo u prostrani vrt, gdje bijaše velik reservoir vode 
urešen kipovima, a nalazio se pod velikim zdencem. Tu opet 
nađosmo nekoliko crnih labudova. Dalje bijahu ograde za 
indijske patke i dabrove, kojima nijesam mogao ništa drugo 
vidjeti, osim sivih glava. Kroz jezero se ulazilo po stubama u 
palaču. Njoj nadesno bijaše zgrada sa velikom sobom poput 
dvorane, za papige i hiljade dražesnih i sitnih kolibrića. Među 
papigama bile su mnoge prekrasne i dragocjene. Vidio sam 
i kakađukalicu s bijelim perjem i žutom kukmom na glavi, 
koju sada raširi, a sad opet skupi. Na prostoru pred zgradom 
dizao se visoki cedar sa vodoskocima s obje strane, podno 
kojih plivahu najljepše kitajske i japanske patke, što sam 
ih ikada vidio. Iza zgrade nastavljahu se putevi dalje. Na¬ 
desno bijaše velika croquet-igra, opkoljena skupocjenim pti¬ 
cama, među kojima sam vidio i grlice. Malo niže steralo se 
veliko jezero puno divljih gusaka i pataka. Provezao sam se 
malo camcem, a iza toga sam pregledao zbirku gnjetala, pu- 
rana i zečeva. Ne spominjem mnogo drugih životinja, što sam 
ih vidio i razne strane krasote, što su tamo sabrane, da ne 
budem preopširan, i da se ne udaljim previše od svog cilja. 
Završit ću još jednom uspomenom na taj lijepi dan. 

ve ^ kasno i sunce je već zašlo, te smo se spre- 
mah da idemo kući. Gospodin se Ljudevit sa svojim šino- 
vima uputio u palaču. Najedamput opazismo, kako se kavez 
jedne životinje njiše. Prestrašeni nijesmo se usudili naprijed. 
»Možda je potres? Ali ne, jer se samo taj jedan miče«. 

Odmah nam je bilo sve jasno. »Slon, slon, bježite!« 
čula se vika._ Ja sam se također, preplašen više od ostalih, 
zaklonio u kuću, gdje se već domaći zaključali i s visokog bal¬ 
kona motrili zvijer, koja je trčala po putevima vrta vesela, 
što je oćutjela, da je na slobodi. Napeto očekivasmo konac 
njezinog neobuzdanog trčanja. Vrtlari trčahu za njim u po¬ 
tjeru, ali je slon brže bježao te došao do jednog zida i videći, 
da mu više nema spasa od progonitelja, koji se od straha po- 
vukoše natrag. Don Ljudevit smjeliji od ostalih približi se, 
pogladi ga pošteno batinom po leđima i tako mu pokaže put 
ne mareći za viku rođaka, što se stavlja u toliku pogibelj. 
Tako ga je utjerao u njegovu željeznu krletku, iz koje je utekao 
prekinuvši prečke svojim jakim rilom. 


XXXII. 

Početkom studena vrafismo se u grad. Koliko sam se 
promijenio! Moja se majka konačno umirila i veselila se vi¬ 
deći, kako sam pohlepan za zabavama i nasladama. Ipak uza 
sav taj život, pun rastresenosti nijesam još zabacio svoje 
odluke. Bilo mi je gotovo nemoguće da tako dalje živim. 
Bio sam uvijek među paroksizmom i malodušjem; moja je slaba 
ćud na koncu uvijek popustila strastvenoj ćudi moje majke. 
Nijesam mogao bez tuge misliti na svoje izgubljeno zvanje. 
Bol ie trošila moje sile; katkada Sam mislio, da ću poludjeti. 
Bio sam kao prognanik u svijetu sretnika. Tuđe zadovolj¬ 
stvo činilo mi se kao poruga mojoj tuzi. Nijesam više ništa 
čitao ni pisao. Cutio sam, da sam nesretan zbog moje majke, 
koja je postala nekako plašljiva poradi moje žalosti i drhčući 
je nastojala, da pročita u mojim očima, što sam krio u sebi. 
Usto je na sve načine nastojala, da me potakne, da uzljubim 
društvo, za koje sam još uvijek osjećao toliko odvratnosti. 
Pa što bijaše napokon ovo društvo sa svojim licemjernim ću¬ 
doređem, kojega niti ne osjeća niti vrši? Smatrao sam ga kao 
neizravan jaz između čovjeka i Boga, držao sam ga za previše 
hladno, pusto, preobučeno, dosadno, lukavo i zlobno. Već sam 
bio pet mjeseci kod kuće, a još sam mislio, da će majka morati 
svakako jedamput pristati, da se vratim u novicijat! Kako sam 
•se varao! 

Svaki sam dan odlučivao, da ću o tome govoriti,^ i 
svaki sam dan odgađao na sjuta ono, što se nijesam odvažio 
da učinim danas. Pa i sam sam osjećao, da joj se lie bih 
mogao usprotiviti, te bih klonuo duhom, kad bi mi se ona 
makar kako malo oprla. Nijesam više osjećao prijašnje po- 
božnosti, premda me nije prestao u dnu srca neki moćni glas 
sjećati na svetu dužnost, da slijedim svoje zvanje i da budem 
na svaki način jedino i čitav Isusov. 

Našao sam si kod Isusovaca jednog ispovjednika, koji 
bijaše, čini se, čovjek velike pobožnosti, velikog iskustva i 
duboke učenosti. On me ljubazno primio, ali ja nijesam imao 
duha, da mu potanko i točno ispripovijedam svoj život. Svoj 
sam mu položaj opisao veoma ukratko: kako da moram 
ostati s majkom, da ne bude sama, pošto je otac umro; pa i 
stoga razloga, što mi je često kazivala, da bi umrla od boli, 
kad bih je ostavio. Pridodao sam mu i to, da se naš boravak 
u Španiji ne će dulje zategnuti nego na nekoliko mjeseci, pa se 
nadam, kad se vratimo u Italiju, da će me majka pustiti, da 
slobodno slijedim svoje zvanje. 

Da sam mu više rekao, on bi mi sigurno, kao čovjek 
svet i učen, dao mudrijih savjeta. Nije on ipak propustio, 
da mi stavi nekoliko pitanja. Napokon me s velikom ljubavlju 

senostu u da sam barem molio kako mi je to nreDornčio 

Drlim dIVTt i Ah ia Sa “ bi0 previSe nem aran i u molitvi 
iJrzim, da je u to burno vrijeme moja najteža pogrješka bila 

pravo to, što sam molio malo i nevaljano. Možda mi je Bog 
za kaznu uskratio one posebne milosti, koje je za mene pri- 
pray,°. Ovo je onaj oštri trn, koji me još i danas" imuči. 

oro sam bez napora mogao održati pobjedu; ali nijesam 
ništa uradio, da pobijedim, a sve sam učinio, da propadnem. 

Moja je majka još uvijek udovoljavala svim mojim 
zahtjevima i željama; išla mi je pače na ruku u svem“T 
su god htjeli moji prijatelji. Ona je nastojala, da odgonetne 

Sffi a.V„Z, pro!ao đan ' * đa “ bi “»" “ »ss 

XXXIII. 

v je prošlo nekoliko mjeseci; a ja, neprestano 

mučen grizodusjem, što sam već sasvim zapustio svoje zvanje 
™ sam napokon, da ću o tom govoriti sa svojom majkom' 
Jednom sam se zatvorio u njezinu sobu i rekao ioi naprosto 
neka se sjeti, što sam bio prije nekoliko mjeseci, i da je već 
vrijeme, da se^ vratim k prijašnjem životu, a da će u ostalom 
Isus tražiti račun nesamo od mene, nego i od nje. 

Ali treba H da i kažem? Zgražam se to i napisati. 

® s ^ ra + S l c ^ ze i0 ’ se maj ’ ka usprotivi mome zahtjevu. I 
na doista, kako sam i predviđao, udari u silan plač, a onda se 
baci preda mnom na koljena zaklinjući me, da ni ne spomi- 
njem da cn se od nje udaljiti, ako ne ću da i nju pokopam, 
kao sto sam nedavno pokopao i svoga siromašnoga oca. Ipak 
sam se ohrabrio. Pošto mi je ona ioš kazala, da ju je njezin 
duhovni, vod, komu je opisala svoje prilike, osigurao i umirio 
glede njezjna postupka sa mnom, molio sam je, neka mi dade 
iri dana vremena, da stvar razmislim. 

.. .Naumio sam da pođem k tomu njezinom ispovjedniku 
Koji je bio u crkvi De las Mercedes i da mu otkrijem 
svoje srce. , - 

Došao sam u crkvu i pozvao oca Ferrera. * Teškom 
sam mukom nadvladao naravnu odvratnost, da se otkrijem ne¬ 
poznatoj osobi, i ukratko sam mu izvan ispovijedaonice ispri¬ 
povijeda o čem se radi i molio ga za savjet. 

Dobrohotno me saslušao i pošto je malo promislio, 
rekao mi je, da drži odviše pretjeranim govor moje majke, da' 
ce tobože umrijeti od boli, ako bih se ja vratio u samostan. 

Ali uvaživši, da je ona udova sama sa kćerima i da me tako 
silno ljubi; obrazirući se nadalje na nesreću, koja je malo prije 
snašla našu obitelj; kako je napokon moja majka tako dobra 
kršćanka, da i kod kuće, ako hoću, ne nalazim pogibli za dušu, 
a osim toga, ako ostanem još kod kuće, bit ću majci na veliku 
utjehu. Poradi toga svega držao je, da joj moram udovoljiti 
želji i odgoditi na neko vrijeme ostvarenje svoje odluke. »Str¬ 
pite se zasada«, reče on, »pa platite ovaj danak sinovske 

ljubavi*. v ,, . . 

Ne bih znao izraziti množinu čuvstava, sto mi je u 
srcu probudio ovaj govor; ostao sam kao okamenjen i samo 
sam mu mogao odgovoriti; 

»Oče, razumio sam vas!« Otišao sam odanle s čvrstom 
odlukom, da ću biti utjeha svojoj majci! 

XXXIV. 

Ipak sam došavši kući odlučio šutjeti još o tome pred 
svojom majkom, koja se od one večeri, kad sam s njom o tom 
govorio, očito jako promijenila i duboko ožalostila. Vidjelo se 
na njoj, da mnogo plače; oči joj bijahu uvijek natečene, lice 
blijedo i orošeno suzama; njena je pojava svakoga poticala na 

S811Č6ŠĆ6. 

Veći dio dana Ma je sama zatvorena u svojoj sobi 
davajući oduška svojoj žalosti i roneći suze. Kod stola -je jela 
vrlo malo ili ništa; rijetko je govorila i dizala je oči samo.zato, 
da baci na me pogled tako turoban i sažalan, da joj nijesam. 
mogao gledati u oči, koje su bile pune suza. Samo Alojziji, 
koja bijaše najstarija, izjadala se katkada rekavši, da se boji, 
da će poludjeti i da ne će ostati na životu, ako se ja udaljim 
od nje. 

Već su prošla dva dana promišljanja. Bili su to dani 
gorčine, dani očajnih i uistinu užasnih borba u srcu mojem i 
majčinom. Više nijesam mogao podnašati, da je ^gledam, gdje 
propada i troši se od boli. Uniđoh dakle 1 navečer u njezinu 
sobu i našao sam je kao obično gdje plače. Ona mi dotrči 
ususret, ovije mi svoje ruke oko vrata i posadivši me .kraj 
sebe, stade plakati i gladiti me, kao da sam još maleno dijete. 

Ni ja se nijesam mogao uzdržati od suza. »Sinko moj!« 
reče mi prekinuvši šutnju, »Hinko, ja ne mogu na ovom svi¬ 
jetu ovako dalje živjeti. Ti se moraš odlučiti. Gledaj, Hinko, 
moj je život u tvojim rukama, i tvoj povratak u samostan bit 
će moja smrt. Ali već vidim, da si se odlučio«, reče mi videći, 
da šutim. »Pa dobro, ako si tako okrutan, da me ostaviš, idi; 
ali pamti, ja ti ne ću dati svoj blagoslov! Još ne ćeš ni.preko¬ 
račiti prag svoga samostana, već ćeš ćuti vijest o mojoj smrti. 
Ti onda nastoj, da se mole za me...« 

Istim mi je glasom nastavila govoriti o svojoj oporuci, 
koju je ovih dana .izradila tako, da budemo svi zadovoljni. 
Moje srce malo da nije puklo i nijesam se na ove zadnje riječi 
mogao više suzdržati. Bacio sam joj se u naručje i jeca¬ 
jući rekao: 

»Majko, nema na svijetu sina, koji bi više ljubio svoju 
majku, nego što ja ljubim tebe;. majko utješi se, već sam 
odbacio svaku misao, da te ostavim, ja ću ostati kod tebe.* 
Nijesam joj trebao više reći. Ona je razumjela sve i takova 
ju je radost obuzela, da je bila izvan sebe kao u nekom ludilu. 


XXXV. 

Ja sam se dakle odlučio: ostat ću kod kuće sa svojom 
majkom. Ova mi je odluka tištila srce kao teški kamen, 
osjećao sam stoga potrebu, da ugušim to grizodušje. 

Morao sam birati ili majku ili Boga; ja sam odabrao 
prvo i zaboravio sam na Boga. Više nego Boga ljubio sam 
svoju majku, koja se protivila mojoj svetoj i pravednoj odluci; 
zapostavio sam onoga Boga, koji me uvijek napunjavao neizre¬ 
civim utjehama i nebeskim dobročinstvima, kadgod sam ga 
za to molio. Zapustio sam onoga, koji bijaše sa mnom 
tako dobar i milostiv, koji me je svojom očinskom ljubavi 
pratio i opet doveo k svome srcu, pače i onda, kad sam ga 
ostavio! ^ 

Ja sam izdao Isusa, izdao sam svoga oca, svoje po¬ 
glavare, svoje drugove, izdao sam sebe samoga, izdao sam 
Karla. Njegova mi se Ijubezna slika nije nikad udaljila ispred 
očiju. Vidio sam Karla noću u snu; on bijaše uvijek uza me. 
Izgledao je, kao da mnogo tuguje i plače, što sam ga ostavio. 
Više puta mi se pričinilo, da je srdit, premda bijaše uvijek 
umiljat i dobrohotan, uvijek blag i ljubezan sa mnom. 

Jedne mi se noći pričini, da je sjeo kraj moga kreveta, 
i da sam ga pitao za uzrok posjeta. On se digao, i pročitao 
riječ Isus, što sam si nekoć usijanim željezom utisnuo na srce; 
na taj je pogled glasno opetovao: 

»Isuse!... Isuse!...« Zatim se uzrujan šetao po 
sobi, onda opet malo stao i hvatajući se rukama za glavu ope¬ 
tovao plačući: 

»Isuse!... Isuse!...« Kad sam se nato naglo pro¬ 
budio, bio sam sav obliven silnim znojem. Je li to bio san ili 
viđenje? 

Drugi puta, dok spavah, činilo mi se, da sam na umoru. 
U jednom je kutu stajala moja majka raspletene kose kao plijen 
očajne boli. Karlo mi ju pokazivao i govorio: »To je ona! 
To je uistinu ona!« Bio sam obučen u nekakvu vreću i ljubio 
sam raspelo, koje sam držao u rukama. Karlo mi govoraše; 


»Moli Ga, da joj oprosti! Moli Ga!« A ja sam mogao jedino 
opetovati: »To je ona! To je ona!« 

U ovoj neprestanoj duševnoj, uzrujanosti sprovađao sam 
i veći dio dana zatvoren u svojim sobama, misleći na svoje do¬ 
življaje. Cesto me obuzeo neki isprazni strah, tjeskoba i za¬ 
brinutost. Kakavgod lagan štropot, šuštanje odjeće, škripanje 
vratiju tako me uplašilo, da sam skočio sa stolca. Počeo sam 
pisati i praviti si razne bilješke nastojeći naći razloge, da 
ispričam svoje ponašanje. Ali mi je neka nevidljiva ruka priđr- 
žala pero, te nijesam mogao da nastavim. Najedamput sam 
problijedio, zatvorio od straha oči i činilo mi se, da mi Karlo 
neprestano stoji za leđima i pazi, što pišem, te mi često pri- 
držaje ruku, da ne mogu nastaviti. 

XXXVI. 

Uvidio sam, da ovako ne mogu dugo ustrajati i da bih 
napokon podlegao; zato sam se nastojao sam osokoliti opetu¬ 
jući si, ako je ispovjednik doista namjesnik Isusov, da sam 
onda ja na koncu samo njega poslušao, podvrgao se njegovoj 
volji, ravnao se po njegovu savjetu. Ali ni to me nije moglo 
umiriti. Da ugušim ove nemire, nijesam znao što bolje da 
počnem, nego da se prepustim besposlenom i ludom životu. 

O da sam se barem istrošio u mukama onoga nemira! 
Ne bih morao danas oplakivati svoje zablude; bio bih umro kao 
žrtva svoga zapriječenog zvanja! 

Još sam marljivije nego prije pohađao svoje prijatelje: 
mlade grofove Biancotti i doskora sam bio opkoljen četom 
razuzdanika i znanaca, koji me glede novca nemilo izrablji¬ 
vahu sileći me da trošim i razbacujem na zabave, izlete, ja¬ 
hanja i gozbe. Ja pak nijesam htio da zaostajem za dru¬ 
gima. Budući da su oni znali, da sam uglađen, vješt govornik 
i najbolji platac, svi su me, barem prividno, štovali. 

Evo me dakle utopljena u svjetskom životu: ne tište 
me tjeskobne brige; slobodan sam i nepromišljen u onom dru¬ 
štvu, koje ie puno pogibiji i opasnih kombinacija; graciozan i 
lagan poput plamena na vjetru. 

Duša, koju naslade ne mogu zasititi, hoće da sve kuša, 
česa još nije okusila, hoće da do dna ispije čašu prolaznih ra¬ 
dosti. Udari u nju katkad i gdjekoji gorki val, pa se srce na¬ 
jednom oćuti potištenim i hladnim, ali se odmah prenemo na 
laskave zahtjeve svijeta, opet zaboravljamo sve, kitimo se 
ružama i tražimo naslade ... one naslade, koje ne ćemo ni¬ 
kada uživati čistom i mirnom savješću, dok ih ne ćemo tra¬ 
žiti u Bogu, jedinom izvoru sreće. 

Nije potrajalo dugo, i sve su moje prištednie iščezle 
poput dima. Ali zar sam ja mogao skrenuti s onog puta, kojim 
sam krenuo? Trebao sam novaca, pa sam morao posegnuti 

za obiteljskim dobrima. Moja je majka šutila na sve to, jer 
mi se ni u čemu nije usudila oprijeti; no jednog sam dana ipak 
slučajno doznao od Alojzije za njezine tužbe. 

Ja sam najprije zahtijevao cijelu opremu za vožnju, 
zatim druga četiri konja za jahanje. Htio sam, da se u jednu 
dvoranu smjesti biljard, gdje smo se često sakupljali i igrali 
do kasne noći. Šetnje, utrke na konjima i objedi u ljetova¬ 
lištu bijahu na dnevnom redu. A ja, luda, nosio sam sam 
sve troškove mjesto svih ostalih. 

Jednog se dana popeh u đvokolicu sa sinovima grofa 
Biancottia. Morali smo doći u jednu vilu, gdje su nas čekali 
drugi prijatelji, da opet ludujemo. Ovdje sam se s mnogima 
upoznao i sklopio više novih prijateljstva. No doskora sam 
se uvjerio, da nije sve cvijeće poštenjaštva, što se vrtilo 
oko mene. 

Obuze me strast za igrom i počeh s okladama od sto 
franaka. Dobio sam prvu igru i postao smion. Ali za par 
časova je sve, što sam imao u džepu, otišlo u tuđe džepove, 
i da me nije drugi odvratio i opametio, bio bih nastavio, te 
izgubio i kočiju i lijepe šarene konje, koji mi bijahu vrlo 
■ dragi. U ovakove se gadne dane vraćah navečer kući s pri¬ 
siljenim smiješkom, koji je silno mučio dušu moje majke i 
množio tugu mojih dobrih i jadnih sestrica. Tada sam se mo- 
lodušno zatvorio u sobu, osramoćen i razdražen na samoga 
sebe i na sve; sakrih se pod gunjeve čekajući san, koji nije 
nikako htio da dođe. 

XXXVII. 

Novac, što mi ga svake sedmice da vaše moja majka, 
nije više dostajao za moje mušice i zabave tim više, što su 
tada bili pokladni dani. Baš u ove dane sam se usudio da je 
okradem. Prevarena sirota, držeći me dobrim, povjeravala 
mi ključeve od svojih ormara, pa sam mogao plijeniti sve, što 
mi je došlo pod ruke. Kad je to opazila, blago me ukorila. 
Počeo sam tajno prodavati neke njezine dragocjenosti, kojima 
se ona ipak, premda rijetko, kitila. Polazio sam kavane, klu¬ 
bove, kazališta i tamo sam u jedno veče potrošio sve, što me 
stajalo mnogo lukavosti, prevara, bestidnih laži i nemira. 

Dođe Uskrs, a moja me majka upita, koji ću dan primiti 
sv, sakramente, jer da će i ona i sestre poći sa mnom u crkvu. 
Ja sam joj to obećao, ali nijesam imao više snage, da otkrijem 
ispovjedniku svoje mane; već više mjeseci nijesam ni molio, 
pa sam se zgražao na pomisao, da moram pristupiti k stolu 
Gospodnjemu. Opazivši majka moju uzrujanost ponovno me 
opomene bojeći se, da ne zanemarim svoju dužnost. Ja sam 
uvijek odgađao na sjutra, zato mi ona jedne večeri reče: 

»Ja vidim, da moram odrediti sve. Sjutra ćemo ja 5 


tvoje sestre ići u crkvu Virgen de las Mercedes, pa ćemo 
obaviti uskrsnu ispovijed.« 

»Ja ću poći s vama«, odvratih. A tako i bi. Ujutro 
i slijedećeg dana pošli smo svi u crkvu. Ja sam stupio k ispo- 

■ vijedaonici iza svoje 1 majke. 

j Optužio sam se samo onako, da nešto kažem: ispovjedih 

se samo prividno i da se ne usprotivim majci. Zašutio sam 
sve svoje grijehe i ugušio u srcu grižnju savjesti, koja me 
mučila. Kad je svećenik izgovorio riječi odrješenja, vratio sam 
se k majci. 

Na lijevom jednom praznom prostoru crkve bilo je ve¬ 
liko raspelo, na koje sam bio i nehotice prisiljen da gledam. U 
njemu sam čitao svoje svetogrđe i osudu. Kad se majka 
digne sa sestrama, da pristupi k sv. Pričesti, pošao sam za 
njima i smjestio še u jednom kutu kraj Alojzije. 

Prvi put je obišao svećenik s ciborijem i svi su še pri- 
čestili; a ja sam se kao po nagonu odmaknuo i kleknuo na 
najnižu stubu. Moja je to sestra opazila, začudila se i stala me 
motriti. Ja sam problijedio, popeo se opet na gornju stubu ... 
i počinio sam svetogrđe — pričestio sam se! Bojao sam se, 
da će me Bog naglo ošinuti gromom svoje osvete; činilo .mi se, 
da padam u nesvijest i da mi od vruće groznice dršću žile 
i bilo; ali vrativši se na mjesto ohrabrih se, sakupih svoje 
sile i kušah iz svoje pameti istjerati svaku misao na sveto¬ 
grđe i nemir. 

Malo pomalo sam se osmjelio i uvjerio, da me Bog ne 
će. kazniti. Možda bijaše spreman, da mi oprosti.? Ograničio- 
sam se, da probudim čin pokajanja i otišao sam sa svojima iz 
crkve bojeći se, da mi se na čelu čita žig zločina. Ne sjećam 
se, da sam ikada sproveo burniji dan u svome životu; bojao 
sam se, da ću poludjeti. Sestra me Alojzija, prestrašena već 
od jutra zbog ponašanja kod pričesti, nije pustila s oka, a 
gledala me tako sažalno, da me svaki njezin pogled potresao u 
dno duše. 

XXXVIII. 

Sat sa svojim laganim kucajima već je odbio ponoć, a 
ia, premda u krevetu, još sam bio budan. Dok sam u naj¬ 
dubljoj tišini sjedio na krevetu uronjen u svoje tužne misli, 
čujem najedamput u susjednoj sobi šuštanje odjeće, onda ku¬ 
canje, a napokon sam opazio kako su se lagano otvorila vrata. 
Gledam i vidim Alojziju, kako bojažljivo i neodlučno ide prema 
meni ne usuđujući mi se približiti. Dok sam je začuđen 
gledao, reče mi tiho: »Hinko!« »Što hoćeš, sestro?« upitah ja. 

»Dopuštaš mi, Hinko?« I davši joj znak, da dopuštam, 
da mi se približi, rekoh: »Kako to, već je tako kasno, a tr 
nijesi još u krevetu?« A ona mi se približi na prstima i 
odgovori: 

»Kako bih mogla, brate moj, mirno počivati, kad jni u 
srcu bijesni takva oluja? Ja vidim, da si ti potišten, za¬ 
mišljen i žalostan; ti gineš naočigled; ti nijesi više nekadašnji 
Hinko! Baš sam sada ostavila našu majku u velikom plaču; 
ona se boji, da je uzrokom tvojih nevolja. Zašto moraš ti biti 
uzrok tolikih, pače svih naših muka? Zašto toliko mučiš 
majku? Ja više ne znam, što da činim, ako ovako nastavite, 
brzo ćete oboje umrijeti. A ja...« 

Ja sam je prekinuo vičući: »Hodi, ludo, to su samo 
utvare, što ti hodaju po glavi. Meni ništa nedostaje, a niti 
se majka ima pravo na me tužiti. Ja sam joj u svemu udo¬ 
voljio; ja se nijesam ništa promijenio.« 

Ona mi se približi, stisne mi jako ruku, pokrije je ci- 
jeiovima i suzama i reče mi jecajući: »Ne, Hinko, ne, ti nijesi 
više onakav, kakav si bio prije; ti više ne ljubiš Isusa, ne ljubiš 
ni nas, živiš razuzdano, uvijek si sa svojim prijateljima, a na 
nas si sasvim zaboravio.« 

Tu sam je opet prekinuo: »šuti, velim ti; što to govoriš, 
što sanjaš?« 

»Da, da«, nastavi sirotica, »reci mi, kako si se jutros 
pričestio?« 

Na ove sam riječi skočio. Osjetio sam drhtanje po 
svim udovima. Prigušenim glasom, izbuljivši oči u njezino 
lice, povikah: »Što govoriš, Alojzijo?« 

Sirotica odskoči sva prestrašena natrag, pokrije si lice 
rukama i bježeći stade vikati: »Sveta Djevice Marijo!« 

Ja sam ostao kao gromom ošinut, hvatao sam se rukama 
za glavu; smrknulo mi se pred očima. Što se dogodilo? 
Nedužna djevojka čitala je u skrovitosti moga srca i u tom 
zadnjem mojem pogledu otkrila je moje svetogrđe. 


XXXIX. 

Sad me još jače nužda tjerala, da se rastresem sve 
lakoumnijim životom. 

Jedne sam se noći vraćao iz kavane sam samcat kući. 
Na igri sam dobio više stotina lira od svoga prijatelja. Na 
uglu jedne ulice nađem se pred svojim protivnikom, koji mi 
naprosto naloži, da mu povratim netom dobiveni novac. »Ti 
se šališ, prijatelju«, rekoh mu sa smiješkom. »Hajde otprati 
me kući«. 

»Ništa se ne šalim. Daj mi novac ili ću ti ga 
silom oteti!« 

Ne bijaše se uputno s njime upuštati u borbu, jer on 
bijaše jak i čvrst momak, s kojim se ne bih mogao mjeriti. 
Pošto je pak jednu ruku držao u džepu, počeo sam sumnjati, 
da će na me naperiti samokres. Stoga sam izvadio novčarku 


i htio sam mu odbrojiti onih 500 lira, što sam ih od njega 
dobio. No taj lopov, ne čekajući dok mu izbrojim njegov 
novac, pograbi mi kesu i dade se u bijeg. Još nije načinio ni 
pet koraka, kad ga neka željezna ruka baci na zemlju, pograbi 
ga za vrat i prisili, da vrati sve, što mi je ugrabio. Dok se 
ovi borahu, ja sam uzrujano trčao kući. Mislio sam, da su 
tatovi, te sam pustio, neka si razdijele plijen. Sjutradan mi 
predade vratar neki smotak, koji je bio na mene upravljen. 
Otvorim ga i nađem u njemu svoju novčarku tako, kako mi ju 
je onaj ugrabio. Još je u njoj bio komadić papira s napisom:. 

»Smilujte se svome napadaču. On je bijednik. 

Vaš noćašnji branitelj.« 

Tko je bio taj velikodušni mladić? I slijedećih sam 
večeri često opažao, da me izdaleka slijedi onaj momak. Bi¬ 
jaše visoka stasa i jakih mišica. 

Jedne večeri, kad sam izlazio iz licejskog kazališta,, 
približi se k meni i reče mi: »Dopustite, da vas pratim. Na 
vas vrebaju. Hodite ovim putem.« I vodio me okolo po ulici, 
koja nosi ime: Spavaonica sv. Franje. Okoristivši se tom 
zgodom htio sam ga bolje upoznati. - 

»Vi ste, ako se ne varam«, rekoh mu, »onaj, koji ste 
me jedne noći oslobodili od onog lopova, što me htio okrasti. 
Veselim se, što imam priliku da vam se na veledušnosti za¬ 
hvalim. Da vas nije bilo, bio bih po svoj prilici zlo prošao. 
Ako vam ikako mogu iskazati zahvalnost, stojim vam na 
uslugu. Bit će mi drago, ako vam mogu čime služiti.« 

Ali mi on nije odgovorio, samo je katkad izmrmljao ne¬ 
koliko isprekidanih riječi, kojih ja nijesam razumio. On se 
neprestano ogledavao naokolo. Počeo sam sumnjati, da to 
možda nije baš onaj, za koga sam ga držao, pa me i on hoće 
okrasti. Dok sam bio obuzet ovim mislima, naglo izađu iz 
jednih vratiju tri čovjeka, koji su, videći, da ja nijesam sam, 
malo oklijevali. Ali se drukčije ponio moj pratilac. Spreman 
na navalu. nije ništa čekao, nego je jednomu prilijepio tako 
nježnu ćušku, da je taj napadač ostao kao izvan sebe, zate¬ 
turao i srušio se; drugoga je pošteno udario batinom po glavi,, 
da je izgubio svijest, a trećega, koji je već htio navaliti na 
mene, prisilio je na bijeg. 

Kad smo se ovako oslobodili ovih zasjednika, začuje se 
najednom hitac iz samokresa. Meni nije bilo ništa, ali mojem 
plemenitom branitelju izmakne tihi jauk. Bojao sam se ne¬ 
sreće. On je doista bio ranjen na ramenu, odakle je obilato 
tekla krv. 

»Vi ste ranjen!« viknuh. Ali on si opipa rame i rečer 
»Ništa!« 

Nije se zaustavio, dok nijesmo došli mojoj kući. Onda 
se zaustavi, a ja sam ga molio i zaklinjao, neka dođe, da si 




barem zaveže ranu. Nije odgovorio, samo mi dade znak, da 
žurno uđem u kuću. Htio sam mu poljubiti ruku, ali ju je on 
sustegnuo. Jedino mi je rekao: 

^ »Nemojte večeras izaći, ako vam je drag vaš i moj 
život.« To rekavši nestade mi ga ispred očiju. Tko je bio taj 
nepoznati junak? Imao je uistinu sva svojstva legendarnih 
heroja. Trčao sam prestrašen u kuću, uniđoh u sobu, otvorih 
širom jedan prozor, što bijaše prema ulici, da još jednom vidim 
svoga osloboditelja. I doista, opazio sam u slaboj mjesečini, 
kako si krpom veže ranu i polako ide dalje. Plakao sam od 
ganuća i više nego mjesec dana nijesam navečer izlazio iz 
kuće. Moje je veoma veselilo, što sam se neprestano kod 
njih zadržavao. 

. Ipak sam želio da otkrijem, tko je taj junački momak, 
koji je dva puta za mene takvom hrabrošću stavio na kocku 
svoj vlastiti život i oslobodio me iz tako velike pogibelji. Što 
bih učinio, da mu iskažem svoju zahvalnost! 

Upoznao sam ga jedne nedjelje, kad sam bio sa se¬ 
strama u crkvi »Betlehem« kod sv. Mise: činilo mi se, da 
gledam svoga noćnog branitelja baš u onome, koji je pobožno 
dvorio kod sv. Mise. Upitao sam se u sakristiji o njemu, ali 
mi samo rekoše, da je on čestit mladić, pomoćnik kod jednog 
Jjankira u gradu, da veoma malo govori, a mogu ga vidjeti 
samo po noći i kad dođe dvoriti kod sv. Mise i da se zove 
Filip Tarchetti. 

On je dakle imao isto prezime kao moj Karlo! Veseleći 
se u srcu, što sam barem nešto saznao o tom pobožnom i 
nesebičnom mladiću nadao sam se, da sam našao put, kako 
ću ga moći još bolje upoznati. 


XL. 

Jednoga dana dobijem list iz Italije. — »Tko bi mogao«, 
mislio Sam u sebi, »znati u Italiji, da sam ja u Barceloni? Si¬ 
gurno će to biti koji rođak moje majke.« Kako sam se iz¬ 
nenadio, kad sam prepoznao rukopis svoga Karla! Otvorio 
sam list nesigurnom rukom i nijesam znao, kako da ga počnem 
čitati. Srce mi je jako kucalo i sav sam se tresao od uzru- 
janosti. Neka slatka turobnost obuzela mi ie dušu i ugodne 
uspomene napuniše mi malo pomalo prazninu, što ju je grijeh 
ostavio. 

O svetih li dana, koje sam s Karlom proživio! O opla¬ 
kane li duševne vedrine! Žarkih li vjerskih osjećaja! Jao, 
više se nikada ne mogu povratiti natrag! O da mogu barem 
pokorom izbrisati svoje zablude! O da mi je umrijeti nakon 
dobivena oproštenja i mira! 

Evo lista one krasne 1 čiste duše: 


24. svibnja 1885. 

Dragi moj brate u Isusu! 

Naš dobri otac poglavar obavijestio me je o Tvom 
naglom odlasku u Španiju. Ne možeš si tako lako predstaviti, 
kako sam se iznenadio i kakova me žalost obuzela, kad sam 
to čuo. Htio sam Ti pisati, ali me je iz početka od toga od¬ 
vratio naš poglavar, koji je vrlo žalostan, kad govori o Tebi 

Jadni starac! Da vidiš, kako ga naočigled nestaje! 
Jedne večeri, kad se sjetio, kako si Ti bio uzorom za svoje 
drugove, ražalostio se i opetujući govorio: »Jadni sinak! Bu¬ 
dite uvjereni, da će se on još vratiti. On bijaše tako dobar, 
pa će i Bog biti dobar s njime!« Kod toga je uvijek bio do 
suza ganut. 

Napokon mi jučer dopustio da Ti pišem. 

Ja sam već kušao sve radosti, koje mogu biti na ovoj 
zemlji udijeljene siromašnim smrtnicima. Samo mi je jedan 
oblak potamnio bistro obzorje. Ja sam se nadao, da ću po¬ 
ložiti redovničke zavjete zajedno s Tobom, a gle, između 
sedam drugova, koji smo bili u novicijatu, upravo Tebe je¬ 
dinog nije bilo. Uostalom strpimo se! ... 

Ja sam drugi puta oprao svoju dušu u krstionici: svojim 
zavjetima; i milošću Božjom se nadam, da ću ostati sav Isusov 
do smrti, pače se nadam, da ću i umrijeti za Njega. Od Tvojih 
su drugova svi, osim dvojice, poslije novicijata nastavili zapo¬ 
čete nauke. Julije Pavesi je otputovao u misije, u Ameriku, 
a ja, koji sam tako želio ići s njime, dobio sam nenadanu sreću, 
koje se smatram sasvim nevrijednim, a koja mi je obilno na¬ 
doknadila onu žrtvu, koju sam doprinesao time, što sam morao 
ostati ovdje. 

Naš generalni poglavar me htjede imati kraj sebe. Tu 
me zovu psom sv. Roka, jer ja svuda idem za dragim starcem, 
kamogod ide; vodim brigu oko njega i njegova dopisivanja. 
Dao Bog, da mu budem vjeran i dobar, kao što bijaše sv 
Roku njegov pratilac! 

Evo Ti vijesti od nas, pa i Ti obavijesti nešto o sebi. 
Sto radiš kod kuće? Zašto nam nikada ništa ne pišeš? Jesi li 
bolestan? — Primio sam s dubokom žalošću vijest o smrti 
Tvoga oca; ali Te dobro poznajem pa držim, da si dosta jak 
i strpljiv, da pođneseš taj udarac. Tvoja dobra majka ostaje 
sama, a sestre, rođaci? Nimalo ne- dvojim, da će Te Tvoja 
tako pobožna majka sama dovesti natrag među nas. 

Sjeti se velikih đobročinstava, što Ti ih je Bog iskazao, 
Sleti se na svoje tako očito i vanredno zvanje, po kome mu se 
sviđalo da Te otrgne od varavog svijeta; još promisli, koliko 
ljubiš Isusa i ne ćeš oklijevati, da se odlučiš. Držim suvišnima 
ove preporuke, ali je već godina prošla, kako si nas ostavio, 
Pa nas rastužuje, što od Tebe ne čujemo nikakvog glasa. Moli 
za me, da u svemu što savršenije vršim volju Božju. Pozdravi 

sa strane svojih poglavara i s moje strane Tvoju dobru majku, 
i drži me uvijek za svoga odanog u Isusu i Mariji 

Karla Tarchetti.« 


Siromašni Karlo! On me dakle još uvijek ljubi i nada 
se, da ću se k njemu povratiti. Ona plemenita kršćanska duša 
nije dakako mogla ni pomisliti, da bih ja u tako kratko vri¬ 
jeme tako duboko pao i napustio svako zdravo načelo. On me 
je držao još uvijek dobrim i bogobojaznim. A ja sam pro¬ 
vodio tako zao život! 

Da sam se odvažio i odgovorio na njegov list, tko 
zna? ... Možda bi me bila grižnja moje savjesti zaustavila na 
ovom putu, kojim sam išao. Ali ja sam nasuprot nastojao 
da zaboravim na toga iskrenoga i ljubeznoga svog prijatelja. 
Grozničavo sam razderao ono pismo, koje kao da me ubija, 
sjeća mog razuzdanog života i potpiruje grižnju savjesti. 

Sto se sjetio taj daleki i zaboravljeni prijatelj? Raski¬ 
nute se veze više ne mogu obnoviti, niti može naša sudbina 
ikada više biti jednaka i zajednička. 

Ah sve uzalud. Slika se Karlova vraćaše. Ma i protiv 
svoje volje, ipak sam ćutio, da još nježno ljubim toga pre¬ 
dobrog druga; ne bih ga htio ražalostiti za cijeli svijet. Znao 
sam i to, da on mene ljubi još više nego ja njega. Kod kuće 
sam o tom listu šutio s odlukom, da ću brzo na nj odgovoriti. 

Međutim sam sklopio prijateljstvo s jednim mladićem, 
koji stanovaše tik do nas. Ovaj, budući da je bio jedini sin 
plemenite porodice, bijaše neobično drag svojim roditeljima, 
koji mu stoga dopuštahu sve, štogod mu je srce zaželjelo. 

Za jedne šetnje zapodjesmo razgovor o biljardu. U tom 
razgovoru uniđemo u prvu kavanu, na koju smo se namjerili. 
Bila je prepuna. Nije bilo nijednoga praznog stola; morali smo 
stoga dugo čekati, a već se primicala noć. 

No čim se začulo za okladu među nama dvjema, igrači 
su nam odmah ustupili mjesto radoznali, kako će se stvar 
svršiti. Igrali smo nekoliko časaka, kađno opazih, da se moj 
drug spretno približio kuglama, micao ih s mjesta i tako ude- 
šavao, da mu nijedan udarac nije promašio. 

Protestirao sam proti njegovu nepoštenom postupku i 
usprotivio se varanju. On je tajio. Brzo se sukobismo. Bilo 
ie tu uzajamnih nepravda i uvreda. Kad smo napokon iscrpli 
rječnik »finih« titula, ranio sam ga na glavi s batinom od 
biljarda, koju sam imao u ruci. • Udarac bijaše žestok . Vidio 
sam, kako mu iz rane obilno curi krv. 

On se međutim bacio na mene i ljuto smo se borili, dok 
nas nije silom rastavila jedna željezna ruka. Jaki čovjek, što 

je posredovao, baci me kroz vrata doviknuvši mi: »Bježi, 
jadniče, ako još imadeš vremena!« Ja se kao lud od srdžbe, 
straha i sramote dadoh u bijeg i dođoh kući sa krvlju zamr¬ 
ljanim odijelom. Bilo je već kasno doba noći, pa sluge u pred¬ 
soblju nijesu opazili moju uzrujanost niti krvave ljage na odi¬ 
jelu. Dotrčao sam u sobu, brzo promijenio odijelo, oprao sam 
se, te otišao u drugu sobu i stao k prozoru. U isti sam čas 
čuo, kako su se na- drugoj strani ulice pred kučom zaustavila 
kola; pogledao sam van i vidio ljude, gdje prenašaju ranjenoga 
mladića; čuo sam zdvojnu viku njegove majke i strašne pri¬ 
jetnje srditoga oca. Zgrozio sam se od užasa i žalosti. 

XLJI. 

Neke uspomene tako muče dušu, da čovjek mora ne¬ 
umoljivo plakati. 

Zatvorio sam prozor i bacio se na stolac. Činilo mi se, 
kao da ću izđahnuti, a ipak nijesam mogao plakati. Nebo mi 
se pričini zatvoreno, a plamen svjetiljke krvav. 

Kako bijaše moj život nemiran, nesretan i grješan! 

Bijah sav kao u grčevima, kadilo začujem štropot po 
cijeloj kući i viku moje majke! Prestrašen skočim na noge. 
Što je? 

Majka je vikala: »Ah, nije moguće! Moj sin nije kriv! 
Vi se varate!« Tako vičući dođe ona suznih očiju, praćena 
od sestara. Raskriljenih je ruku trčala k meni, kao da me 
hoće zaštititi, »tlinko, sine moj obožavani! Krivo su te optu¬ 
žili! Hoće te odvesti u zatvor, ali će prije mene ubiti, nego 
da mi tebe, sinko, ugrabe!« 

»Umiri se«, rekoh joj hladno, »pravo imadu!« I poka¬ 
zujući joj kola, koja su još uvijek stajala na putu, rekoh: »Evo, 
majko, evo moga zločina!« Nije vjerovala jadna, i htjela me 
sakriti pred stražarima, ali ja, ostavivši je izvan sebe, za¬ 
putili se k izlažu i predadch se sam stražarima. Silazio sam 
po stubama pokraj kućnih slugu, koji su me s grozom, a ujedno 
i sažaljenjem motrili; skočih u kola... i bio sam odveden 
u zatvor. 


XLIII. 

U zatvoru! 

Kako sam ovamo dospio?! Nijesam nalazio opravdanja 
za svoje grijehe! Evo, kamo me je strmoglavio svijet sa 
svojom laskavom i varavom ljubavlju. Bio sam utopljen u 
očajnoj boli. Nijesam znao, što da činim. U žestokoj groznici 
prva mi osvane u glavi misao, da počinim samoubojstvo, ali na 
svu sreću nijesam imao ništa pri ruci. Htio sam si raskoliti 

glavu udarajući njome o zidove tamnice ili o goli sto, ali sam 
se plašio pred. pomisli na smrt. Malo da nijesam poludio od 
sramote, grižnje savjesti i uspomena, što sam bio prisiljen leći 
na svoj siromašni ležaj. Cim su opazili, da sam bolestan, bio 
sam premješten u dingu sobu. Liječnik me često pohađao i 
neprestano je boravila uz mene jedna milosrdna sestra. Bogo- 
liubna je žena provađala duge satove kraj moga uzglavlja, 
nježno se za me brinući. 

Nijesam znao, koliko je vremena prošlo od moga uap- 
šenja; činilo mi se, kao da je to bilo dan prije, a opet i kao 
da je od toga već protekla čitava vječnost. Iza nekog sam 
se vremena malo oporavio, pa sam mogao na časove ostaviti 
krevet. 

Jedno mi veče najaviše posjet. Bijaše to moja majka, 
poznao sam je po glasu, inače je ne bih mogao prepoznati, 
tako se promijenila u licu od velikih patnja. 

Jadna moja majko! 

»Sinko moj«, reče mi bacivši se u naručje. »Udalji se, 
majko, udalji se«, vikao sam, »zar ne znaš, da ja nijesam do¬ 
stojan tebe? Udalji se, ja više ne zaslužujem, da se zovem 
tvoj sin.« 

»Ne govori tako, sinko moj, ako ne želiš, da me ubiješ. 
Umiri se, molim te, umiri se; ma to nije bilo ništa. Onaj je 
mladić već ozdravio i poručuje ti, da ti oprašta kao što i on 
želi, da ti njemu oprostiš.« 

»Ozdravio? Kako to znadeš?« 

»Znam sigurno! Znadem pače, da su se i sami njegovi 
roditelji zauzeli, da budeš čim prije oslobođen. Ne će trajati 
dugo, a ti ćeš se vratiti kući. 

»Nikada, majko, kući nikada više! Pošto sam okaljao 
svoju čast, kako mogu ma i samo jednom nogom stupiti u onu 
kuću, koja nosi časno ime moga oca?« 

»Pa dobro, dragi Hinko, mi ćemo se vratiti u Italiju. 
Vidjet ćemo« ... 

»Ni to, ni to! Ah, razumijem, sinko moj! Ti dakle 
želiš, da ja umrem kao žrtva grižnja svoje savjesti! Ti bi se 
morao vratiti onamo, odakle sam te silom izvukla! Kako me 
Bog kažnjava! Da znadeš, sinko moj, kako je strašna njegova 
pravednost Meni leži na srcu veliki kamen. Zar dakle 
svemu tomu nema više lijeka?« 

»Prekasno je, majko, prekasno. Svetogrdnih, zlotvor i 
zloglasnik ne smije nikada više unići u sveto mjesto, da svojim 
kužnim dahom okuži kuću Božju. Ne, ne, prekasno je! Za 
mene ie sve svršeno!« 

»Ali ja ću sve popraviti, sinko. Bog je dobar. Ja sam 
bila slijepa i luda. On će nam oprostiti, ja te puštam, ja« ... 

»Sada? Ah, majko! Bolje je da na to više ni ne mislim. 

Ti si se kroz malo dana promijenila, da te više ni ne pozna¬ 

jem: sada ie sve prekasno! Nemoj dakle na to više misliti; 

»Ah, ja ću umrijeti, ako mi ne dadeš zadnji dokaz svoje 
ljubavi! Reci mi. da ćeš slijediti svoje zvanje.« 

»Što govoriš o zvanju? Ja sam svoje zvanje izgubio. 
Onda si me trebala pustiti, kad sam ga imao. kad me je Bog 
zvao sa svim privlačivostima svoje ljubavi, A što si ti onda 
učinila? Svrnula si me s puta svetosti, kojim sam pošao, ugra¬ 
bila si me Bogu, da me baciš usred zločina; a sada, kad sam 
postao beskorisno i nevrijedno oruđe, sada me prikazuješ 
Bogu? To bi bila sramota. Prekasno je, prekasno!« 

S Bogom miru moga samostana! S Bogom Karlo! 
S Bogom jednom zasluženo, a sada izgubljeno nebo!« 

»Ne, sinko, ne govori tako, nemoj zdvajati, jer me time 
ubijaš! Znadem, da sam . ia sama kriva svim našim nevo¬ 
ljama!« 

»Već sam ti rekao, majko, što je bilo, prošlo je, pa 
nemoj na to više misliti; sada mi ne preostaje drugo, nego iz¬ 
miriti se s Bogom i umrijeti.« 

»Umrijeti!? Ma ti luduješ! Što govoriš? Oprosti mi, 
sinko moj! Molim te na koljenima!« 

»Slušaj, majko!« rekoh joj dižući je. »ako ti ie moje 
oproštenje dovoljno, da se predadeš volji Božjoj i da se po¬ 
vrati mir, idi samo, ja ti opraštani od svega srca. Uostalom 
krivnja nije samo tvoja; ja sam se mogao i morao opirati više, 
nego što sam to činio. Idi, neka ti Bog oprosti, kako ti oprašta 
tvoj Hinko!« 

Popitao sam se za različite stvari, tražio-sam kakovih 
vijesti o sestrama, ali me ništa nije ublažilo; one bijahu kao 
i majka uronjene u dubokoj žalosti i neprestano su bile obli¬ 
vene suzama. 

Već je prošlo vrijeme posjeta; majka me morala ostaviti. 
Plačući se zagrlismo i ona je otišla ostavivši mi list, koji mi 
je ovih dana stigao. Onda se teškim i tužnim štropotom za- 
tvoriše vrata moje tamnice. 

XLIV. 

Ova mi večer bijaše još bolniia. U ušima mi odzva¬ 
njahu užasne pjesme zlobnih uapšenika, lice stražarevo mi se 
činilo ioš tvrđim, tamnica inrzliiom. Jest, bilo mi je zima, srsi 
su me prolazili i pospješivali kucale moga jadnog srca. Tu 
sam bio zatvoren u toj groznoj samoći, ja sa svojim, rafino- 
vanim navikama, sa svojim nježnim ukusom, sa svojim ne¬ 
slomivim ponosom! ćutio sam se slabim i silno utruđenim. 
Osjećao sam, kako mi leđa tišti prerana starost i vidio, sam, 
da život za mene više nema ugodnosti. Nikako si nijesam 
mogao ' protumačiti onu teškoću u disanju i česte navale 

kašlja. Da mi je barem umrijeti vani, opkoljenom svojim uku¬ 
ćanima! Bože moj, kolikih li muka! 

Pogled mi mekanički padne na list. ■ koji mi je majka 
ostavila. Od koga bi mogao biti taj list? Ah, od Karla! Ko¬ 
like li sramote za mene! Evo ljubeznog lista moga svetog 
prijatelja: 

»Uvijek dragi Hinko u Isusu! 

Od svoga predragog bratića, kojemu sam Te preporučio 
kao sebe samog, i koji stanuje ondje u Tvome gradu saznao 
sam, što Ti se dogodilo. Pošto sam Ti bio uvijek kao brat, 
plakao sam poradi tvoje nesreće, kako sam se nekoć pridru¬ 
živao i Tvojim najčišćim radostima. Kako Te oplakujem, pri¬ 
jatelju moj! Ali još nije sve izgubljeno! Tko zna, ne će li 
Ti se sada Bog smilovati, kada je tako upozorio i Tebe i Tvoju 
majku? Dao. to Bog! Ti' znadeš dobro, kako je neizmjerno 
milosrđe Božje, njemu se moraš izručiti! Samo naš časni po¬ 
glavar i ja znademo sve, što Te snašlo poslije, otkako si ostavio 
Italiju. Zajedno smo oplakivali Tvoju nesreću i zajedno mo¬ 
limo Boga za Tvoj povratak. 

Znam, da je onaj moj bratić, kojemu sam Te prepo¬ 
ručio, učinio, koliko je samo mogao u Tvoju korist i više puta 
Te izbavio iz pogibli, pa i od blize smrti. Koliko sam mu za 
to zahvalan! Sigurno mi nije mogao učiniti veće usluge. On 
kani ostaviti svijet. Uslišao Bog njegove želje! 

Dok pišem Tebi, pišem i njemu i ocu ravnatelju jedne 
kuće, kojega Ti dobro poznaješ, i koji se ovih dana tamo na¬ 
lazi. Zamolih ga, da Te posjeti i utješi. Ja se nadam, da ćeš 
ga Ti s veseljem dočekati i upotrijebiti njegov posjet na svoju 
duševnu korist. 

Hiiiko moj, vrati se u ovčarnicu; ako je velika radost 
za nas opet. vidjeti dragog sina i brata, koji je uvijek ostao' 
vjeran, još je veća radost, slavlje i utjeha primiti u naručje 
jednu zabludjelu i opet nađenu ovčicu, jednog rasipnog sina, 
koji se raskajao i povratio svome Ocu. 

Tvoj uvijek odani brat u Isusu i Mariji 

Karlo Tarchetti.« 

Suznih sam očiju poljubio taj list. Ugodna i pobožna 
Karlova slika pokaza mi se u čitavoj svojoj plemenštini. Gdje 
su moji svjetski prijatelji, koji su tako pomno tražili moju 
ljubav? Moja ih je nesreća raspršila, zgražaju se nada mnom 
— utamničenikom. Karlo je došao jedini, da utješi moju dušu. 

Ne mogu reći, kako mi je bilo, dok sam čitao taj list. 
Karlo me još uvijek zove svojim bratom; on mi govori: »naš« 
poglavar; još me smatra jednim od svojih. Dakle za mene 
još ima. mjesta i milosrđa! 

Ako bijaše tako dobar Karlo, tako ljubezan moj pogla¬ 
var, da mi sve opraštaju i sve hoće zaboraviti, samo da me 

opet dovedu u samostan, kako da mi ne će Bog oprostiti? 
Bog, koji je sam učinio ova srca tako veledušnima, kako da 
se ne bi On smilovao i meni siromahu? 

Ali ipak ne! Oni ne znadu za moja svetogrđa, njima 
nije sve poznato! 

XLV. 

čitao sam i pročitao ovaj list kvaseći ga suzama. Dok 
sam razmišljao, kako da se izmirim s Bogom, bijaše mi na¬ 
javljen posjet nekog svećenika. 

Činilo mi se, da je to prikazanje anđela^ Ali koliko je 
bilo moje začuđenje, a koliki me ujedno obuzeo stid, kad sam 
u njemu prepoznao svoga nekadašnjeg starog ravnatelja 
zavoda! 

Nijesam vjerovao sam sebi, no sabravši se, potrčao sam 
mu ususret i bacio mu se pred noge. 

»Oče, oče moj!« uskliknuo sam, ali nijesam mogao da 
nastavim. 

On me pridigao s neizrecivom ljubavi i htio je da sjed¬ 
nem kraj njega, a zatim me nježno zagrlio i rekao mi: 

»Sinko moj, kako si?« 

»Ah, zlo, oče, vrlo zlo!« 

»A što ti je?« 

»Ah, meni je zlo ovdje, ovdje!« i stavih ruku na srce. 

»Ali, znaš li, sinko, da te više ne prepoznajem? Iz¬ 
gledaš kao bolestan, sama kost i koža.« 

»Ah, oče, oče, kako ste ljubezni, što ste došli da me 
pohodite ovdje, u ovom mjestu, koje je opredijeljeno za stan 
samo grijehu ...« 

»I oproštenju!« prekine me ravnatelj. 

»Oh, ja nijesam zaslužio toliko, oče!« 

Nijesam znao, što da mu drugo rečem, nego sam samo 
pritisnuo na svoje usne njegovu ruku i kvasio ju suzama. 

»Hinko, nemoj tako zdvajati; ti^si uvijek moj dragi sin, 
1 ja sam neprestano mislio na te. čim sam bio poslan kao 
nadzornik u naš zavod u ovom gradu, mnogo sam te tražio, 
ali bez uspjeha. Istom sam jučer dobio list od tvoga druga 
Karla, koji mi je sve opisao. Nemoj misliti, da sam umanjio 
svoju ljubav prema tebi, pače, mogu te osigurati, da su kušnje, 
koje ti je Bog poslao i nesreće, koje su te snašle, još stostruko 
umnožale očinsku ljubav, koju sam ti uvijek iskazivao.« 

»Oče moj, kako ste dobar! Vi ste svet«, rekoh mu. »A 
ja... tako nevrijedan! Ali vi ne znate svega, oče; ja sam 
prokletnik!« 

»Sto govoriš, sinko moj? Nemoj izgovarati takove hule. 
Ja poznajem svu tvoju žalosnu povijest, a česa ne znam, to 

mogu lako predviđati. Ipak moraš znati, moj dragi sinko, da 
me danas Gospodin Bog šalje k tebi, da ti s njegove strane 
rečem, da te On neizmjerno ljubi, i da će te primit pod plašt 
svoga milosrđa.« 

»Govorite li istinu, oče? Ah, ovo bi bilo veliko dobro¬ 
činstvo za mene. Ta zar ima još milosrđa za mene? Zar 
me Isus još ljubi?« 

»Sinko, ja ne mogu da ti protumačim, niti bi ti mogao 
da shvatiš sve dobro, što ti On hoće!« 

»Da li je to moguće?! Kad sam ga tako gadno izdao, 
kad sam prezreo sve njegove opomene, kad sam ... Ah, vi ne 
znate, oče! Kako me još može ljubiti, kad sam ga svetogrdno 
primio?« 

- „ »Jadni sinko! Sve razumijem, ali vidim u tebi veliku 

bol, što si ga uvrijedio i veliku ljubav gledam u tvojoj želji, 
da opet-zadobiješ prijateljstvo svoga Boga. Ti si bio žrtva, 
jadna žrtva i zato se utješi, a Bog, koji me je doveo k tebi, 
koji te je tako jako kušao, govori mi, da te ljubi, da te još 
neizrecivo ljubi.« 

»,Oče moj, kako mi dobro činite svojim riječima. Ope- 
tujte mi ih, opetujte mi ih još, recite mi, da je Isus pripravan da 
mi se smiluje i da mi oprosti. 

»Da, da, opetujem ti, Hinko, Isus me k tebi šalje, da 
te s njim izmirim, i da ublažim rane tvoga srca balzamom 
njegove ljubavi. Danas mi je srce kazivalo, da sam izabran, 
premda nevrijedan, da budem oruđe velike milosti, a ova je 
milost upravo tebi namijenjena, moj dragi sinko!« 

»Sad još imadem da molim samo jednu milost: da se 
izmirim s Bogom i onda umrem. Što mi još preostaje da 
učinim na ovom svijetu? Osjećam, da se približavaju zadnji 
dani moga života, sile mi malakšu i naočigled ginem. Vi mi 
pomozite, da opet zađobijem mir savjesti i obećajte mi, da 
me ne ćete ostaviti.« 

»Sinko moj, ja sam ovdje baš poradi tebe, budi siguran, 
da te ne ću ostaviti. Uostalom nemoj misliti, da ćeš nas tako 
brzo ostaviti. Možda Bog još mnogo od tebe očekuje. Na¬ 
dam se, da ću te doskora vidjeti u samostanu s tvojim dru¬ 
govima, jer mi se smiješi neka slatka nada, da ćeš, zadobivši 
zdravlje duševno, zadobiti i tjelesno.« 

Kleknuo sam pred njegove noge i više suzama nego ri¬ 
ječima ispovjedio mu svoje žalosne doživljaje. Ispovjedio sam 
se, kao da mi je ovo bila zadnja ispovijed u životu. 

Kad sam se dignuo, osjetio sam, da sam se preporodio. 
Plakao sam, ali od radosti; osjetio sam u sebi mir i veselje,, 
koje ne mogu da iskažem i kakovog već dugo nijesam oćutio. 

O Gospode, samo kod Tebe je čovjek siguran, samo Ti 
imadeš najveću slatkoću ufanja i spasonosnu utjehu sv. vjere! 

Nijesam nikad osjećao tako nježnu ljubav kao sada, pri- 
dio'ni me ponovno! Daj da opet živim u lobi i s Tobom, 
dozivaj mi neprestano u pamet moju izdaju sa svim mogućim 
patnjama, da bude pokora primjerena grijehu! 

Primio sam obje starčeve ruke i pritisnuo ih na svoje 

usne rekavši mu: T % 

»Hvala, oče, hvala! Ja sam sretan. Da mogu sada 
odmah umrijeti, umro bih zadovoljan! Tko bi mi prpe ne¬ 
koliko sati rekao, da me čeka tako odlična milost? O Ma¬ 
rijo, presveta Djevice!« . . 

»Vidiš«, reče mi dobri svećenik ,»vidiš, koliko ti je milo¬ 
srđe Bog iskazao! Sad je do tebe, da dostojno odgovaraš to¬ 
likoj milosti. Vratio si se k dobru, a sada treba da dovršiš 
djelo i da se sasma Bogu predaš.« 

»Kako se ja mogu, oče, vratiti k svome Isusu, kad sam 
bio tako opak? Istina je doduše, da ovo srce hnesain nikad 
dao drugomu, i još uvijek nosi utisnuto ime Isusovo, ali ja sam 
bio nevrijedan već prije ovog razuzdanog života, a sto da ka¬ 
žem sada? Pokloniti Isusu ovu poderanu haljinu, ovaj kostur? 
Zar ne vidite, oče, da ne mogu više ni da se na nogama 
držim? Samo jedno mi obećajte, molim vas za posebnu mi¬ 
lost: dajte, da prije nego umrem, još jednoć vidim svoga dra¬ 
goga Karla. Zauzmite se kod poglavara i obećajte mi, da ce 
mf on zaklopiti oči i ostati kraj mene, dok ne budem položen 

u lijes.« » . ..... 

»Hinko, nemoj ovako govoriti. Što još može učiniti 
Gospod od tebe? Ah, sinko moj! Bog je velik i ti ne znaš, 
da li On ne želi da te izabere oruđem svoje slave. ^ Mu što 
smo mi? Manje nego išta, ali On je sve. On može učiniti 
štogod hoće, a često izabire i najneznatmje oruđe, da izvede 
velika djela, da tako pokaže svoju neograničenu moc. Bog 
Pavlov, Augustinov i tolikih drugih, koji su provodili život 
razuzdan i koji su nakon poboljšanja dobili za svoie^ zasluge 
svetačku krunu, taj Bog još nije umro! A tko ti kaže, sinko 
moj, da ti tako mlad i tako malo vremena udaljen od tvoga 
Boga ne bi mogao biti jednoć oruđem Njegove slave!?« 

»Dao to Isus, oče moj, da mogu barem novim životom 
popraviti svoje sablazni i zločine. Ja se ničemu ne protivim, 
oče, ali ćutim ovdje unutra, u srcu neki glas, koji mi govori, 
da se pripravim za dobru smrt. Ako bih dube živio, bojim se, 
da bih opet mogao uvrijediti svoga Boga!« 

»Ti se moraš slijepo predati u Njegove ruke, sinko moj. 
Pusti, neka On učini s tobom, kako mu se sviđa; imaj neogra- 
ničeno pouzdanje u Njegovu dobrotu i vruće mu se molu A 
zasada dosta je ovo, moj dobri Hinko. Ovdje imadem pisma 
i potrebite isprave, da te sa sobom povedem. Pušten si 11 a 
slobodu, vani nas čekaju kola i ja ću te pratiti sve do kuće. 
Hodi, utješi svoju majku!« 


Premda ini je ova vijest bila tako draga i neočekivana, 
nijesam joj se jako začudio; samo sam bio obuzet neizrecivom 
zahvalom spram svoga časnog zaštitnika i plačući sam mu za¬ 
hvaljivao, što se tako uspješno zauzeo za moje oslobođenje. 

Išao sam za njim iz tamnice; sašli smo preko stuba, prođosmo 
dvorište i malo iza toga ostavio sam zatvor. Ja’ bijah slo¬ 
bodan. Nijesam se više ni usudio ogledati na ono kobno 
mjesto. 

Za kratko vrijeme bili smo pred palačom. Jako sam 
molio časnog oca, da me on sam predstavi mojoj rastuženoj 
obitelji. Njemu se to nije činilo uputnim. Dobro se sjećao 
onoga zadnjeg žalosnog razgovora s mojom majkom. Bojeći 
se, da ne bi svojom prisutnošću povećao već i onako ljute 
rane, nije htio poći sa mnom. Zagrlio sam ga i on se udaljio. 

Pošto sam bio vrlo umoran, teškom se mukom popeh ' 

Po onim stubama, po kojima sam prije mjesec ’dana silazio 

s očajn m mislima i sa sigurnošću, da ih ne ću više nikada ' 

prekoračiti. 

Ali čovjek snuje, a Bog određuje. J 


XLVI. 

Dok mi fizičke snage sve više propadaju, neka mi nad¬ 
naravna sila opet malo pomalo okrepljuie duh. Počinjem 
pozdravljati sjajnu i bujnu prirodu i s neizrecivim smiješkom 
ufanja gledam prema nebu. 

Motrim i gledam presjajnu sv. Hostiju, te je svaki dan 
pnmam u svoje srce. Moja je oprosna pjesma započela. Vje¬ 
rujem i molim. Oproštenje je nadošlo, doći će mir i uskrsnuće. 

Bog neka čuva moju majku! 


XLVII. 

Bio početak siječnja ove godine, koja će mi biti zadnja za 

mene. 

Vidio sam svoga dobrog ravnatelja prije nego je otišao 
iz Spanije, te smo se dogovorili, da ću se vratiti u Družbu, 
čim ozdravim. Ali ja sam svakim danom osjećao, da pro¬ 
padam; i već sam zapustio svaku nadu u ozdravljenje. Li¬ 
ječnici bijahu zbunjeni, a njihova' skrb i nestalnost utvrđivaše 
me nažalost u misli, da mi preostaje još samo malo života. 
Predao sam se trpljenju i smrti, prikazujući Bogu svoje boli i 
svoju smrt kao pokoru za počinjene grijehe. 

I moja je sirotica majka živjela sveto. Proboravila bi 
cijele ure u molitvi i svaki je dan pristupala k sv. Pričesti. 
Ona je Samo jednu milost molila od Boga: da ja ozdravim 
• da se vratim u samostan. Ona me htjela Bogu izručiti, samo 
da me ne pozove s ovog svijeta. Molila je i trpjela. 


XLVII1. 

Počeo je mjesec travanj. Barcelona bijaše u vrevi. 
Sve je govorilo o jednom velikanu, koji će doskora doći. 

Dnevnici svake boje i stranke hvalili su ovoga van- 
reduog muža. Jedni su opisivali njegov život, drugi nabrajali 
njegova djela; a svi se, obuzeti štovanjem, klanjahu čudesnom 
biću, koje ima da svojom prisutnošću razveseli glavni grad 
Katalonije. 

Tko bijaše taj čovjek? Tko? 

Njegov se rod nije dičio vijekovima ni. vladarima, nje¬ 
govo je ime bez povijesti, njegova je osoba neznatna. 

On se rodio kao priprosti seljak i obrađivao je očinsku 
njivicu. Njegov je duh uvijek lebdio visoko nad zemljom; u 
jednostavnosti svoga srca zazivao je Gospođa, a On ga je 
učinio divnim oruđem svoje svemogućnosti. 

Evo toga apostola. On je umiljat, djetinjski priprost, 
vedar, miran, razborit. On diže duše i zadivljuje svijet, ali 
ostaje u svojoj poniznosti. 

Premda optužen, prezren, izdan, progonjen, ipak uza 
sve to ljubi i pobjeđuje u svojoj neiscrpivoj i neizrecivoj 
ljubavi. 

Njegovo je oružje molitva, njegova je politika ustrplji- 
■vost, njegova osveta ljubav. S njime je Bog poniznih i svetih. 

On prolazi, a ljudi mu se čude i zazivaju ga; mladići se 
ugrijavaju za nove ideale i idu za njim u žaru oduševljenja; 
idu za njim i starci, koji su na rubu groba, da se izmire s Bo¬ 
gom; grle ga veleđušni u preobilju svojih junačkih kreposti. 
On ih grli, izmiruje, čeka, blagcslivlje. 

Njegov dolazak među nas bio je pravi triumf. 

Na stubištu čekahu ga visoki predstavnici vladini i 
gradski: prefekt, načelnik, guverner, sveučilišni profesori, 
društvo katoličke mladeži i sv. Vinka Paulskoga. Biskup, 
budući da je bio odsutan iz svoje biskupije, poslao je pred 
njega svoje zastupnike. Tu bijaše cvijet katalonskoga plem¬ 
stva i štogod bijaše odličnije iz grada Llobregat, sve je bilo tu 
skupljeno. 

Kad se iz daljine pojavio vlak, koji je vozio očekivanoga; 
sve je jednodušno pljeskalo slavnome putniku. Evo ga! 

Izašao je iz vlaka muž u odmakloj dobi, pognut, 
istrošen, ali ipak čil i svjež. Pogled mu bijaše čaroban, 
anđeoski smiješak mu je titrao na usnama, držanje mu bijaše 
priprosto, riječ slatka. 

Skoro po sata je trebao, dok je došao do kočija, koje 
su ga čekale, jer se silno mnoštvo nagrnulo oko njega. Svi 
su ga htjeli vidjeti, s njime govoriti i čuti njegov glas. Koji 
nijesu mogli doći do njega, popeli su se na stupove ili se na¬ 
slanjali na rešetke u prozorima; drugi su ga nastojali daleko- 




zorima uočiti medu onom oduševljenom i ganutom masom 
naroda. 

On je pak s djetinjom jednostavnošću zahvaljivao, po¬ 
zdravljao i smiješio se svima. Do pedeset se porodica borilo 
za čast, da ga dobiju u svoje fine kočije. Što će on? Ako 
uzme jednoga, zar ne će uvrijediti tolike ostale štovatelje, koji 
su mu ovolikom ljubavi došli ususret? 

»Gospodine, izvolite u moju kočiju, ja sam taj i taj 
markiz.« 

»Ja sam gospodine, knez B. ne odbijte ,. molim, moje 
ponizne usluge.« 

»Vi me poznate gospodine, popnite se k meni, ja sam 
grof S.« 

Domišljat i jednostavan bijaše odgovor velikog čovjeka. 

»Ja sam smeten, gospodo, kočije su sve lijepe, dobre, 
ugodne, pa ne znam, u koju da stupim, jer ljubim i štujem 
svakoga od vas. Priznajem, da ne mogu pješke prevaliti taj 
put. Mislim stoga, da ćemo najbolje učiniti ovako: prva će me 
kočija dovesti do kuće; tamo će me čekati druga, koia će me 
voziti do kolodvora; treća će me od kolodvora voziti kući; 
i ovako će trajati, dok ne budu svi zadovoljeni.« 

Svi su se divili mudrom odgovoru toga velikana, i nitko 
se nije nuđao. On je sjeo u kočiju, koja mu bijaše najbliža. 

Narod, aristokracija, svećenstvo, sve klase društva go¬ 
vorile su samo o njemu; svi se natjecahu, da iskažu počast 
i ljubav visokom gostu, koga je Providnost poslala među njih. 
To bijaše čedan, ponizan katolički svećenik, koji nije imao bo¬ 
gatstva ni sreće, ni posjeda, koji je od kuće do kuće prosio 
za svojih 300.000 sirota, čudo svoga stoljeća, apostol ljubavi; 
to bijaše Don Bosco. 

Ovaj događaj, što ga Hinko opisuje, istinit ie, ali se nije 
zbio u Barceloni, nego u jednom drugom gradu. On ga ie 
možda ispripovijedao, kako ga je čuo, a ja se nijesam usudio 
izbrisati ga iz ovih njegovih uspomena. 


XLIX. 

Činilo mi se, da se mojoj majci porodila nada u srcu, 
kad ie saznala, da je među nas došao čovjek Božji. Pri¬ 
povijedala ie o vanrednim događajima, o čudesima, koja su 
se zbila na molitvu, toga sv. starca, i pribavila mi je knjigu, 
koia se u one dane vrlo mnogo čitala: Don Bosco; od Dr. 
Karla d’ Espiney. 

Ovo me čitanje iako ganulo, pa sam se rado odazvao 
majci, da pohodimo Don Bosca, koji je stanovao u jednoj kući, 
koju je sam sazidao u Sarria, mjestu udaljenom od nas oko 

četvrt sata kolima. Moja se majka nadala kakvom, čudu, 
pače je u nj čvrsto vjerovala. Znajući ona, da su me liječnici 
tako reći osudili na smrt, stavila je svu svoju nadu u molitve 

ovoga sv. muža. ... .... 

Došli smo dakle u Sarria 28. travnja navečer. Mislili 
smo, da ćemo moći odmah biti i uvedeni k njemu, ali smo se 

ljuto prevarili. . . , , , 

Već smo po putu opazili veliku strku naroda; a do 
šavši u, Talleres, vidjeli smo nebrojeno mnoštvo ljudi. 

Narod i kočije zatvarali su put. Dvorišta bijahu natr¬ 
pana ljudima na drveću i na krovovima kuća. 

Bila su tri sata po podne, a sunce ie žarko peklo. 1 ri- 
bližih se jednom dobrom radniku, koji je također čekao, pa ga 
zapitah, što znači to mnoštvo ljudi. 

»Što?« odgovori mi, »zar ne znate ništa, mladi gospo¬ 
dine? Za po će se sata pokazati Don Bosco na balkonu da 
blagoslovi prisutne.« 

»Zar dakle ne prima Don Bosco?« ; 

»O nije moguće, moj dragi, zar ne vidite, koliko ima 
naroda? U prve dane, kad je došao, bilo je sretnika, koii .su 
mogli doći do njega; ali ie sada malo neraspoložen, mora ciieli 
dan govoriti, a što bi istom bilo, da mora primiti svakoga!« 

»Razumijem. Onda je uzalud, ne ću moći dobiti blago¬ 
slov, kako sam želio, odavle s puta ne možemo vidjeti Don 
Bosca. Vratit ćemo se drugi put. Možda sjutra ujutro ne će 
biti takova navala«, rekoh okrenuvši se k majci i sestrama. 

»O Gospodo«, reče drugi, »nemojte to ni misliti; sjutra 
uiutro, ako ih ne bude ovoliko, bit će ih svakako više. Zna¬ 
dete li, otkada čekaju ovi, koji su u dvorištu? Još od 3 sata 
u noći. A tako je svaki dan. Don Bosco je bio danas, cijeli 
dan vani, a vratio se prije nekoliko časaka. Nitk.o se nije od 
čekanja umorio, nitko se nije udaljio od svoga mjesta.« 

»Zar ovi ljudi ne mare za jelo?« 

»Jelo? O moj dragi gospodine; svaki donese sa sobom 
što može; sjedne na zemlju, ako nađe prostora,.ako. ne, jede 
stojeći. Uostalom vjerujte, samo da čovjek vidi i čuje ovog 
sveca i dobije njegov blagoslov, može slobodno biti i natašte 
i nešto malo pretrpjeti. Na jelo se gotovo ni ne misli.« 

»Ali zar zbilja ovo mnoštvo čeka samo zato, da dobije 
njegov blagoslov?« 

»Da, upravo zato. Da samo vidite toga čovjeka! Izgleda 
kao anđec; dok blagoslivlja, plače; a kakve, kakve uspjehe 
imadu ti blagoslovi! Na ove moje vlastite oči sam jučer 
vidio, kako ie k njemu došao jedan hromi, koga su dvojica no¬ 
sila; i vidio sam ga, gdje je izašao zdrav i potpuno iscij.eljen. 
Vidite, dvorište ie puno bolesnika, koji se nadaju zdravlju od 
Don Bosca.« 

»Zar dakle ne će biti moguće k njemu doći?« 

»To je vrlo teško. Da dugo ovdje čekate, možda.. 
ali dobro vidite, koliko je naroda. Morali su na vrata izvjesiti 
oglas, .-rada će se Don Bosco pokazati 11 a balkonu, da podijeli 
blagoslov. Ima tamo mnogo velikih registara, gdje na hiljade 
budi svaki dan potpisuje svoja imena; a Don Bosco blagoslivlja 
one potpise i moli na njihove nakane.« 

Odlučio sam čekati. Otpremivši kočiju u jedan kut 
ulice, unišao sam s obitelju unutra, čekajući na zgodan čas, 
da dođemo u oratorij. 

L. 

Ćuli smo klicanje »Živio« i pljeskanje mnoštva. Znao 
isam, da se pokazao Don Bosco. Iza toga nastade duga šutnja, 
zadm novo pljeskanje i novi poklici, a konačno se veliko 
mnoštvo ljudi počelo razilaziti. Ovaj si je sušio suze, onaj je 
dio ganut, a onaj se opet sabran i raskajan vraćao kući. 

Sidosmo s kočije i zapiitismo se prema ulazu u oratorij 
Jedan nam svećenik dođe ususret i reče, da je već bio narod 
opomenut, da je Don Bosco vrlo umoran i izmučen, pa da stoga 
ne može nikoga primiti. Molio sam ga, da mi barem dopusti 
unići u zavodsku kapelicu, da molim s obitelju, gdje je Don 
Bosco svaki dan služio sv. Misu, 

To nam bi dopušteno. Narod se udaljio, kuća bi zatvo¬ 
rena i samo oko trideset osoba je ostalo u kapelici moleći sv 
krunicu. Imao sam vremena izmoliti tri krunice. Konačno 
dođe mladi tajnik Don Boscov i reče nam, da nas svetac čeka 
u sobi, da nas blagoslovi. 

Moja sc majka približi i stade ga zaklinjati, neka nam za 
ljubav Božju pribavi posebnu audijenciju. On nam reče, da 
idemo gore s drugima i da čekamo u predsoblju; da će 011 
sve moguće učiniti, da nam bude udovoljeno. 

Svi su unišli u Sobu Don Boscovu, a mi smo ostali vani; 
dobili su njegov blagoslov, čuli su nekoliko riječi, dobili svaki 
po jednu medaljicu i. otišli. Neka mlada žena, koja se smi¬ 
jala i ujedno plakala i klicala: »Don Bosco me ozdravio! Don 
Bosco me ozdravio«, svratila je na se pogled sviju. Pitao 
■sam je, što joj se dogodilo, a ona mi odgovori: »Neka vam 
drugi pripovijedaju, jer ja ne mogu od ganuća govoriti.« 

Pratiše je dvije prijateljice, koje su je dopremile bo¬ 
lesnu iz Barcelone, da dobije svečev blagoslov. Ona je pala 
s visokih stuba tako nesretno, da su joj se živci iz donjeg 
dijela noge povukli u gornji, a donji joj se dio sasvim ukočio. 

Liječnici, koji su je posjećivali, izgubili su svaku nadu, 
da će joj moći nogu povratiti u prijašnje stanje i proglasili su 
je neizlječivom. Ona već nije dulje vremena izlazila iz kuće, 
jer se nije mogla ni maknuti. Kad je čula govoriti o Don 
Boscu, oćutila je veliko pouzdanje u njega i zamolila ukućane, 

da je odnesu u Sarria. A sada ne znajući ni kako, ni ne opa¬ 
zivši, sama je od sebe klekla na Don Boscov blagoslov, sama 
se digla, otišla iz sobe i oćutila, da je posve zdrava. 

Dođe međutim tajnik i dovede nas pred Don Bosca. 
Kleknuo sam sa sestrama. A moja majka zavapi: »Ozdravite 
mi sina, oče!« i udari u plač. 

»A kako se ti zoveš, dragi prijatelju?« 

»Ja sam Hinko Ghislieri«. 

»Pa čime se baviš sada?« 

»Ničim, oče! Svršio sam svoje nauke u Italiji, ostao 
sam neko vrijeme u samostanu. Smrt moga oca izvukla ne 
iz njega, a doveden ovamo među svoje rođake, dobio sam 
sušicu.« 

Don Bosco je upravio na me nekoliko nježnih i utješnih 
riječi, osiguravši moju majku, da će mi Marija Pomoćnica po¬ 
vratiti zdravlje tjelesno, ako to bude na spas mojoj duši. 

Ja sam ga zadnji pozdravio, jer je on čvrsto držao 
moju ruku u svojima; i dok sam se nagnuo, da mu ie poljubim, 
prigne se on i prišapne mi: 

»Dragi moj sinko, pripravi se za dobru smrt, Bog te 
jako ljubi; ti ćeš umrijeti utješen, položit ćeš još redovničke 
zavjete i nakon osam mjeseci bit ćeš u nebu.« 

O blagoslovljena opomena iz neba! Ja se veselo pri¬ 
pravljam za odlazak; meta je blizu. 

LI. 

26. listopada 1886. 

Moja bolest ide sve na gore. Već su četiri mjeseca kako 
sam ostavio svoje rukopise, te istom sada nastavljam. Želio 
bih da ih dovršim i ovdje rečem sve, što mi se dogodilo u ovo. 
zadnje vrijeme, te da opišem konac, koji Bog za mene čuva. 

Ja uistinu ne shvaćam Don Boscovih riječi! 

Nadao sam se dosada, da će mi Bog povratiti toliko 
zdravlja, da se uzmognem povratiti u svoj samostan i da opet 
započnem svoje pobožne vježbe, da položim zavjete i onda. 
umrem u naručju svoje subraće; ali se već bojim, da sve ovo 
nije ništa drugo, nego puki san. 

Ne mogu više ni stajati na nogama. 

Samostana dakle za mene više nema, nema razmatra¬ 
nja, ni molitve, ni zanosnih hvalospjeva niti pokorničkih djela,, 
ni ćelijice — sve je svršeno. 

Ne preostaje mi drugo nego da s odanošću čekam svoj. 
zadnji čas i da se pripravim na dobru smrt. 

Znam, da bih još imao puno reći, mnogo toga otkriti, 
ali nemam snage... pa zato prestajem. 

Već osjećam.kako me blago oblijeću anđeli smrti. 

Što je smrt? Vedri zapad trudnoga dana, duga iza. 

bure, osudni čas, koji uzdrma i najokorjeliju savjest i vraća 
je k raju. Smrt je prijelaz na novi život, ali na život ugodan, 
blažen, vječan. 

Ja ću se sretan spustiti u duboku tišinu groba, o Go¬ 
spode, ne bile nikada prosuđivane tvoje osnove! Milostivi 
Bože, smilui se mojoj majci! 


30. studenoga 1886. 

Otprilike mjesec dana ne mogu se više dići s kreveta. 
Ipak sam skupio toliko snage, da pišem svojemu dobrom Karlu 
i svojem nekadanjem ravnatelju. 

Zaklinjao sam ravnatelja, neka mi udijeli milost, da 
umrem u prisutnosti svoga kreposnog prijatelja. Nadam se, 
da ću biti uslišan. On će mi zaklopiti oči i skrstiti ruke. 

Molim također svojega dobrog Karla, komu povjeravam 
ove moje bilješke da ih objelodani. Tebi,-moj Karlo, predajem 
perp, složi, uredi sve i nemoj ništa brisati, što bi slučajno 
moglo vrijeđati tvoju poniznost. To su zadnje želje tvoga 
Hinka, koji je na samrti. 

Nijesam mogao činiti dobro svojim djelima za života, 
pa stoga vruće želim, da barem time budem dušama na korist. 
Tko zna, koliki će se prevareni mladići, koliki roditelji, za¬ 
slijepljeni ljubavlju ili sebičnošću, opametiti još za vremena, 
.ako pročitaju moju povijest. 

* * 

2. prosinca 1886. 

'• 

Blagoslovljen budi Bog! Dolaze listovi iz Italije, koji 
mi kazuju, da je Karlo već na putu k meni. 

Ah! Ostat će ovdje, dok ne izdahnem! Ti mi zatvori 
oči, Karlo moj! 

Ćutim, da je veoma blizu konac mojih dneva; sile mi 
malakšu i drhtavom rukom, ni ne gledajući na papir, pišem ove 
zadnje retke. 

Dan se primiče kraju; bura je prestala; iza grijeha i 
boli ispunjavaju se veliki ciljevi Božje mudrosti; žalosna drama 
imađe utješan svršetak. ' < 

Ja umirem miran i zadovoljan. Tebi, majko moja, sve 
opraštam; nikad neka ne izađe iz mojih ustiju riječ optužbe. 
Neka ti pprosti Bog, kako ti oprašta tvoj IJinko. Hrabro 
majko, svi ćemo se sjediniti zauvijek. Sestre moje, s Bogom! 
Ako vas Bog zove, da budete njegove zaručnice mjesto mene, 
kako ste mi toliko puta iskreno kazivale, budite vjerne, ljubite 
Ga i molite za počinak vašega siromašnog pokojnika. Ja ću 
tamo gore moliti za vas. Ćekam vas. Karlo moj, s Bogom! 

Hvalim ti za sve, što si učinio i za ovu zadnju ljubav koju 
mi iskazuješ. Kad dođem u nebo sjetit ću se tebe. 

Pripravimo se svi. Bog dolazi nenadano; kuca na naša 
vrata. — Jesi li ti spreman na odlazak? Vječnost te čeka. 
— Ah. i isti je pravednik kao gorući grm; a što će biti od 
mene?! 

Tvoje je milosrđe beskrajno, o Gospode! Ti, koji si 
nam pokazao put pokore, čija zadnja riječ bijaše riječ opro- 
štenia. Ti, koji nevolje i suze naplaćuješ, koji kažnjavaš u 
svojoj mudrosti, ali i prigrljuješ onoga, koji Ti se moli, pogledaj 
na me! 

Završetak. 

Siromašni Hinko! zašto me tako 1 brzo ostavljaš? 
Možda te htio milostivi Bog pozvati k sebi radi iskrenosti 
tvoga pokajanja? Božie te je milosrđe pronašlo vrijednim 
za nebo? 

Vjerujem da je tako. Ovo vjerovanje, koje se smiješi 
mojoj ljubavi, blaži moju bol poradi tvoga odlaska. Bog te 
je pozvao k sebi, jer je tvoje kajanje bilo istinito i duboko. 

Ja sam uvjeren, da si blažen zauvijek. 

Čim sam doznao, da je moj prijatelj u golemoj opa¬ 
snosti, i da je često izrazio želju, da me opet vidi, molio sam 
i dobio dopuštenje, da pohitim k njemu. 

Upravo sam letio k njemu. Istom kad sam prevalio 
Pireneie. ponešto sam se smirio. 

Nađoh ga u krevetu. Znaci blize smrti bijahu duboko 
utisnuti na njegovu mršavom licu i na njegovim od groznice 
vrućim usnama. 

Sirota Hinko! 

Tvoja mi je smrt bila svakako uzrokom velike boli; 
ali me tješi, što sam bio uza te u tvojim posljednjim danima, 
što sam ti mogao iskazati svoiu ljubav, što tni bijaše dano, 
da te dopratim sve do neba; ova mi misao blaži gorku bol. 

Stigao sam za vremena. Vidio sam, da je on doista 
anđeo i da je njegovim zabludama bila uzrok okolina., u kojoj 
se nalazio, a nipošto zlobno srce. 

A kako bi mogao biti pokvarena srca onaj mladić, koji 
bijaše u zavodu uzor kreposti. Budući da je bio silom svrnut 
s pravoga puta, jedino su ga nesretne prilike učinile žrtvom 
varavog .svijeta. 

Hinko bijaše mladić izvrsne ćudi, dobar, pobožan, ali 
moram ipak reći, da mu je nedostajala ona čvrstoća, ona ener¬ 
gija u odlukama, koja je obično plod iskustva. Nu kakvo je 
iskustvo mogao imati mladić, koii je tek nastupio svoju dvade¬ 
setu godinu? 

Bio sam oko dvanaest dana kraj njegova kreveta. Bdio- 
sam nad njim, kao nad svojim bratom, jer sam ga i uvijek 
ljubio kao svoga brata. Nikada ne ću zaboraviti onog časa, 
-kad sam došao k njemu. Koljena mu klecahu, te sam mislio, 
da je to samo utvara! Od onoga vedrog, iskrenog, žarkih 
i svetih ideala punog lica, nije ostalo drugo do sjena! Sve 
bijaše gotovo! Udarih u plač prije nego sam ga i pozdravio. 

No on me je odmah opazio i prepoznao. Uspravio se 
na krevetu, nije se mogao uzdržati od plača i progovoriti. 
Raskrilio je ruke, pritisnuo me na grudi, da svoje suze po¬ 
miješa s mojima. Susretaj je nadošao samo malo prije zad¬ 
njega »s Bogom«. U toj šutnji, u tom zagrljaju, u tim suzama 
što sve nijesmo jedan drugomu kazali? 

Siromašnom se bolesniku napuni srce svetim veseljem. 
Opetovaše mi slabim glasom: 

»Barem ću na tvojim rukama izdahnuti, moj prvi i zadnji 
prijatelju!« 

Ista njegova majka i sestre rekoše mi, da je moj dolazak 
povratio život njihovom i mojem Hinku. I ovako je slatki 
san postao zbiljom. 

Došavši k sebi nakon prvih svojih utisaka, pokazivao 
se dva ili tri dana vedrim i veselim. Činilo se, da mu je bolje, 
pa sam se nadao, da će se oporaviti. Jedne noći kao da se 
probudio iz dubokog sna, počeo je izgovarati moje ime. 
Cuo sam, kako je šaputao: »Karlo!« 

Došao sam k njemu. 

»Hinko! evo me kod tebe«. 

»Karlo, nemoj se varati, vjeruj, da mi još samo malo ži¬ 
vota preostaje, ćutim, da mi nestaje života. Tvoja me pri¬ 
sutnost jača i krijepi, ali ja sve više slabim. Ti se nemoj uda¬ 
ljiti od mene, dok ne ispustim svoju dušu. Tebe trebam. 
Sve ću ti reći, što mi je na srcu, a ti molim te, izvrši moju 
zadnju volju. Slušaj me. 

Dok sam mogao pisati, bacio sam na papir neke bilješke. 
To su male »Uspomene«, koje tebi povjeravam. Hoću, da ih 
izdaš s namjerom, da znadu mladići pozvani u redovnički 
stalež, da im u svijetu nema pravoga mira. Jer izabrani od 
Boga za redovnički stalež ne mogu naći sreće, dok ne ostave 
svijet. 

Bog bira također.nekoje i za borbu sa svijetom. Svaki 
imade svoj križ. Ali neka nitko ne krene od opredijeljenog 
mu puta. 

Izdati ove uspomene jest zavjet, koji sam učinio presv. 
Mariji Pomoćnici, kad sam dobio blagoslov od onoga svetog 
čovjeka: Don Bosca. A ti imadeš ovaj moj zavjet izvršiti. 
Karlo, da li mi to obećaješ?« 

»Obećajem, moj Hinko!« 

»Bio sam siguran, da ćeš ispuniti želju svog prijatelja, 
koji je na umoru.« 

Ovo govoreći izvadi ispod jastuka smotak papira — ove 
»Uspomene«. Zatim mi reče: 

»A sada bih želio, da zamoliš ravnatelja naše kuće u 
Barceloni, da ne propusti dana, a da me ne posjeti. 

»On će baš danas doći«. 

»Tvoja i njegova prisutnost kao da mi hrabri dušu i 
umnožava snagu.« 

»Ali kada ti je tako drago vidjeti naše poglavare... 
zašto ...?« 

»Govori, Karlo, govori što hoćeš da kažeš?« 

»Ne znam, ali mi se čini...« 

»Daj govori, Karlo! Ti imadeš nešto važno. Čemu se 
susprežeš i šutiš?« 

»Pa dobro, otkrit ću ti. Ti si plemenita srca. Bog je 
govorio tvojoj duši, a ona ga je razumjela. Zar ti ne bi bilo 
pravo, da sada, kad si navršio godinu svoga novicijata...« 

»Razumijem te, moj dobri Karlo. Predlažeš mi, da 
položim redovničke zavjete. Ali zar misliš, da sam ja vrijedan 
takove milosti ? ... Zar se ne sjećaš, kako sam, udaljivši se 
od tebe, zaboravio na sve i propustio sam pače i odgovoriti 
na tvoje ljubezne upite?« 

»Nu to je sve prošlo; više ne trebaš na to ni misliti. 
Milostivi je Bog izbrisao grijehe što si ih počinio, pa čemu da 
sada spominješ još i takve sitnice?« 

»Ti dakle misliš, da će ravnatelj htjeti primiti moju re¬ 
dovničku profesiju?« 

»0 tome sam siguran, Hinko. Dođoh k tebi iz Italije 
opremljen svim potrebitim dispenzacijama sa strane našega 
vrhovnoga glavara.« 

»Karlo! Karlo! ti si moj anđeo utiešitelj, ti si poslanik 
Božji! Ti mi govoriš o onom, što je moja najvruća želja . 
Ali misleći na moju nevrijednost, misleći na to, da nemam ni¬ 
kakvih zasluga i videći, da me ni ti, ni drugi ne bi dostojnim 
smatrao ove milosti, nijesam to kanio ni spominjati.« 

»Kajanje i patnje su te očistile i povratile ti prijateljstvo 
s Bogom, a redovnički zavjeti će ti povratiti krsnu nevinost. 
Budi dakle miran. Ja sam stalan, da će to biti ravnatelju 
najugodnija vijest kad čuje, da ti goriš od želje, da položiš 
svete zavjete.« 

»Blago meni, ako budem dionikom tolike sreće! Moja 
majka i sestre bi se tomu veoma veselile. Ali zar bih se ja, 
moj Karlo, smio tomu radovati? Ne misliš li, da nakon tolikih 
nedjela nijesam dostojan tolike milosti?« 

»Uzdaj se u našega ravnatelja i u mene. On neka 
bude sudac.« 

»0 da! reci mu, neka dođe. Tvoja i njegova prisut¬ 
nost ulijevaju mi jakost i ufanje.« 

»On će doskora doći. Cuo je jučer od mene, da ti je 
puno bolje, te je naložio, neka se opetuju molitve, koje se ne¬ 
prestano u samostanu obavljaju, da ti Bog povrati zdravlje. 
Međutim, Hinko, ja idem, da pozovem dobrog ravnatelja.« 

Potrčao sam brzo u samostan, razložio sve ravnatelju, 
koji je, čuvši to, bio sam veseo i hvaleći Boga za ovako veliku 
sreću, pošao odmah sa mnom. 

Hinko nas je dočekao u pobožnoj molitvi. Majka i 
sestre molile su kraj njegova kreveta krunicu. 

Vedra lica, poljubi Hinko učtivo ruku ravnatelju, koji 
mu reče nekoliko ljubeznih i utješnih riječi. Ravnatelj nas na 
to zamoli, da ga ostavimo samoga s Hinkom. Svi smo se 
udaljili. Nanovo se ispovijedio i zamolio, da ga ravnatelj 
sjutra ujutro pričesti. 

»U društvu moga dobrog Isusa«, rekao je, »mirno ću 
umrijeti. I ako se vi, dobri oče, sjutra ujutro poslije sv. Mise 
udostojite primiti moje zavjete, učinit ćete sretnim svoga 
Hinka. 

»Da, sinko moj, sjutra ujutro bit će ispunjene i tvoje i 
naše želje.« 

Pošto se još malo razgovarao s bolesnikom o duhov¬ 
nim stvarima, otišao je. . 

Onda se majka i sestre dadoše na posao, da što ljepše 
iskite domaću kapelicu, koja bijaše pokraj Hinkove sobe. 

Ujutro se ravnatelj vratio, da čita sv. Misu; dragi je 
bolesnik htio, da mu se krevet stavi prema oltaru. Sjedeći 
na više jastuka sklopljenih je ruku usrdno čekao čas, kad će 
primiti Isusa u svoje srce. 

Kad je primio presv. Pričest i kad se svršila sv. Misa, 
ravnatelj je izgovarao obrazac zavjeta, a Hinko je sve za njim 
opetovao jasno i razgovijetno u nazočnosti sviju, i potpisao Je 
papir, što mu ga je ravnatelj pružio. Premda mu je ruka nešto 
drhtala, ipak je mogao čitljivo napisati svoje ime i prezime. 

»A sada, oče», reče, »želio bih malo ustati; rado bih 
obukao svoje redovničko odijelo, s kojim želim biti i pokopan.« 

»0 ja se nadam, da će ti Gospod povratiti zdravlje i 
udijeliti još dugi život. Ako budu naše prošnje u nebu usli¬ 
šane, te nam se želje ispune, ti ćeš se vratiti među nas. Ako 
bi te pak Bog pozvao k sebi, uzdaj se u Njega; On će ti udi¬ 
jeliti nagradu pravednika.« 

»Ah, oče, ja nipošto ne želim da ostanem na životu. 
Ja sam se potpuno izručio volji Božjoj. Fiat voluntas tua! 
To je moja strelovita molitvica. Želim umrijeti kao redovnik, 
pa bih zato htio da sada ustanem i obučem blagoslovljeno 
odijelo.« 

Dobri ravnatelj nije mogao da se uzdrži od suza. Za¬ 




grlio je Hinka, kojemu smo pomogli da obuče redovničko 

Stavio ie noge na zemlju, ali se nije mogao držati na 
nogama. Htio ie, da ga otpratimo k oltaru, da poljubi sliku 
Marijinu, koja bijaše tu izložena; iza toga se vratio u krevet. 
Ravnatelj se oprostio obećavši, da će ga ujutro opet pohoditi. 

Naš je siromašni bolesnik izvršio najvruću želju svoga 
srca; cijeli taj dan sproveo je u molitvi. Njegovala ga majka 

i njegove sestre. , , . .. 

Po noći se njegovo stanje pogoršalo i spopala ga silna 
groznica. Liječnici su izjavili, da je jadni mladić na kraju 

svoga života. , ■ 

Majka je bila sva potištena od boli i neprestano ie go¬ 
vorila: »Ja sam ga ubila! Ja sam ga ubila!« 

Sestre su također u svojoj sobi gorko plakale. 

Ujutro se ravnatelj dugo zadržao kod kreveta bolesnika, 

-koji ie već počeo bulazniti. ....... 

»Karlo! Majko moja! Isuse!« Ove ie rijeci cesto imao 
na ustima, ali nije više odgovarao na stavljena mu pitanja i 
teško je prepoznavao one, koji Su bili uz njega. Poslije podne 
se činilo, da je vrućica popustila. Nadošao je dulji san. 

Još prije ponoći dđšao je na nekoliko časova k sebi i 
mogao je izustiti presv. ime Isus; poljubio ie propelo, što mu 
je majka pružila i zatvorio je oči. 

Disanje, prije uzrujano, bivalo je sve slabije; prsa su 
se sve polaganije dizala. Naslonivši svoju glavu na moje 
rame, približavaše se polagano putu u vječnost. 

Najedamput duboko uzdahne, a glava mu klonu na moja 
rvt*co Tn ip hio zadnji uzdah ove zabludjele i izdane duše. 


Hinko, tebe nema više! Nije te bio kadar priđržati plač 
majke i sestara, ni molitve tvoga Karla, ni tvoje odluke, m 
tvoji sveti zavjeti. Ti Si otišao u nebo! 

Tvoje srce, koje si cijelo sačuvao Isusu, svidjelo se 
Njemu, a nama ostade samo grob, na kojem oplakujemo 

prijatelja, brata i sina. . . 

Tvoj je mili lik ugrabljen našim pogledima, pokrio ga Je 

smrtni znoj. . .... . , - 

Ono srce, na kojem si utisnuo ime Ljubimca svoje duše, 
raspalio je On svojom ljubavlju i ti si blažen s njime. . 

Nemoj zaboraviti u nebu na svoje mile, koje si ostavio. 
Pa ako nas i jesu ovdje nevolje rastavile, tamo ćemo se gore 

sjediniti u Božjoj ljubavi. . 

S Bogom, mladiću, izmoreni putniče, tvoja bolna i poe¬ 
tična povijest, kojom ćeš mnoge poučavati, svršena ie. 

Pred tvojim žalosnim križem neka crpaju snagu gorljive 
i mlade duše, a veledušju se uče roditelji ! 

Sve za Tebe, Bože moj, za Tebe, sve do konca. 

Do vidova, Hinko! 





